
Cartea noastră reprezintă un simbol al prieteniei dintre oameni. 
Fie ca ea să ne poată determina în a dărui mereu... 

MODULUL 1 
ASPECTE GENERALE PRIVIND 
ACTIVITATEA DE TURISM 


Obiective : 


prezentarea noţiunilor fundamentale din turism, a locului şi rolului acestuia în 
economie precum şi a indicatorilor circulaţiei turistice. 


Ce ar trebui să ştiţi după parcurgerea modulului : 


ce înseamnă noţiunea de turism, turist, vizitator; 

care sunt principalele mobiluri ale călătoriilor turistice; 
care este locul şi rolul turismului în economia unei ţări; 
care sunt principalele caracteristici ale serviciilor; 
principalii indicatori ce caracterizează circulaţia turistică; 


care sunt factorii de influenţă ai activităţii turistice. 


Ce competenţe veţi obţine după parcurgerea modulului : 


veţi cunoaşte noţiunile utilizate în turism şi formele principale ale turismului ; 


industria turistică este acea parte a economiei, alcătuită dintr-o sumă de activităţi sau 
mai multe ramuri a căror funcţie comună este satisfacerea nevoilor turiştilor; 


pentru a identifica rolul şi locul turismului în cadrul economiei naţionale se impune 
evidenţierea clasificării ramurilor economiei naţionale: sectorul primar, sectorul 
secundar, sectorul terțiar (unde este inclus turismul); 


veţi cunoaşte indicatorii cei mai reprezentativi pentru caracterizarea circulaţiei 
turistice, aceştia fiind: numărul de turişti, numărul mediu de turişti, numărul zile- 
turist, durata medie a sejurului, încasările din turism, densitatea circulaţiei turistice, 
preferința relativă a turiştilor; 


cea mai mare influenţă asupra cererii turistice o au următorii factori: veniturile 
populaţiei, preţurile şi tarifele, oferta turistică, progresul tehnic, evoluţia 
demografică corelată cu dinamica populaţiei şi mutaţiile în structura acesteia, 
procesul de urbanizare, timpul liber, moda, tradiţiile, dorinţa de cunoaştere şi 
instruire, acţiunile guvernamentale şi facilitățile acordate de organizatorii de turism. 


1.1. Abordările actuale ale noţiunilor fundamentale din turism 


Schimbările majore din economia mondială, concretizate în creşteri semnificative ale 
producţiei în fiecare ţară, dar şi în reducerea barierelor politice şi comerciale dintre ţări, au 
condus, după 1970, la o evoluţie explozivă a numărului călătoriilor şi a ţărilor participante la 
circulaţia turistică, intensificând comunicarea în acest domeniu şi sporind nevoia de informaţii 
având caracter turistic. 


Pe de altă parte, creşterea numărului şi diversificarea tipologică a celor implicaţi în 
organizarea şi gestionarea călătoriilor — administrații naţionale de turism, organisme 
profesionale, colectivităţi locale, institute de cercetare — precum şi realizarea obiectivelor 
vizând evaluarea pieţelor, determinarea eficienței campaniilor comerciale, orientarea 
investiţiilor, valorificarea resurselor umane şi altele au accentuat cererea de informaţii 
turistice. 


A avut loc, în acest context, o lărgire a surselor de date, dar care utilizau concepte 
diferite; ca urmare, au apărut dificultăți în cunoaşterea şi evaluarea cu rigurozitate a 
fenomenului turistic, s-au diminuat sensibil posibilitățile realizării unor comparații 
internaţionale relevante. Se impune, în aceste condiţii, adoptarea unui sistem statistic unitar al 
turismului şi dezvoltarea unei terminologii comune. Aceste obiective şi-au găsit dezvoltarea 
în recomandările Conferinţei internaţionale asupra statisticii voiajelor şi turismului, Ottawa, 
1991, recomandări adoptate în 1993 la Sesiunea a XXVII — a a Comisiei de Statistică a 
Naţiunilor Unite. 


Clarificările propuse şi adoptate au vizat o gamă largă de aspecte, ce ar putea fi grupate 
pe mai multe planuri: 


- conținutul noţiunii de turism şi formele turismului; 

- conceptul de vizitator şi corespunzător, locul, durata şi motivul călătoriei; 

- industria turistică; conţinutul şi clasificarea elementelor componente; 

- clasificarea activităţilor turistice, pornind de la ofertă, în conexiune cu structurile 
fundamentale ale produselor şi serviciilor CITI (Clasificarea Internaţională Tip 
Industrii a activităţilor), NACE (Clasificarea industrială generală a activităților 
economice în Comunitatea Europeană). 


În privinţa turismului, potrivit noilor precizări, acesta se referă la activităţile 
desfăşurate de persoane, pe durata călătoriilor şi sejururilor, în locuri situate în afara 
reşedinţei obişnuite, pentru o perioadă consecutivă ce nu depăşeşte un an (12 luni), cu scop 
de loisir, pentru afaceri sau alte motive. 


Se precizează că această definiţie este suficient de largă pentru a acoperi călătoriile între 
diferite ţări, dar şi în interiorul acestora şi, de asemenea, pentru a include activităţile 
vizitatorilor de o zi (excursionişti) şi ale celor care rămân, în zona vizitată, cel puţin 24 de ore 
(turişti). 


Corespunzător accepţiunii prezentate, pot fi identificate formele principale ale 
turismului, şi anume: 


a) turism intern (domestic tourism): rezidenții unei ţări date care călătoresc numai în 
interiorul acesteia; 


b) turism receptor (inbound tourism): non-rezidenţii care călătoresc în ţara dată; 


c) turism emiţător (outbound tourism): rezidenții ţării date care călătoresc în alte 
țări. 


Aceste trei forme de bază pot fi asociate în modalități diferite, dând naştere altor 
categorii ale turismului, şi anume: 


= turism interior, formă ce regrupează turismul intern şi turismul receptor; 
= turism naţional, constituit din turismul intern şi turismul emiţător; 
= turismul internaţional, alcătuit din turismul receptor şi turismul emităţor. 


În ceea ce priveşte turistul, acesta este reprezentat de “orice persoană care se 
deplasează spre locul situat în afara reşedinţei sale obişnuite, pentru o perioadă mai mare 
de 12 luni şi ale cărei motive principale de călătorie sunt altele decât exercitarea unei 
activităţi remunerate în locul vizat ”. 


Sunt menţionate, în acest context trei criterii considerate esenţiale pentru a distinge 
vizitatorii (în sensul de turişti) de alte categorii de călători şi pentru a elimina ambiguitățile 
generate de unii termeni. Potrivit acestor criterii: 


-  voiajul trebuie să fie efectuat într-un loc situat în afara reşedinţei obişnuite, ceea ce 
exclude călătoriile mai mult sau mai puţin regulate între domiciliu şi locul de 
muncă sau de studiu; 


- sejurul nu poate depăşi 12 luni consecutive, peste acest prag vizitatorul având, din 
punct de vedere statistic, statutul de rezident; 


- motivul principal al călătoriei trebuie să fie altul decât exercitarea unei activități 
remunerate, la locul vizitat, ceea ce exclude migraţia legată de locul de muncă. 


Vizitatorii sunt grupaţi, după rezidenţă, în vizitatori internționali şi vizitatori interni, iar 
fiecare categorie este, la rândul ei, subdivizată în turişti (cei care petrec cel puţin o noapte în 
locul vizitat) şi excursionişti (vizitatori de o zi). 


Legat de durata voiajului, se sugerează posibilitatea înregistrării şi evidenţierii 
călătoriilor pe diverse lungimi de intervale, în funcție de necesitățile analizei. Corespunzător 
acestei fragmentări a duratei călătoriei, unii autori propun şi noţiunea de vacanţier — pentru 
cei care realizează o călătorie de cel puţin 4 zile. Se face, în acest fel, o demarcaţie între 
turismul de week-end (1-3 zile) şi turismul de vacanţă. 


In privinţa motivelor călătoriei, se recunoaşte necesitatea identificării acestora în scopul 
evaluării comportamentului de consum şi cheltuielilor vizitatorilor. Sunt precizate şi 
structurate pe grupe şi subgrupe principalele mobiluri ale călătoriilor turistice, şi anume: 


- loisir, recreere şi vacanţă (odihnă): vizitarea oraşelor, participarea la diverse 
manifestări culturale şi sportive, efectuarea cumpărăturilor, plaje (cură helio- 
marină), practicarea diferitelor sporturi (de amatori), croaziere, jocuri de noroc, 
odihnă, voiaje de nuntă etc.; 


- vizite la rude şi prieteni: vizitarea părinţilor, concedii în cămin (familie), 
participarea la funeralii, participarea la programe de îngrijire a invalizilor etc.; 


- afaceri şi motive profesionale: instalarea de echipamente, inspecții vânzări şi 
cumpărări în contul întreprinderilor străine, participarea la reuniuni, conferinţe, 
congrese, târguri Şi expoziţii, participarea la activităţi sportive profesionale, misiuni 
guvernamentale, studii, cursuri de limbi străine sau de pregătire profesională etc.; 


- tratament medical: staţiuni balneare, fitness, talazoterapie, kinetoterapie, staţiuni 
termale şi alte tipuri de cure şi tratamente (slăbire, înfrumusețare); 


- religie/pelerinaje: participarea la diverse evenimente religioase, pelerinaje; 


- alte motive: echipajele aeronavelor şi vaselor destinate transportului public 
(personalului însoțitor de bord), tranzit, alte activităţi. 


În călătoriile lor, turiştii consumă o serie de bunuri şi servicii, legate mai mult sau mai 
puţin de turism. Corespunzător acestei realităţi, în structurile (clasificările) consacrate ale 
ramurilor economice sau ale produselor şi serviciilor nu se regăseşte o industrie a turismului. 
Şi totuşi conceptul este frecvent utilizat şi chiar definit. 


Industria turistică este acea parte a economiei, alcătuită dintr-o sumă de activităţi sau 
mai multe ramuri a căror funcție comună este satisfacerea nevoilor turiştilor. Din industria 
turistică fac parte sectoarele: 


** locuinţă şi alimentaţie (în conformitate cu structurile consacrate, grupa “Hoteluri şi 
restaurante”): hoteluri, moteluri, case de oaspeţi, ferme, vase de croazieră, vile, castele, 
camping-uri, proprietăți time-share, reşedinţe secundare, restaurante (clasice, cu specific, fast- 
food), baruri, cafenele; 


* transport: sectorul comercial reprezentat de linii aeriene, curse navale, căi ferate, 
autocare, firme de închiriat automobile, operatori de taximetrie şi sectorul noncomercial 
constituit din automobile proprietate personală, aeronave proprii, iahturi; 


% organizatorii de călătorii: agenţii de voiaj şi touroperatori; 

R s4 ; PE : i . 

** atracții-agrement: elemente naturale (forme de relief, grădini, parcuri, lacuri etc.) şi 
construite - catedrale, castele, monumente, muzee, galerii de artă, teatre, parcuri de distracție, 


facilități sportive, cazinouri precum şi festivaluri şi evenimente cultural artistice; 


% organizatorii/administratorii destinaţiilor: oficii de turism naţionale, regionale, 
locale. 


1.2. Locul şi rolul turismului în economie 


Pentru a identifica rolul turismului în cadrul economiei naționale se impune evidențierea 
clasificării ramurilor economiei naţionale. 


1) SECTORUL PRIMAR - include: agricultura (creşterea animalelor, silvicultura), 
vânătoarea, pescuitul, industria extractivă; 


2) SECTORUL SECUNDAR -— industriile de prelucrare (manufacturieră, grea, 
uşoară, alimentară, producţia şi furnizarea de energie); 


3) SECTORUL TERȚIAR - sectorul serviciilor (comerţ, transporturi, alimentaţie 
publică, turism, serviciile şi activitățile care nu produc bunuri materiale, 
inclusiv instituţiile de cultură, învăţământ, asistenţa socială şi medicală, sportul, 
etc.). 


Principalele caracteristici ale serviciilor sunt importante pentru identificarea şi 
delimitarea lor faţă de celelalte componente ale activităţii economice şi sociale (inclusiv 
serviciile cu caracter turistic). Acestea se referă la: 

-  imaterialitate şi intangibilitate: spre deosebire de produs, serviciul în general este 

impalpabil, intangibil, nu poate fi văzut, încercat, gustat (din acest motiv serviciile 
sunt catalogate drept “invizibile”, iar comerţul cu servicii denumit “comerţ 


invizibil”); 


- nestocabilitatea (perisabilitatea): neavând în general formă materială, acestea nu 
pot fi stocate şi păstrate pentru un consum ulterior; 


- simultaneitatea producției şi consumului serviciului — determină ca orice 
neconcordanță de timp sau de loc să se soldeze cu pierderi; 


-  inseparabilitatea serviciilor de persoana prestatorului şi a utilizatorului; 


- _ eterogenitatea sau variabilitatea (variaţie în funcţie de specificul prestatorului, 
condiţii de mediu etc.). 


Turismul se constituie ca o ramură distinctă a economiei naționale. 
Locul turismului este evidenţiat de următoarele elemente: 
- este o componentă a sectorului terțiar — apartenenţă susţinută de: 


e conţinutul său (include activităţi de natura serviciilor: transport, alimentaţie, 
oferirea de informaţii, tratament) şi de 


e caracteristicile sale  (nematerialitate,  intangibilitate,  nestocabilitate, 
simultaneitatea producţiei şi consumului, consum mare de muncă), comune 
tuturor componentelor sectorului terțiar; 


- are caracter de ramură de interferenţă — rezultat a diversităţii activităţilor ce dau 
conţinut prestaţiilor turistice şi prezenţei unora dintre ele în structura altor ramuri ale 
economiei: transporturile, alimentaţie publică — comerţ, tratament baleno-medical, 
ocrotirea sănătăţii ş.a.; 


- este o ramură de sinteză — desfăşurarea activităţilor turistice necesită intrări din alte 
ramuri ca industria construcțiilor (şi indirect: industria materialelor de construcţii, a 
sticlei, lemnului, construcții de maşini, chimică, industria energetică), alimentară, 
textilă, agricultură, transport, telecomunicaţii, gospodărie comunală, cultură şi artă 
ş.a.; 


- dezvoltarea turismului nu se va putea asigura armonios decât într-o strânsă corelare 
cu nivelurile şi ritmurile de dezvoltare ale celorlalte ramuri ale economiei naționale. 
Aceasta deoarece la obţinerea unui produs turistic participă, direct sau indirect, 
aproape toate ramurile economiei naționale. 


Cercetările întreprinse asupra rolului turismului au evidenţiat faptul că el are un 
impact considerabil asupra economiei societăților şi culturilor diferitelor ţări. Acţiunea sa se 
manifestă pe multiple planuri: economic, social, cultural, politic; intensitatea acestor acţiuni 
diferă de la o ţară la alta în funcţie de nivelul său de dezvoltare şi de politica promovată faţă 
de el. 


1.2.1. Rolul economic al turismului 

** Rolul economic direct al turismului este evidenţiat de: 


- contribuția turismului la creşterea produsului intern brut şi a venitului naţional 
datorită creşterii volumului încasărilor din turism (realizate atât de prestatorii direcți 
— unităţi de cazare, alimentaţie publică, agrement, transportatori, cât si a agenţiilor 
de turism), ca urmare a sporului de producţie; 


- contribuția turismului internaţional la reechilibrarea balanței comerciale de plăţi 
ca urmare a creşterii volumului încasărilor valutare rezultate din : 


= vânzarea serviciilor turistice pe valută; 
= exportul intern; 

- contribuția lui la valorificarea unor categorii de resurse ca frumuseţea peisajului, 
condiţii de climă, calitățile curative ale apelor minerale sau termominerale, 
monumentele de artă, vestigiile istorice, tradiția populară ş.a. care găsesc în turism 
cea mai bună valorificare sau chiar singura; 

- contribuția acestuia la creşterea prosperității zonelor în care se dezvoltă turismul 
(favorizând dezvoltarea infrastructurii în zonă, valorificarea resurselor, a forței de 


muncă etc.). 


** Rolul economic indirect al turismului este rezultatul faptului că: 


- dezvoltarea turismului determină dezvoltarea altor ramuri ale economiei naţionale 
(acţiunea de stimulare a dezvoltării altor ramuri). 


1.2.2. Rolul social al turismului: 


- contribuția turismului la crearea de noi locuri de muncă (în turism şi în celelalte 
ramuri care se dezvoltă datorită dezvoltării turismului) şi la apariţia de noi meserii 
(de exemplu, animator în turism), şi pe această cale reducerea şomajului; 


- contribuția turismului la refacerea capacității fizice şi psihice a oamenilor, cu 
consecinţe pozitive asupra productivității muncii. 


1.2.3. Rolul cultural-educativ: 


- vizitarea unei zone (ţări) îi oferă turistului posibilitatea de a dobândi noi cunoştinţe 
de geografie, istorie, ştiinţele naturii, artă, literatură etc.; 


- contactul turiştilor cu zone sau ţări cu nivel mai ridicat de cultură şi civilizație poate 
avea efecte pozitive asupra acestora. 


1.2.4. Rolul politic: 


- turismul, considerat “mesager al păcii” contribuie la promovarea unei mai bune 
înţelegeri între popoare aparţinând diferitelor culturi. 


Aportul turismului la progresul economico-social, intensitatea acţiunilor sale diferă 
semnificativ de la o ţară la alta, în funcție de nivelul său de dezvoltare şi de politica 
promovată faţă de el. 


1.3. Indicatorii circulaţiei turistice 


Printre indicatorii cei mai reprezentativi pentru caracterizarea circulației turistice se 
folosesc: numărul turiştilor, numărul mediu de turişti, numărul zile-turist; durata medie a 
sejurului, încasările din turism, densitatea circulaţiei turistice, preferința relativă a turiştilor 
etc. O parte din aceşti indicatori (numărul turişti, număr zile-turist, încasările din turism) se 
obțin direct din informaţiile furnizate de sursele amintite. 


Indicatorul număr de turişti se obține din cumularea informaţiilor cuprinse în diferite 
documente statistice, calculându-se efectiv la sfârşitul anului calendaristic, dar şi pe perioade 
mai mici, în funcţie de nevoile utilizatorului. Acest indicator se poate determina pe total 
circulaţie turistică sau pe tipuri de acţiuni, zone turistice etc. 


Indicatorul număr mediu de turişti se obține prin punerea în relaţie a numărului de 
turişti cu un aspect economic, putem obține astfel: număr mediu de turişti pe zi, lună sau pe 
litoral, la munte etc. Acest indicator arată intensitatea circulației turistice într-un anumit 
interval (calendaristic sau sezon turistic): 


Nel 


n 

unde: ÈT — suma turiştilor înregistraţi într-o perioadă dată 
n — numărul zilelor din perioada respectivă 


Numărul de înnoptări sau numărul zile-turist se obţine din înregistrările în spaţiile de 
cazare, prin însumarea numărului de zile de şedere al fiecărui turist; se poate determina pe 
tipuri de unităţi de cazare, pe tipuri de acţiuni, pe zone de provenienţă a turiştilor etc. 


Durata medie a sejurului se calculează ca raport între total zile-turist (ENZT) şi 
numărul de turişti (T): 


5. ZNZT 


s = 4 


T 


Acest indicator arată timpul mediu (zile) de rămânere a turiştilor în spațiile de cazare şi 
reflectă astfel posibilitatea ofertei de a reţine turistul într-o anumită zonă, regiune etc. 


Densitatea circulaţiei turistice pune în legătură directă circulaţia turistică cu populaţia 
rezidentă a ţării (zonei, regiunii) receptoare. Acest indicator se calculează ca raport între 
numărul turiştilor sosiți în zona X (T) şi populaţia rezidentă a zonei X (P): 


poat 
P 


De regulă, acest indicator are valoare subunitară, dar există şi zone (jud. Constanţa, în 
perioada de sezon turistic estival atinge nivelul de 2,12 la densitatea circulaţiei turistice) sau 
țări (Spania, Austria) în care valoarea este supraunitară. 


Preferinţa relativă a turiştilor oferă informaţii privind orientarea geografică a 
fluxurilor turistice emise de un bazin de cerere (zonă, ţară etc.); se calculează ca raport între 
numărul de turişti dintr-o ţară Y care se îndreaptă spre o ţară X (Tı) şi populaţia rezidentă a 
țării de origine Y (P): 


P AN 
AENT 


O altă metodă de obținere a preferinței relative a turiştilor o reprezintă punerea în relație 
a numărului de turişti dintr-o țară A care vizitează o țară B (ET) şi totalul emisiunii turistice 
a ţării respective A (T). Această metodă este însă mai puţin practică datorită faptului că nu 
toate ţările urmăresc fluxul de turişti (emisia turistică): 


21, 
E = 


Dintre indicatorii valorici, cei mai des utilizaţi sunt: volumul total al încasărilor din 
turism, care se urmăreşte pe zone turistice, pe tipuri de acţiuni, pe societăți comerciale etc. şi 
încasarea medie pe zi-turist (turist), care se calculează ca raport între volumul încasărilor şi 
numărul zile-turist (turişti). 

Statisticile interne ale fiecărei ţări pot crea condiţii pentru calcularea altor indicatori, 
conţinutul şi valoarea lor informaţională fiind expresia acurateţei metodelor utilizate. 


Indicatorii fizici şi valorici ai circulaţiei turistice se folosesc în practica internă şi 
internaţională şi fac obiectul dărilor de seamă statistice ale organismelor internaţionale (OMT, 
GATT, OECD, etc.) 


1.4. Factorii de influenţă ai activităţii de turism 
În literatura de specialitate, factorii de influenţă ai activităţii de turism se regăsesc sub 
variate denumiri ca de exemplu: determinanţii activităţii turistice, dotările factoriale în turism; 
indiferent de denumirea acestora ei au un caracter general, diferenţa de nume purtând 


amprenta personalităţii specialiştilor în domeniu. 


In literatura de specialitate se regăsesc numeroase modalităţi de clasificare a factorilor 
de influenţă ai activităţii de turism, având drept suport următoarele criterii: 


= după natura sau conţinutul acestora: 
- factori economici: 
o veniturile populaţiei; 
o oferta turistică; 
o prețurile şi tarifele produselor turistice. 
- factori tehnici: 
o performanțele mijloacelor de transport; 
o dotările tehnice existente în unitățile hoteliere, de alimentație ş.a.; 
o tehnologiile folosite în construcții. 


- factori sociali: 


o urbanizarea; 
o timpul liber. 


- factori demografici: 


evoluția numerică a populației; 

structura pe vârste; 

modificarea duratei medii de viață; 

structura pe sexe, gurpe de vârstă, categorii socio-profesionale. 


oo0o0oọ0 


- factori psihologici, educativi şi de civilizație: 


nivelul de instruire; 

setea de cultură; 
temperamentul; 
caracterul individual; 
dorința de cunoaştere ş.a. 


O 0 00 o 

factori naturali: 


aşezarea geografică; 

relieful; 

clima; 

poziţia faţă de principalele căi de comunicaţie. 


O 0 0 o 


factori organizatorici şi politici: 


formalităţi la frontiere; 

facilități în turismul organizat; 
conflictele sociale, etnice, religioase; 
regimul vizelor. 


O O 0 o 


după durata acţiunii lor în timp: 
factori cu acțiune permanentă: 


o creşterea timpului liber; 
o modificarea veniturilor; 
o mişcarea demografică etc. 


factori sezonieri: 


o succesiunea anotimpurilor; 
o structura anului şcolar/universitar; 
o activitatea în agricultură. 


factori conjuncturali: 


crizele economice, politice; 
confruntările armate; 
catastrofele naturale; 
condițiile meteorologice etc. 


O 0 0 o 


după importanţa (rolul) lor în determinarea fenomenului turistic: 
factori primari: 


o veniturile populației, oferta, prețurile, timpul liber,  mutaţiile 
demografice; 


factori secundari: 


o climatul internațional, formalitățile de viză sau frontieră, diverse 
facilități. 


în funcţie de direcția lor de acțiune: 

- factori exogeni: 


o creşterea veniturilor, evoluţia numerică a populaţiei, sporirea gradului de 
urbanizare ş.a.; 


- factori endogeni: 


o lansarea de noi produse, diversificarea gamei de servicii oferite, nivelul 
tarifelor, facilități de preț, pregătirea personalului ş.a. 


= dupa profilul de marketing: 
- factori ai cererii turistice: 

o veniturile, urbanizarea, timpul liber. 
- factori ai ofertei turistice: 


o condiții naturale, baza materială, costul prestațiilor, diversitatea şi 
calitatea serviciilor; 


- factori ai confruntării cerere-ofertă: 
o distribuția agențiilor de voiaj, calitatea infrastructurii, sistemul legislativ. 


Aceşti factori sunt dinamici, schimbători şi într-o anumită măsură pot fi dirijați în 
folosul dezvoltării turismului. 


Dintre aceştia cea mai mare influenţă asupra cererii turistice o au: 


1. Veniturile populaţiei reprezintă principala conditie pentru manifestarea cererii 
turistice, fiind deci suportul material al dezvoltării turismului. Nivelul lor este influențat de 
nivelul de dezvoltare economică şi socială a unei ţări. 


e Sporirea veniturilor individuale , mai exact, a părţii care rămâne după acoperirea 
nevoilor fiziologice (adăpost, hrană, îmbrăcăminte, încălțăminte) influenţează 
nivelul cheltuielilor pentru turism. 


e Veniturile influenţează circulaţia turistică atât cantitativ, prin modificarea 
numărului turiştilor, cât şi calitativ, determinând durata deplasării, intensitatea 
plecărilor în vacanţă, caracterul organizat sau particular al prestaţiei, distanţa pe 
care se efectuează călătoria, realizarea călătoriei în interiorul sau în afara 
graniţelor ţării, opţiunea pentru un anumit mijloc de transport etc. 


Comensurarea influenţei veniturilor se face cu ajutorul coeficientului de elasticitate 
(E), potrivit relației: 

unde: c = cererea sau consumul turistic, 
v = veniturile, 
A= variaţia. 


Acesta, prin valorile sale — situaţie de regulă, între +1,2 şi +1,4 - indică o legătură 
directă şi puternică între modificarea veniturilor şi a cererii/consumului turistic. Totodată, 
nivelul coeficientului de elasticitate sugerează tendinţa de creştere în ritmuri înalte a nevoii de 
turism şi a fenomenului în ansamblul său. 


2. Preţurile şi tarifele 


e Influenţa preţurilor poate viza produsul turistic în ansamblul lui sau numai una din 
componentele sale: transport, cazare, alimentaţie, agrement; se poate manifesta în raport cu 
piaţa internă sau internaţională; poate produce mutații cantitative sau calitative. 


În general, practicarea unor tarife ridicate limitează accesul serviciilor turistice şi se 
reflectă mai ales în reducerea numărului de turişti, a duratei sejurului, a distanțelor de 
călătorie, a frecvenţei plecărilor în vacanţă etc. În acelaşi timp nu sunt excluse reacţiile 
adverse, în care tarife foarte scăzute pot genera neîncrederea turiştilor în calitatea serviciilor 
determinând, o reducere a solicitărilor pentru serviciile turistice respective. 


Pentru cuantificarea influenţei preţurilor se utilizează metoda coeficientului de 
elasticitate. Acesta ia, de regulă, valori negative şi mai mici de —1 (în general, în intervalul de 
la —0,7 la —0,9). Sensibilitatea mai redusă a turismului faţă de preţuri se explică prin faptul că 
variațiile de preţ sunt mai puţin spectaculoase, efectează mai uniform categoriile de 
consumatori, apare o anumită rigiditate a obiceiurilor de consum, clientela este mai fidelă faţă 
de anumite situaţii etc. 


Analizând relaţia turism — preţuri, trebuie arătat că reacţia consumatorului turistic poate 
fi influenţată şi de modificările de preţuri produse pe alte pieţe decât cele turistice, respectiv, 
la bunuri şi servicii care au o legătură mai mult sau mai puţin directă cu nevoile de călătorie — 
automobile, carburanţi, echipamente sportive etc.; în acest caz se poate vorbi de elasticitate 
încrucişată sau transversală, coeficientul astfel determinat: 


moca AC AFi - elasticitatea cererii unui produs turistic în funcție de prețurile altor 
E E Pi produse turistice sau bunuri Pi, denumită şi elasticitatea mixtă sau 
transversală 


exprimând cum şi cu cât variază cererea/consumul turistic în funcție de scăderea sau creşterea 
preţului unui produs (bun sau serviciu) adiacent. 


3. Oferta turistică — ansamblul elementelor care motivează deplasarea în scop turistic şi 
anume: resursele turistice naturale şi antropice, echipamentele turistice, bunurile şi serviciile 
destinate consumului turistic, forţa de muncă, infrastructura, condiţiile de comercializare 
(preţuri, facilități etc.). Fiecare dintre aceste elemente are contribuţia sa în dezvoltarea 
turismului. Existenţa unor resurse turistice valoroase, deşi importantă, nu este suficientă 
pentru atragerea turiştilor în zonă. Valorificarea acestora depinde de gradul de dezvoltare a 
bazei materiale, de calitatea şi diversitatea serviciilor oferite. 

4. Progresul tehnic înregistrat în domeniul dezvoltării mijloacelor de transport şi în 
infrastructura turistică vizibilă şi invizibilă, aferentă folosirii acestora, constituie un alt factor 
important de influenţă. 


El are consecinţe asupra gradului de mobilitate a populaţiei şi acţionează asupra unor 
fenomene cum ar fi: urbanizarea, industrializarea, calitatea mediului, performanţele dotărilor 
hoteliere precum şi calitatea serviciilor turistice. 


Analizat din punctul de vedere al influenţei exercitate asupra mobilităţii populaţiei, 
progresul tehnic îşi manifestă rolul în următoarele direcții: perfecţionarea căilor şi mijloacelor 
de transport în comun precum şi creşterea gradului de dotare cu automobile. În acest sens se 
pot asigura condiţii pentru deplasarea unui număr sporit de persoane, creşterea confortului, 
reducerea duratei călătoriei, ieftinirea costului transportului realizandu-se şi stimulându-se 
astfel interesul pentru deplasare. 


Progresul tehnic influenţează hotărâtor şi calitatea şi diversitatea serviciilor 
asigurate de unităţile prestatoare de servicii turistice prin integrarea acestora într-un sistem de 
rezervare computerizată, conectarea lor la sistemele moderne, rapide de comunicaţie, 
imbunătăţirea sistemului de comunicare, camere, compartiment recepţie (front office) etc. 


5. Evolutia demografică corelată cu dinamica populaţiei şi mutaţiile în structura 
acesteia pe vârste, profesiuni, medii etc. 


- creşterea numerică a populaţiei influenţează hotărâtor activitatea turistică, 
această corelaţie realizându-se numai în ţările cu un nivel economic ridicat, capabile să 
asigure locuitorilor lor condiţiile materiale necesare călătoriei; 


- analizând structura pe vârste a populaţiei şi modificările apărute pe acest plan la 
un nivel mondial se detaşează distinct două tendinţe: tineretul este şi va reprezenta un 
segment la populaţiei cu rol desoebit în activitatea turistică fapt stimulat de facilitățile 
importanţa redusă acordată de tineret confortului turistic); o rezervă de lărgire a pieţei turistice 
o reprezintă categoria de populaţie constituită din “persoanele de vârsta a treia” stimulate să 
călătorească în interes turistic de un sistem de facilități adecvat lor şi beneficiind de timp liber 
concomitent cu sporirea veniturilor acestora. 


- distribuţia populaţiei pe categorii socio-profesionale are un rol important în 
determinarea circulaţiei turistice (segmentele de populaţie cu un nivel superior de pregătire şi 
patronii manifestă mai multă înclinaţie pentru consumul turistic comparativ cu interesul 
modest manifestat de lucrătorii agricoli şi ţărani). 


6. Procesul de urbanizare determină mutații în structura nevoilor populaţiei precum şi 
asupra evoluţiei turismului; ca urmare a concentrărilor urbane şi a dezvoltării economice 
excesive, s-a născut nevoia de evadare spre zone liniştite, nepoluate, pentru odihnă, distracţie, 
recreere. Această nevoie de evadare stimulează moibilitatea populaţiei contribuind la 
intensificarea circulaţiei turistice. 


7. Timpul liber al sfârşitului de săptămână, al concediilor şi vacanţelor influenţează 
prin mărimea sa posibilităţile de practicare a turismului. Principalele cauze care au determinat 

creşterea valorică a timpului liber s-au realizat pe seama: diminuării duratei zilei de muncă la 
8 ore şi chiar mai puţin, reducerii săptămânii de lucru, promovării cu succes a sistemelor de 
lucru cu timp parţial, instituţionalizării, generalizării şi creşterii duratei concediului anual 
plătit, reducerii timpului total de muncă în cadrul vieții. 


8. Dintre factorii psiho-sociologici care influenţează semnificativ turismul amintim: 
moda, tradiţiile (serbări populare tradiţionale şi festivaluri), dorinţa de cunoaştere şi 
instruire (manifestări ştiinţifice, culturale, sportive). 


9. Acţiunile guvernamentale şi faciliăţile acordate de organizatorii de turism pot 
îmbrăca următoarele forme: 


- legislația în domeniul turismului (care poate îngrădi sau stimula călătoriile); 
- acordurile internaţionale; 

- alinierea la sistemele consacrate de clasificare a hotelurilor; 

-  formalităţile la frontieră; 

- sistemul de acordare a vizelor; 

- organizarea agențiilor de voiaj. 


Intrebări de autocontrol : 
. Definiţi noțiunile de turism, turist, vizitator, vacanţier. 


. Enumeraţi principalele forme de turism şi explicaţi-le. 
3. Care sunt indicatorii circulaţiei turistice ? Enumeraţi şi explicaţi fiecare indicator. 


N e 


Teme de reflecţie : 


= 


. In ce constă diferenţa dintre noţiunile de turist şi excursionist ? 
2. Care sunt principalele mobiluri ale călătoriilor turistice ? 
3. Care sunt cele trei sectoare ale economiei naţionale şi ce ramuri sunt incluse în fiecare ? 


Probleme pentru activitatea de seminar : 


= 


. Enumeraţi şi explicaţi principalele caracteristici ale serviciilor turistice. 
2. Care este rolul turismului în economia unei ţări? Argumentaţi. 
3. Factorii de influenţă ai cererii turistice. 


Test de autoevaluare la nivelul modulului: 


1.Turismul se referă la activităţile desfăşurate de persoane, pe durata călătoriilor şi sejururilor: 
a) în locuri situate în afara reşedinţei obişnuite, pentru o perioadă consecutivă ce nu 
depăşeşte un an (12 luni), cu scop de loisir, pentru afaceri sau alte motive; 
b) în teritoriul unde are reşedinţa obişnuită, pentru o perioadă ce nu depăşeşte un an, cu 
scop de a desfăşura activități remunerate. 
2. Turistul poate fi definit ca fiind vizitatorul temporar în afara localităţii de reşedinţă, pentru 
o perioadă mai mică de 12 luni şi ale cărui motive principale sunt: 
a) schimbarea reședinței; 
b) loisir; 

c) afaceri, misiuni, reuniuni, motive familiale; 
d) altele decât exercitarea unei activități remunerate la locul vizitat. 
3. Industria turistică, se referă la: 
a) activitatea întreprinderilor specifice (cazare, alimentaţie, agrement, transport, agenţii 
de voiaj); 
b) activitatea întreprinderilor specifice şi nespecifice destinată satisfacerii nevoilor 
turiştilor. 
4. Rolul economic al turismului constă în: 
a) contribuţia turismului la creşterea produsului intern brut şi a venitului național datorită 
creşterii volumului încasărilor din turism; 
b) contribuţia turismului la crearea de noi locuri de muncă; 
c) contribuţia turismului la refacerea capacităţii fizice şi psihice a oamenilor. 
5. Rolul social al turismului constă în: 
a) contribuţia turismului la crearea de noi locuri de muncă; 
b) contactul turiştilor cu zone sau ţări cu nivel mai ridicat de cultură şi civilizaţie poate 
avea efecte pozitive asupra acestora; 
c) contribuie la promovarea unei mai bune inţelegeri între popoare aparţinând diferitelor 
culturi. 
6. Indicatorul număr de turişti se obține din cumularea informaţiilor cuprinse în diferite 
documente statistice: 
a) calculându-se la sfârşitul anului calendaristic; 
b) calculându-se pe perioade mai mici, în funcție de nevoile utilizatorului. 
c) a+b; 
d) nici o variantă nu este corectă. 
7. Din categoria factorilor sociali cu influență asupra turismului fac parte: 
a) moda şi timpul liber; 
b) timpul liber şi urbanizarea; 
c) structura socio-profesională a populației, timpul liber şi moda; 
d) urbanizarea şi timpul liber; 
e) urbanizarea, timpul liber, moda şi comportamentul de consum. 
8. Nivelul veniturilor populaţiei este influenţat de: 
a) nivelul de dezvoltare economică şi socială a unei ţări; 
b) nivelul preţurilor şi tarifelor practicate în economia respectivă; 
c) nici o variantă nu este corectă. 
9. Progresul tehnic îşi manifestă rolul în următoarele direcţii: 
a) perfecționarea căilor şi mijloacelor de transport în comun şi creşterea gradului de 
dotare cu automobile; 
b) perfecţionarea căilor de acces şi a telecomunicaţiilor; 
c) perfecţionarea sistemului informatic. 
10. Factorii psiho-sociologici care influenţează semnificativ turismul sunt: 
a) moda, tradiţiile, dorinţa de cunoaştere şi instruire (manifestări ştiinţifice, culturale, 
sportive); 
b) moda, nivelul de educaţie şi cultură; 
c) comportamentul de consum. 


Notă : fiecare răspuns este evaluat la 10 puncte. 
Recomandări bibliografice : 


1. MINCIU, R. — Economia Turismului, Editura Uranus, Bucureşti, 2000; 

2. FORIŞ, T., DIMA, D. (coord.) — Manual de formare managerială în turism, Editura 
Psihomedia, Sibiu, 2001; 

3. STĂNCIULESCU, G. şi colaboratorii — Tehnologia turismului — manual pentru clasele a 
XI-a şi a XII-a, Editura Niculescu ABC, Bucureşti, 2002; 

4. *** Turism — Servicii, Teste grilă pentru examenul de licenţă, Editura Uranus, Bucureşti, 
2002. 

MODULUL II 
PIAŢA TURISTICĂ 


V Obiective: 
= prezentarea conţinutului şi a caracteristicilor pieţei turistice ; 
= prezentarea conceptelor de cerere şi consum turistic ; 
= concentrarea în timp şi spaţiu a cererii turistice. 
V Cear trebui să ştiţi după parcurgerea modulului : 
= care este conţinutul şi care sunt caracteristicile pieţei turistice; 
= case înţelege prin conceptele de cerere turistică şi consum turistic; 
= care sunt particularitățile cererii turistice şi ale consumului turistic; 
= motivațiile, aflate în strânsă legătură cu ocupația şi educaţia, cu vârsta şi 
personalitatea individuală, generează un anumit mod de manifestare a cererii şi 
consumului. 
V Ce competenţe veţi obţine după parcurgerea modulului : 
= cunoaşterea caracteristicilor şi înțelegerea mecanismelor de funcționare ale pieţei; 
= cererea turistică este formată din ansamblul persoanelor care îşi manifestă dorinţa 
de a se deplasa periodic şi temporar în afara reşedinţei proprii, pentru alte motive 


decât prestarea unor activităţi remunerate la locul destinaţiei; 


= consumul turistic este format din cheltuielile efectuate de cererea turistică pentru 
achiziționarea unor noi servicii şi bunuri legate de motivaţia turistică; 


= veţi şti faptul că sezonalitatea se reflectă pe de o parte, în utlizarea incompletă a 
bazei tehnico-materiale şi a forţei de muncă, influențând negativ costurile serviciilor 
turistice şi calitatea acestora, termenul de recuperare a investiţiilor, rentabilitatea, iar 
pe de altă parte în nivelul scăzut al satisfacerii nevoilor consumatorilor afectând în 
felul acesta şi dezvoltarea circulaţiei turistice. 


Turismul şi-a constituit în timp o piaţă proprie definită prin factori cu manifestare 
specifică şi determinanţi de natură economică, socială, politică şi motivaţională. Piaţa se 
înscrie ca un element de referinţă al oricărei activităţi economice, atât în etapa prealabilă, a 

elaborării programului (dimensiunea şi structura activităţii), cât şi în desfăşurarea ei corectă şi 
apoi în procesul final al verificării rezultatelor. Piaţa reprezintă astfel o sursă de informare, un 
teren de confruntare şi un barometru al realizărilor şi al şanselor viitoare. 


In aceste condiţii, manifestă interes deosebit, pentru evaluarea coordonatelor evoluţiei 
oricărei activităţi, cunoaşterea caracteristicilor şi înţelegerea mecanismelor de funcționare ale 
pieţei. 


La nivel global, piaţa se prezintă într-o structură extrem de complexă, fiind alcătuită 
dintr-o gamă largă de componente, segmentate după o diversitate de criterii. 


2.1. Conţinutul şi caracteristicile pieţei turistice 


Piaţa turistică este parte integrantă a pieţei, în general, şi a pieţei serviciilor, în 
particular, deci are o serie de trăsături comune cu ale acestora, dar şi o sumă de caracteristici 
proprii. Astfel, piaţa turistică poate fi definită ca fiind ansamblul tranzacţiilor (actelor de 
vânzare-cumpărare) al căror obiect îl constituie produsele turistice, privită în conexiune cu 
relaţiile pe care pe care le generează şi spaţiul geografic în care se desfăşoară. 


Imaginea pieţei rămâne însă incompletă, fără luarea în considerare a celor două categorii 
corelative ale sale — cererea şi oferta. Din acest punct de vedere, piaţa turistică reprezintă sfera 
economică de interferenţă a ofertei turistice, materializată prin producţia turistică, cu cererea 
turistică, materializată prin consumul turistic. 


Din această definiţie rezultă particularitățile pieţei turistice, ca atribut al celor două 
categorii: cererea şi oferta turistică. 


O primă particularitate a pieţei turistice rezultă din rolul determinant al ofertei 
turistice. Oferta este percepută de către cerere sub forma unei “imagini”, construită prin 
cumularea şi sintetizarea tuturor informaţiilor primite şi acumulate de fiecare turist 
potenţial. 


Astfel, decizia de consum turistic se poate adopta numai în raport cu imaginea ofertei. 
Mai mult, contactul direct cu oferta turistică se stabileşte de-abia în timpul consumului. 


Rezultă astfel, o altă particularitate a pieţei turistice şi anume că locul ofertei coincide 
cu locul consumului, dar nu şi cu locul de formare a cererii. Există de altfel, numeroase 
situaţii în care nu consumatorul este şi cel care decide asupra achiziţionării unui produs 
turistic. 


Oferta turistică este rigidă, inelastică în timp şi spaţiu, nu poate fi stocată sau 
transformată, deci odată neconsumată, ea se pierde, în schimb cererea turistică este foarte 
elastică şi supusă unor permanente fluctuații determinate de influenţa unei multitudini de 
factori. Aceste caracteristici ale ofertei şi cererii turistice implică întotdeauna un decalaj 
potenţial între ele, ceea ce conferă activităţii turistice un risc ridicat. Caracterul diferit al 
celor două componente ale pieţei face mai dificilă ajustarea lor şi poate conduce la apariția 
unor combinaţii, ca de pildă: ofertă bogată şi cerere mică; cererea mare şi ofertă 
necorespunzătoare; ofertă dispersată şi cerere concentrată etc. 

CPT =KE x Pentru delimitarea şi diminuarea inconvenientelor amintite este necesară 
o aprofundare a conceptelor specifice pieţei turistice, precum şi folosirea 
unor tehnici de prevenire sau micşorare a riscului de piaţă. 


Piaţa turistică, componentă a pieţei serviciilor, presupune mobilitatea cererii (turistul 
trebuie să se deplaseze), altfel piaţa nu ar exista, neavând loc confruntarea cererii cu oferta 
turistică. 


Conţinutul pieţei turistice, examinat ca o categorie economică dinamică, nu poate fi 
limitată la suma proceselor economice care au loc în mod efectiv, ci trebuie extins şi asupra 
celor potenţiale respectiv asupra celor care ar putea avea loc. Intervin astfel o serie de 
elemente (în afara cererii şi ofertei reale) precum: cerere nesatisfăcută, cerere în formare, 
ofertă neconsumată, ofertă pasivă etc. 


Apare deci posibilitatea existenţei în mod virtual a pieţei turistice, fără prezenţa 
concomitentă a celor două elemente ale sale , respectiv o piaţă turistică fără ofertă sau fără 
cerere. Noţiunea de piaţă turistică dobândeşte în acest sens accepţiuni practice cum sunt: piaţă 
turistică reală (efectivă), piaţă turistică potenţială şi piaţă turistică teoretică. 


Piaţa turistică reală este formată din ansamblul cererilor care s-au întâlnit în mod 
efectiv, deci numărul actelor de vânzare-cumpărare finalizate. Acest tip de piaţă poate fi 
exprimat prin indicatori concreţi: număr de turişti, număr de zile-turist, volumul încasărilor 
din turism etc. 


Piaţa turistică potenţială reprezintă dimensiunile pe care le-ar fi putut avea piaţa 
turistică în alte condiţii decât cele existente (altă ofertă, altă cerere manifestată etc.) Diferenţa 
dintre piaţa turistică potenţială şi cea reală este dată de segmentul nonconsumatorilor 
relativi. Deci în alte condiţii ca de pildă: subiectul cererii turistice să dispună de alte mijloace 
băneşti sau altfel distribuite în timp, sau oferta să fie mai diversificată etc., nonconsumatorii 
relativi se pot transforma în consumatori efectivi. Neconcordanţa în timp şi spaţiu a cererii 
turistice şi a ofertei determină fie oferta neconsumată, fie cererea nesatisfăcută. 


Piaţa turistică teoretică este dată de dimensiunile globale pe care le-ar putea avea o 
piaţă în care toţi membrii societăţii ar fi participanţi la activitatea turistică. Diferenţa dintre 
piaţa turistică teoretică şi piaţa potenţială o reprezintă segmentul nonconsumatorilor absoluţi. 
Orice modificare s-ar produce în cadrul elementelor pieţei rămân nonconsumatori absoluți. 


Cuantificarea cantitativă a pieţei turistice se referă la următoarele noţiuni elementare: 


- capacitatea pieţei turistice, care reprezintă necesitatea exprimată sau nu vis-â-vis de 
un anumit produs turistic, fără a se lua în calcul nivelul veniturilor ori al preţurilor 
i produselor şi serviciilor; 
CPT =E xH 
unde: - CPT = capacitatea pieței turistice 
- K = capacitatea medie de consum 
- N — numărul consumatorilor potențiali 


- potenţialul pieţei turistice se defineşte ca fiind cererea tuturor consumatorilor pentru 


un anumit produs turistic, funcţie de veniturile lor şi de preţurile practicate pentru 
acest produs. 

- volumul pieţei produsului turistic = totalitatea tranzacţiilor încheiate pentru un 
anumit produs turistic, pe o piaţă dată, într-un anumit interval de timp. Se consideră că 
atunci este vorba de o piață saturată (din punct de vedere turistic), când volumul 
pieţei turistice se identifică cu potenţialul ei: 


VOLUMUL PIEȚEI TURISTICE = POTENȚIALUL PIEŢEI TURISTICE 


- locul de piaţă al unui anumit produs turistic reprezintă acea parte a volumului pieţei 
acoperită prin vânzările realizate pentru respectivul produs. 


2.2. Conceptele de cerere şi consum turistic 


Deşi între cererea turistică şi consumul turistic există o mare asemănare, aceste două 
concepte nu pot fi suprapuse total. Astfel, definițiile oficiale relevă conţinutul diferit al 
celor două categorii: 


a) “cererea turistică este formată din ansamblul persoanelor care îşi manifestă dorința 
de a se deplasa periodic şi temporar în afara reşedinţei proprii, pentru alte motive 
decât prestarea unor activităţi remunerate la locul destinaţiei“;(R.Minciu op.cit.) 


b) “consumul turistic este format din cheltuielile efectuate de cererea turistică pentru 
achiziționarea unor noi servicii şi bunuri legate de motivaţia turistică ”.(R.Minciu 
op.cit.) 


Cererea turistică reprezintă, aşadar, totalitatea cerinţelor manifestate sau nemanifestate 
încă, pentru apropierea de produsele turistice, pe când consumul turistic este forma de 
materializare a cererii. 


Apar, astfel, două modalităţi de exprimare a cererii turistice: 


a) cerere turistică manifestată — acea cerere care s-a manifestat (exteriorizat) într-o 
anumită perioadă de timp, întâlnită şi sub denumirea de cerere turistică reală; 


b) cerere turistică nemanifestată (neconcretizată), dar care există potenţial în 
concepția unui consumator şi care ar putea fi evaluată şi cuantificată pe baza unui 
studiu al evoluţiei cerinţelor; se poate întâlni şi sub denumirea de cerere turistică 
prezumată. 


Cererea turistică reală şi cererea turistică prezumată formează cererea turistică 
potenţială. 


Deosebirea dintre cererea turistică şi consum turistic poate fi evidenţiată şi din punct de 
vedere al locului şi momentului formării acestora. Cererea turistică se formează la locul de 
reşedinţă al turistului unde se conturează bazinul cererii, definit prin caracteristicile 
economice, sociale, politice, etnice ale turismului căruia aparține. 


Consumul turistic, în schimb, se realizează în cadrul bazinului ofertei turistice, în mai 
multe etape, desfăşurate în timp şi spaţiu: 

o înainte de deplasarea spre locul de destinaţie turistică, dar legat de acesta (de 
exemplu, procurarea echipamentului de campare, a celui sportiv etc.); 


o în timpul deplasării spre locul de destinaţie (de exemplu, transportul); 
o la locul de destinaţie (cazare, masă, agrement etc.). 
2.3. Particularităţi ale cererii turistice 


e cererea turistică este foarte elastică şi supusă permanent unor fluctuații, aflându- 
se sub incidența unei multitudini de factori, de naturi diferite (economici, demografici, 
psihologici, politici, conjuncturali etc.); 


e cererea turistică se caracterizează printr-un grad mare de complexitate şi 
eterogenitate, studierea ei presupunând segmentarea pieţei după o serie de criterii ca: vârsta, 
categoria socio-profesională, obiceiurile de consum etc.; 


e cererea turistică presupune un grad mare de mobilitate a turistului, ca urmare a 
caracterului rigid al ofertei; 


e cererea turistică are un puternic caracter sezonier, ca urmare a distribuţiei inegale 
şi a caracterului nestocabil al ofertei turistice , dar şi datorită dependenţei circulaţiei turistice 
de condiţiile naturale. 


Toate aceste particularități imprimă pieţei turistice caracterul de piaţă “opacă”, adică 
greu de cuantificat şi influenţat. 


La rândul său, consumul turistic prezintă şi el o serie de caracteristici, printre care 
amintim, în primul rând, coincidenţa în timp şi spaţiu a consumului turistic şi producției 
turistice. 

Volumul consumului turistic este determinat de nivelul preţurilor efective şi de venitul 
disponibil al consumatorilor. Posibilitatea consumului turistic de a se modifica structural, deci 
de a-şi adapta proporția multiplelor sale componente în funcție de modificarea variabilelor 
preţ, venit, conferă volumului global al consumului turistic o notă de stabilitate. La rândul 
lor, variablilele preţ şi venit se află sub influenţa unei multitudini de factori care pot acţiona în 
acelaşi timp şi în acelaşi sens asupra ambelor, sau decalat în timp şi numai asupra uneia dintre 
ele. Unii autori grupează aceşti factori în două mari categorii: 


a) determinanţi economico-social; 

b) determinanți motivaţionali. 

Determinanţii economico-sociali reprezentativi — venituri, preţuri, timp liber, 
dimensiunile şi structura populaţiei — cu rol stimulativ sau restrictiv, imprimă cererii o 
anumită elasticitate şi evoluţie. 

Ca şi cererea turistică, consumul turistic manifestă o puternică concentrare în timp şi 


spaţiu, dar şi în motivaţie; în ceea ce priveşte motivaţia, la un moment dat poate predomina ca 
motiv odihna, recreerea, sau poate domina interesul pentru afaceri, sănătate etc. 

Motivaţiile, aflate în strânsă legătură cu ocupaţia şi educaţia, cu vârsta şi personalitatea 
individuală, generează un anumit mod de manifestare a cererii şi consumului. Cercetarea 
impactului personalității asupra deciziei de cumpărare şi comportamentului de consum turistic 
a permis identificarea a cinci tipuri psihologice majore, şi anume: 


1. turişti psihocentrici; 

2. turişti cvasipsihocentrici; 
3. turişti mediocentrici; 

4. turişti cvasialocentrici; 
5. turişti alocentrici. 


Turiştii psihocentrici, concentrați pe problemele personale, adesea neliniştiţi şi 
temători, căutând securitatea, preferă vacanţele în staţiuni cunoscute, familiare, situate mai 
aproape de reşedinţa permanentă, care reproduc, în mare măsură, condiţiile de viaţă de la 
locul de formare a cererii; de asemenea, ei solicită aranjamente organizate, care le oferă un 
plus de siguranţă şi, de multe ori, se limitează la utilizarea exclusivă a serviciilor din pachetul 
de vacanţă. Cererea psihocentrică este, deci, specifică populaţiei cu venituri medii şi ridicate, 
de vârstă mijlocie sau înaintată, din regiuni cu înalt grad de urbanizare şi dezvoltare 
economică. 


La cealaltă extremă se situează turiştii alocentrici; aceştia, încrezători în forţele proprii, 
dispuşi să încerce noi experienţe, caută varietatea, aventura; ei vor călători spre regiuni 
turistice puţin cunoscute, aflate la distanţe mari în afara granițelor, cu dotări materiale 
minime, dar compensate de atracțiile naturale sau culturale, de lipsa de poluare şi zgomot; ei 
solicită o gamă largă de servicii, în afara celor cuprinse în pachetul de vacanţă-standard. Este 
o cerere activă, dinamică, care aparține populaţiei tinere, cu venituri medii sau scăzute. 


O regiune cu valoarea turistică naturală este “descoperită” de cererea alocentrică, 
preluată de cea cvasialocentrică, dezvoltată de către turiştii cvasipsihocentrici ce o lansează 
în categoria regiunilor turistice “en vogue” (la modă), după care îşi consolidează poziţia pe 
piaţă prin intermediul turiştilor psihocentrici. În practică, cea mai mare parte a turiştilor are 
un comportament mediocentric. De asemenea, trebuie menţionat faptul că, în timp, pe 
măsură ce capătă mai multă experienţă în materie de călătorii, turiştii psihocentrici se pot 
transforma, în privinţa opțiunilor pentru destinațiile de vacanţă, în turişti alocentrici. De aici 
se poate concluziona că cererea şi consumul turistic se caracterizează prin labilitate în 
motivații. 


2.4. Concentrarea în timp şi spaţiu a cererii pentru turism 
Turismul, fenomen sensibil la mutaţiile social-economice înregistrează în evoluţia sa o 
serie de fluctuații; unele au caracter continuu, structural, fiind provocate de dinamica unor 
factori de tendinţă sau de schimbări rapide şi spectaculoase în domeniul tehnicii, iar altele au 


caracter alternativ, datorându-se unor condiţii naturale, specificului cercetării sau influenţei 
unor situații conjuncturale. 


! Cristiana, Cristureanu — Economia şi politica turismului internațional, Editura Abeona, Bucureşti, 1992. 

Aceste oscilaţii, de durată sau repetabile, cu implicaţii mai profunde sau superficiale, 
mai greu sau mai uşor previzibile, se manifestă în repartizarea inegală în timp şi spaţiu a 
numărului turiştilor precum şi a necesarului de servicii. Variaţiile sezoniere ale activităţii 
turistice sunt cele determinate în principal, de condiţiile de realizare a echilibrului ofertă- 
cerere şi se definesc printr-o mare concentrare a fluxurilor de turişti în anumite perioade ale 
anului, în celelalte remarcându-se o reducere importantă sau chiar o stopare a sosirilor de 
turişti. 


Sezonalitatea în turism prezintă o serie de particularități fată de alte sectoare ale 
economiei, datorită dependenţei mari a circulaţiei turistice faţă de condiţiile naturale, 
caracterului nestocabil al serviciilor turistice şi rigidităţii ofertei. Oscilaţiile sezoniere ale 
activității turistice sunt mai accentuate, au implicaţii mai profunde şi de anvergură, 
posibilităţile de atenuare a lor sunt relativ limitate şi solicită eforturi mari din partea 
organizatorilor. De asemenea, pe măsura intensificării circulaţiei turistice variațiile sunt mai 
mari şi mai cuprinzătoare, presiunea exercitată asupra industriei turismului devenind tot mai 
puternică. Se pune deci, cu tot mai multă acuitate problema atenuării sezonalităţii, găsirii 
unor mijloace care să stimuleze practicarea turismului pe durata întregului an, realizându-se 
astfel reducerea concentrării în anumite perioade de timp şi prelungirea sezonului turistic. 


Amploarea variațiilor sezoniere şi frecvenţa lor de manifestare are consecinţe asupra 
dezvoltării turistice şi eficienţei acesteia, cât şi asupra celorlalte ramuri ale economiei, ramuri 
cu care turismul se dezvoltă în interdependenţă. 


În activitatea turistică, sezonalitatea se reflectă pe de o parte, în utlizarea incompletă a 
bazei tehnico-materiale şi a forţei de muncă, influențând negativ costurile serviciilor 
turistice şi calitatea acestora, termenul de recuperare a investiţiilor, rentabilitatea, iar pe de 
altă parte în nivelul scăzut al satisfacerii nevoilor consumatorilor afectând în felul acesta şi 
dezvoltarea circulaţiei turistice. 


Concentrarea cererii pentru turism în anumite perioade ale anului, ca principal aspect de 
manifestare a sezonalității, duce la suprasolicitarea mijloacelor de transport, a spaţiilor de 
cazare şi alimentaţie publică, a celorlalte servicii, a personalului de servire etc., determinând 
calitatea mai slabă a prestaţiilor, creşterea tensiunii între solicitanţi şi prestatori, nemulțumirea 
turiştilor, în timp ce, în perioadele de extrasezon capacităţile respective rămân nefolosite. În 
ceea ce-l priveşte pe turist, concentrarea are implicaţii de ordin psihologic, fiziologic şi 
economic. Astfel, aglomeraţia din mijloacele de transport sau de pe căile rutiere, mai ales în 
cazul călătoriilor cu mijloace proprii, riscul negăsirii unui spaţiu de cazare corespunzător 
dorințelor, aşteptărilor pentru obţinerea unor servicii etc. provoacă oboseală fizică şi psihică 
turistului diminuând în acest fel efectele recreative ale vacanței. De asemenea, influenţe 
negative asupra stării de spirit a turistului şi indirecte asupra dimensiunilor circulaţiei turistce 
are şi nivelul costurilor serviciilor oferite şi anume situarea lor sub sau peste posibilitățile 
financiare ale consumatorului, concordanța între nivelul acestora şi calitatea prestaţiilor. 


Asupra celorlalte sectoare ale economiei sezonalitatea circulaţiei turistice acţionează 
fie direct, prin solicitări suplimentare faţă de unele activităţi cum ar fi transporturile şi 
telecomunicaţiile, industria alimentară şi producţia culinară, comerțul etc., fie indirect prin 
efectele periodice şi limitate a unei mase însemnate de oameni, cu redistribuirea lor din 
sectoare sau zone ale ţării. 

Transporturile, deşi se pot adapta relativ uşor circulaţiei de maximă intensitate prin 
suplimentarea curselor şi numărul mijloacelor reprezintă domeniul cel mai afecat în sensul că 
în perioadele de vârf mijloacele de transport sunt supraîncărcate pe direcția destinaţiilor de 
Vacanţe şi subîncărcate în direcția inversă determinând un coeficient redus al utlizării 
capacităţilor. 


Enumerarea acestor aspecte ale sezonalităţii evidenţaiză implicaţiile profunde ale 
acesteia şi reacţiile în lanţ pe care le dezvoltă, necesitatea şi importanţa atenuării efectelor ei. 
În acest sens, un rol deosebit revine cercetării cauzelor ce provoacă oscilaţii sezoniere în 
activitatea turistică, cuantificării influențelor lor. Printr-o astfel de analiză au fost puse în 
lumină: 


- variaţii datorate unor condiţii economico-organizatorice cum ar fi: regimul 
concediilor plătite şi durata lor limitată, repartizarea neuniformă a vacanţelor de-a lungul unui 
an, creşterea timpului liber şi distribuirea lui, practicarea unei anumite forme de turism 
(conţinutul sau motivaţia acestora) şi 


- variaţii provocate de cauze extraeconomice ca de exemplu, poziţia geografică a 
zonei, condiţiile de climă, anotimpurile, varietatea şi atractivitatea valorilor culturale, istorice, 
de artă etc., acestea din urmă fiind preponderente. 


Rezultă că permanentizarea activităţii turistice şi diminuarea sezonalităţii se poate 
realiza printr-o mai bună repartizare în cursul anului, a disponibilităţilor de timp liber şi, în 
principal, prin dezvoltarea serviciilor turistice care să compenseze scăderea atractivităţii 
factorilor naturali, în extrasezon. 


Rolul detrminant al condițiilor naturale în manifestarea caracterului sezonier al cererii 
favorizează existenţa mai multor tipuri de oscilaţii în raport cu momentul sau momentele de 
maxim ale ofertei naturale. 


a. O primă categorie o reprezintă localitaţile sau zonele în care activitatea se 
concentrează într-o singură perioadă (sezon) ca urmare a faptului că oferta 
întruneşte maximum de cerinţe o singură dată pe an şi pe o durată limitată; 
acest tip de sezonalitate este specific pentru ţara noastră litoralului, unde cererea se 
concentrează în intervalul mai-septembrie cu un maxim în perioada 15 iulie-15 
august, în celelalte luni ale anului solicitările fiind sporadice (pentru tratament) sau 
lipsind complet. 


b. Un al doilea tip de oscilaţii se caracterizează prin existenţa a două perioade de 
sezon cu activitate turistică de intensităţi apropiate, duratele de timp şi 
mobilurile deplasărilor fiind însă diferite. Staţiunile montane întrunesc cerinţele 
unei activităţi bisezoniere — iarna pentru zăpadă şi practicarea sporturilor albe, vara 
pentru odihnă, drumeţii, alpinism etc. Perioadele de maximă intensitate sunt 
decembrie-martie pentru sezonul rece şi mai-septembrie pentru sezonul cald. 
Caracteristica acestor zone este faptul că şi în perioadele de extrasezon (aprilie şi 
octombrie-noiembrie), activitatea nu se restrânge complet. 


c. Există de asemenea, zone de activitate permanentă unde oscilaţiile de la o lună la 


alta sunt nesemnificative. Din această categorie fac parte staţiunile balneo- 
climaterice unde sosirile turiştilor se distribuie relativ uniform de-a lungul anului, 

condițiile de climă neîmpietând desfăşurarea normală a tratamentelor şi localitaţile 
urbane unde circulaţia turistică este permanentă ca urmare a varietății activităților 
(congrese, târguri, expoziţii, excursii, călătorii în tranzit etc.). Chiar şi în aceste 
localităţi există perioade de mai mare concentraţie în lunile mai-octombrie pentru 
turismul de tratament balneo-medical, sezonul cald oferind mai multe comodități şi 
în septembrie-decembrie pentru centrele urbane, aceasta dovedindu-se perioada 
optimă pentru desfăşurarea unor manfestări ştiinţifice, cultural-artistice, sportive sau 
de altă natură. 


Analiza curbelor de variație evidenţiază existenţa a trei etape (momente) în evoluția 
cererii şi respectiv a circulaţiei turistice de-a lungul unui an calendaristic: 


Y vârful de sezon (sau chiar vârfurile în cazul activităţii turistice bisezoniere) 
caracterizat prin intensitatea maximă a cererii; 


Y începutul şi sfârşitul sezonului (sau perioadele de pre şi post sezon) în care 
cererea este mai puţin intensă cu tendință de creştere în perioada de început şi 
descreştere în perioada de sfârşit de sezon; 


vy extrasezonul, perioada caracterizată prin reducerea substanţială sau chiar încetarea 
solicitărilor pentru serviciile turistice. 


Reflectând caracterul ciclic al activităţii turistice, succesiunea acestor etape ilustrează 
modul de eşalonare a solicitărilor şi permite dozarea eforturilor organizatorilor de turism în 
vederea satisfacerii corespunzătoare a cererii. 


Suprapunerea curbelor de variaţie sezonieră a activităţii turistice din ţara noastră arată o 
concentrare puternică, în sezonul cald pentru toate formele de turism (aprox. 65% din sosirile 
de turişti străini sunt în lunile iunie-septembrie; de asemenea, tot în această perioadă se 
manifestă aproximativ 60% din sosirile turiştilor români). 


Sezonalitatea circulaţiei turistice este evidenţiată mai riguros, de indicii de sezonalitate. 
Prin valorile pe care le iau aceştia confirmă tendinţa de concentrare a cererii turistice în ţara 
noastră în perioada iunie-septembrie (se determină cu ajutorul mediilor mobile, pe baza 


seriilor dinamice privind numărul de turişti din fiecare lună). 


De asemenea, se mai poate determina gradul de concentrare a activităţii turistice cu 
ajutorul coeficientului de concentrare: 


Cp. 


sau: 


unde: p este ponderea față de unitate a fiecărui element (în cazul nostru fiecărei luni), iar 
n — numărul elementelor, respectiv 12. 

Cercetările întreprinse în timp asupra concentrării turistice în ţara noastră au evidenţiat 
valori ale coeficientului de aprox. 0,26 pentru turiştii români şi 0,23 pentru turiştii străini, cu 
tendinţe de creştere, deci de accentuare a sezonalităţii. 


În acest context, cunoaşterea prin intermediul curbelor de variaţie a indicilor de 
sezonalitate şi coeficienţilor de concentrare a distribuţiei în timp a cererii turistice, în fiecare 
zonă sau localitate este importantă pentru orientarea eforturilor în vederea satisfacerii 
corespunzătoare a nevoilor consumatorilor şi pentru găsirea soluţiilor de diminuare a efectelor 
negative ale concentrării, respectiv pentru reducerea intensității cererii în perioadele de vârf 
de sezon şi mărirea întinderii lor în timp, prelungirea perioadelor de pre şi post sezon, 
reducerea parțială sau totală a extrasezonului. 


Cele mai eficiente soluţii de reducere a efectelor negative ale sezonalităţii s-au 
dovedit a fi prelungirea sezonului şi etalarea vacanţelor. Printre mijloacele mai importante 
ce stau la îndemâna organizatorilor de turism în acest sens se numără măsurile cu caracter 
economico-organizatoric de dezvoltare a ofertei, de diversificare a serviciilor şi ridicarea 
calităţii acestora, practicarea unor politici de preţuri diferenţiate în funcție de etapele 
sezonului, dezvoltarea şi intensificarea propagandei turistice etc. 


O atractivitate sporită se poate realiza prin amenajări suplimentare care să valorifice cele 
mai variate atribute ale patrimoniului turistic, prin diversificarea serviciilor de agrement, prin 
realizarea unor programe complexe ce pot compensa lipsa unor condiţii naturale propice. De 
asemenea, practicarea unor tarife reduse în pre şi post sezon favorizează prelungirea 
perioadelor de maximă intensitate prin atragerea anumitor categorii de turişti — cu venituri mai 
reduse, cei care călătoresc pentru schimbarea cadrului, cei care dau vacanței un conţinut 
preponderent de odihnă etc. Importanţa acţiunilor de propagandă şi informare se evidenţiază 
atât prin aducerea la cunoştinţă publicului consumator a avantajelor suplimentare oferite în 
pre şi post sezon sau în extrasezon cât şi prin stimularea în general a nevoii de turism. Dintre 
măsurile organizatorice am mai putea evidenția desfăşurarea manifestărilor ştiinţifice, 
culturale, artistice, expoziţionale etc., cu precădere în perioadele de extrasezon. 


Alături de aceste elemente, dezvoltarea economico-socială contribuie la intensificarea 
circulaţiei turistice şi atenuarea sezonalităţii. Sporirea veniturilor şi modificarea structurii, 
consumului, urbanizarea şi creşterea disponibilităților de timp liber, programarea vacanţelor şi 
posibilitatea scindării concediului în mai multe etape, intensificarea deplasărilor la sfârşit de 
săptămână etc., au acţiune mai profundă şi de durată asupra repartizării în timp a activităţii 
turistice, în sensul reducerii perioadelor de maximă concentrare. 


Cu toate acestea turismul, dependent în mare măsură de factorii naturali continuă să 
prezinte oscilaţii în timp cu influenţe nefavorabile asupra eficienţei activităţii şi satisfacției 
consumatorilor. 


2.5. Tendinţe actuale pe piaţa turistică 
Ca tendinţă generală, piaţa turistică înregistrează o creştere, în ritmuri superioare celor 
ale dinamicii economiei mondiale, chiar şi în condițiile unor evenimente cum ar fi crizele 


financiare din ţările asiatice sau Brazilia sau situaţia tensionată din Golf, Kosovo etc., acest 
lucru demonstrând o oarecare detaşare a turismului faţă de problemele economico-sociale. 

O a doua tendinţă este maturizarea turismului şi a industriei specifice, prin apropierea, 
cel puţin pe unele paliere, de pragul de saturație (situat, potrivit unor cercetări, la circa 70% 
din totalul timpului liber şi la 15% din venituri, alocate turismului”). 


Creşterea pieţei turistice prezintă o latură cantitativă — exprimată de sporirea 
numărului călătoriilor şi a consumurilor aferente - şi una calitativă, rezultat al atragerii în 
circuitul turistic a noi zone şi ţări, a unor segemente tot mai largi ale populaţiei, de o mare 
diversitate din punct de vedere economic, socio-cultural şi afectiv. Astfel pe piaţa turistică, se 
menţine accentuată tendinţa de concentrare (circa 70-80% din totalul activităţii turistice se 
desfăşoară în şi între ţările superdezvoltate ale lumii). 


Asociate unor evoluţii economice pozitive, acţiunile fenomenului de îmbătrânire a 
populaţiei (în special în ţările dezvoltate) , creşterii duratei timpului liber se reflectă în 
tendinţele de fragmentare a vacanţelor şi efectuarea mai multor călătorii de mai scurtă durată, 
de lărgire a perioadelor de desfăşurare a deplasărilor şi, implicit, atenuarea sezonalităţii, în 
diversificarea destinaţiilor etc. 


Corespunzător modificărilor cererii se produc schimbări şi în cadrul ofertei. 


In privința dezvoltării unei palete de produse turistice noi se observă următoarele 
tendinţe: 


> creşte interesul pentru vacanţele tematice - culturale, sportive, descoperiri — în 
special în rândul turiştilor exigenţi, cu experienţă în privinţa călătoriilor; 


> cazarea dispersată se bucură de o atenţie deosebită deoarece în locul hotelurilor 
sunt preferate apartamentele, locuinţele individuale, chiar cazarea la cetăţeni, 
înregistrându-se o ascensiune a turismului rural; 


> creşterea ponderii vacanţelor la mare distanţă, cu o diversificare a motivelor de 
călătorie; 


> devine tot mai consistent fluxul călătoriilor pentru cumpărături sau pentru alte 
motive „mai puţin turistice” etc. 


În privinţa preţului, se constată o creştere a ponderii ofertei de vacanțe ieftine. În 
dorinţa apropierii de nevoile cumpărătorilor, de atragere a celor cu mijloace financiare 
modeste, organizatorii de vacanțe reduc cotele de comision, se mulțumesc cu marje de profit 
Mici, în schimbul unor cifre de afaceri mari. 


Un alt aspect, referitor la piaţa turistică în ansamblul său — se fundamentează pe 
efectul poluator al turismului şi pe accentuarea acestuia ca urmare a intensificării călătorilor. 
Pentru a contracara aceste efecte, sunt promovate formele ecologice de petrecere a vacanței, 
concomitent cu sporirea responsabilităților statului, organismelor de turism, turiştilor înşişi în 
dezvoltarea turismului, respectiv în protejarea resurselor. 


? Cristiana Cristureanu, op.cit., pg.150 

Întrebări de autocontrol : 


1. Definiţi noţiunea de piaţă turistică. 
2. Definiţi noţiunea de cerere turistică. 
3. Definiţi noțiunea de consum turistic. 


Teme de reflecţie : 


1. În ce constă deosebirea dintre cerere şi consum turistic ? 
2. Enumeraţi şi explicaţi tipurile psihologice identificate în turism. 
3. Care sunt cele mai eficiente soluţii de reducere a efectelor negative ale sezonalităţii? 


Probleme pentru activitatea de seminar : 


1. Care sunt elementele cuantificării cantitative a pieţei turistice ? 
2. Explicaţi cele trei etape (momente) în evoluţia cererii şi respectiv a circulaţiei turistice de-a 
lungul unui an calendaristic. 


Test de autoevaluare la nivelul modulului: 


1. Piaţa turistică reprezintă: 
a) sfera economică de interferență a ofertei turistice, materializată prin producția 
turistică, cu cererea turistică, materializată prin consumul turistic; 
b) mediul economic de interferenţă a cererii de bunuri şi servicii cu oferta de bunuri şi 
servicii; 
c) sfera economică de interferenţă a cererii turistice cu oferta turistică. 
2. Piaţa turistică potențială reprezintă: 
a) dimensiunile globale pe care le-ar putea avea o piaţă în care toţi membrii societăţii ar 
fi participanţi la activitatea turistică; 
b) ansamblul cererilor care s-au întâlnit în mod efectiv, deci numărul actelor de vânzare- 
cumpărare finalizate; 
c) dimensiunile pe care le-ar fi putut avea piaţa turistică în alte condiții decât cele 
existente. 
3. Cererea psihocentrică este specifică: 
a) populaţiei cu venituri medii şi ridicate, de vârstă mijlocie sau înaintată; 
b) populaţiei tinere, cu venituri medii sau scăzute; 
c) populaţiei cu venituri mari, de vârstă mijlocie. 
4. Sezonalitatea turistică poate fi determinată prin: 
a) toţi aceştia ; 
b) indicii de sezonalitate ; 
c) coeficienţi de concentrare ; 
d) coeficienţi de intensitatea traficului. 
5. În soluţiile de atenuare a sezonalităţii şi efectelor acesteia „se numără : 
a) diversificarea ofertei ; 
b) etalarea vacanţelor ; 
c) toate acestea ; 
d) reducerea preţurilor. 

Notă : fiecare răspuns este evaluat la 20 puncte. 
Recomandări bibliografice : 


1. FORIŞ, T., DIMA, D. (coord.) — Manual de formare managerială în turism, Editura 
Psihomedia, Sibiu, 2001; 

2. STĂNCIULESCU, G. şi colaboratorii — Tehnologia turismului — manual pentru clasele a 
XI-a şi a XII-a, Editura Niculescu ABC, Bucureşti, 2002; 

3. TURCU, V., MORARIU, D., WEISZ, J. — Turism internaţional, Editura Eurostampa, 
Timişoara, 2003 

4. *** Turism — Servicii, Teste grilă pentru examenul de licenţă, Editura Uranus, Bucureşti, 
2002. 

MODULUL III 
OFERTA ŞI PRODUCȚIA TURISTICĂ 


Obiective : 


= prezentarea ofertei turistice: potenţialul turistic, produsul turistic, preţurile 
produsului turistic şi canalele de distribuţie. 


Ce ar trebui să ştiţi după parcurgerea modulului : 

= ce se înţelege prin noţiunea de ofertă turistică şi producţie turistică; 
= care sunt caracteristicile principale ale ofertei turistice; 

= ce este potenţialul turistic şi care sunt componentele acestuia; 


= ce este produsul turistic, care sunt componentele şi etapele de concepere ale 
acestuia; 


= care sunt strategiile de preţ practicate în turism şi care sunt canalele de distribuţie ale 
produselor turistice. 


Ce competenţe veţi obţine după parcurgerea modulului : 


= oferta turistică este alcătuită din mai multe componente: potențialul turistic, 
echipamentul turistic, serviciile prestate turiştilor şi bunurile oferite acestora spre 
consum, forţa de muncă; 


= termenul de resurse turistice desemnează atât atracţia propriu-zisă, cât şi implicaţiile 
kaded 


de ordin economic ale acestora, “materia primă” care urmează să fie supusă unui 
proces de prelucrare în vederea obținerii produsului turistic; 


= produsul turistic este o formă de comercializare a ofertei turistice; 


servicii oferă posibilitatea diferențierii produselor turistice contribuind şi la sporirea 
gradului de atractivitate a produselor turistice oferite chiar în cadrul aceleiaşi 
destinații de vacanță sau forme de turism; 


= în vederea creşterii eficienței utilizării bazei materiale, organizatorii de turism şi 


prestatorii de servicii acordă turiştilor o serie de facilități sub forma unei reduceri de 
tarife sau a unor gratuități. 

Oferta turistica, categorie corelativă a pieţei turistice, constituie în multe situaţii, mobilul 
determinant al efectuării actului turistic. 


Distincția care trebuie evidenţiată între oferta şi producția turistică porneşte de la 
definirea celor doi termeni. Astfel, oferta turistică este reprezentată de cadrul și 
potențialul natural şi antropic, echipamentul de “producţie” a serviciilor turistice, 
ansamblul bunurilor și serviciilor destinate consumului turistic, forţa de muncă 
specializată în activitățile specifice, infrastructura turistică şi condițiile de 
comercializare. 


Producţia turistică este dată de ansamblul de servicii care mobilizează forţa de 
muncă, echipamentul turistic şi bunurile materiale şi care se materializează într-un 
consum efectiv. 


In concluzie, oferta turistică presupune nu numai producția turistică ci şi existența 
factorilor naturali. 


Relaţia ofertă turistică - producţie turistică este marcată de o serie de particularități care 
o diferențiază de aceeaşi relaţie existentă pe piaţa bunurilor materiale: 


o producția turistică poate fi cel mult egală cu oferta, în timp ce pe piaţa bunurilor 
materiale, oferta este cel mult egală cu producţia; 


o oferta turistică există şi independent de producţie, pe când producţia turistică nu se 
poate realiza în afara ofertei; în schimb, oferta bunurilor materiale nu se poate detaşa 
de existenţa unei producţii; 


o structura ofertei turistice nu coincide întotdeauna cu structura producţiei turistice, în 
timp ce structura ofertei de bunuri reflectă structura producţiei respective; 


o oferta turistică este fermă — există atâta timp cât există şi elementele care o compun, 
pe când, producţia turistică e efemeră, ea există atâta timp cât se manifestă consumul 
şi încetează odată cu încheierea acestuia. 

Relaţia dintre cele două elemente este foarte complexă, de intercondiţionare reciprocă, 

oferta fiind sursă a producției turistice, iar producția fiind cea care-i dă viaţă, adică 
mobilizează oferta. 


3.1. Caracteristicile ofertei 


După cum rezultă din definițiile prezentate, oferta turistică are un caracter complex şi 
eterogen, fiind alcătuită din mai multe componente, care se pot structura astfel: 


o potențialul turistic, ca element de atracție a cererii turistice format din totalitatea 
resurselor naturale şi antropice ale unei zone; 


o echipamentul turistic, alcătuit din ansamblul activelor fixe şi circulante care concură 
la satisfacerea nevoilor turiştilor; 

o serviciile prestate turiştilor şi bunurile oferite acestora spre consum, bunuri cu 
destinaţie turistică exclusivă; 


o forța de muncă care transformă din potenţiale în efective celelalte elemente sus 
menţionate. 


Complexitatea ofertei turistice (şi a producției, în egală măsură), este dată şi de 
numărul mare de prestatori sau “fabricanți” ai produselor turistice. Faptul că produsul 
turistic este format dintr-un ansamblu de servicii, fiecare cu specificul său, face aproape 
imposibilă furnizarea de către un singur producător a tuturor prestaţiilor generate de consumul 
turistic. De aceea, prestatorii sunt puternic specializaţi, au profile diferite, uneori chiar 
interese diferite şi cel mai adesea un mod de organizare distinct. Astfel, la realizarea 
produsului turistic participă societăți comerciale care au ca obiect de activitate cazarea, masa, 
transportul, agrementul, ”fabricarea”călătoriilor turistice (touroperatori);, de asemenea pot 
participa organisme şi asociaţii cu vocaţie socială, organisme locale şi teritoriale etc. 


Pe lângă această specializare puternică a prestaţiilor de servicii turistice, trebuie să 
menţionăm şi faptul că între aceştia predomină întreprinderile mici şi mijlocii, fapt care a 
şi dus la o fărâmiţare excesivă a ofertanţilor de servicii turistice. Aşa cum se poate constata, 
acesta nu exclude posibilitatea regrupării lor în organisme puternice, bine individualizate, care 
pot domina piaţa turistică, la un moment dat. 


O altă caracteristică a ofertei turistce, cu multiple implicaţii în realizarea actului turistic, 
o reprezintă rigiditatea acesteia. Această particularitate este datorată, în primul rând, 
inadaptabilităţii (adaptabilităţii reduse) la variațiile atât cantitative cât şi calitative ale cererii 
turistice. 


Imposibilitatea deplasării ofertei, care presupune mobilitatea consumatorului şi nu a 
produsului turisatic, constituie o altă particularitate a ofertei turistice. De asemenea, oferta 
turistică nu poate fi stocată — odată neconsumată, ea se pierde -, aspect care presupune 
cheltuieli suplimentare pentru agenţii economici ofertanți în sensul promovării produselor 
turistice şi adaptării acestora la mutaţiile intervenite în structura cererii. 


Oferta turistică este dependentă de echipamentele turistice, de numărul şi structura 
forţei de muncă. In industria turistică, investiţiile, atât materiale cât şi umane, sunt foarte 
costisitoare, fapt care nu permite înlocuirea rapidă a acestora pentru a se adapta la mobilitatea 
cererii turistice. 

După cum se poate observa din analiza caracteristicilor ofertei şi producţiei turistice, 
neconcordanţa în timp şi spaţiu a cererii cu oferta turistică poate fi generatoarea unor efecte 
economice şi sociale de mare amploare, ce se concretizează în: 

o satisfacerea necorespunzătoare a turiştilor; 

o  neutilizarea echipamentelor turistice; 


o prelungirea duratei de amortizare a acestora; 


o încetinire a ritmului de înlocuire a capacităţilor uzate fizic sau moral. 

Însă, prin eforturile conjugate ale organizatorilor şi prestatorilor de servicii turistice, 
printr-o bună cunoaştere a tendinţelor în evoluţia cererii turistice, se poate profita, în anumite 
limite, de o altă caracteristică a ofertei turistice: posibilitatea substituirii unui tip de ofertă 
cu altul. Acest lucru presupune ca şi motivațiile turistice să se poată substitui la un moment 
dat, dar mai ales ca elementele componente ale ofertei să aibă un caracter polifuncțional, să 
satisfacă alternative de consum diverse. 


3.2. Potenţialul turistic 


Parte componentă a ofertei turistice, potenţialul constituie, datorită valorii, originalității 
Şi diversităţii componentelor sale, condiţia esenţială a dezvoltării turismului într-un perimetru 
dat. 


Potenţialul turistic al unui teritoriu este definit ca ansamblul elementelor (naturale şi 
antropice) ce se constituie ca atracţii turistice şi care se pretează unei amenajări pentru 
vizitarea şi primirea turiştilor”. 


Aceste elemente naturale sau antropice sunt privite ca “atracţii turistice” sau “resurse 
turistice”, termeni al căror conţinut diferă. 


Termenul de atracţii turistice se referă la elementele naturale sau antropice care pot 
atrage vizitatorii într-un loc, care produc impresii. Exemple: o plajă, un munte, o cascadă, 
un monument de arătat, un obiectiv istoric şi altele. 


Termenul de resurse turistice este mai complet, desemnând atât atracţia propriu-zisă, 
cât şi implicaţiile de ordin economic ale acestora, “materia primă” care urmează să fie 
supusă unui proces de prelucrare în vederea obţinerii produsului turistic. 

otenţialul turistic reprezintă deci oferta turistică potenţială a unui teritoriu dat: 
V Pot lul turist tă d ta turist t l teritoriu dat 


POTENTIALUL TURISTIC SAU 
OFERTA TURISTICA POTENTIALA 


NATURAL: ANTROPIC: 
- componentele cadrului cultural-istoric; 
natural inclusiv cele tehnico-economic; 
modificate de om socio-demografic 


Prelucrare după V. Glăvan — “Geografia turismului în România, 
Editura Institutului de Management- Turism EDEN, Bucureşti, 1996 


? Rodica Minciu , op.cit. 

Y Valorificarea potenţialului turistic presupune existenţa alături de resursele 
naturale şi antropice şi a bazei materiale specifice, precum şi a infrastructurii. Patrimoniul 
turistic este deci rezultatul combinării tuturor acestor elemente: 


POTENȚIALUL TURISTIC NATURAL ŞI ANTROPIC sau 


v v 


OFERTA TURISTICA POTENȚIALA 


v v 


INFRASTRUCTURA GENERALA ŞI TURISTICA (căi de acces) 


BAZA TEHNICO-MATERIALĂ TURISTICĂ 
(mijloace de transport turistic, unităţi de cazare, de alimentaţie publică, 


de agrement, de tratament) 


BUNURILE ALIMENTARE ŞI INDUSTRIALE 


Adaptare după V. Glăvan — “Geografia turismului în România, 
Editura Institutului de Management- Turism EDEN, Bucureşti, 1996 
3.2.1. Componentele potenţialului turistic natural 


a) Relieful — este cel mai variat şi important element de potenţial turistic atât prin 


ss wje 


Principalele atracții ale reliefului sunt generate de: 


- treptele şi formele de relief (relieful glaciar, carstic, vulcanic ş.a.); 
- stâncile cu forma bizară; 
- fenomenele geologice ş.a. 


Relieful se constituie atât ca atracţie turistică de sine stătătoare, stimulând practicarea 


drumeţiei, alpinismului, odihnei şi recreării, speoturismului ş.a., cât şi ca suport pentru alte 
elemente de potenţial (hidrografie, floră, faună etc.). 

RELIEF ŞI GEOLOGIE 
Trepte şi forme de relief: peisaj, geomorfologie, 
forme bizare de relief, structuri şi fenomene 
geologice, monumente ale naturii. 


CLIMA 
Temperatura aerului şi a apei, precipitaţii lichide, 
stratul de zapadă, durata de strălucire a soarelui, 
bioclima. 


HIDROGRAFIA 
Ape freatice şi ape minerale, râuri, lacuri naturale 
(inclusiv terapeutice) şi antropice, Marea Neagră, 
Delta Dunării (ape), monumente ale naturii. 


STRUCTURA 
POTENŢIALULUI 


TURISTIC NATURAL 


VEGETAȚIA 
Tipuri de păduri, flora specifică, monumente ale 
naturii, rezervaţii naturale, păduri de interes social- 
recreativ. 


FAUNA 
Fondul cinegetic, fond piscicol, specii faunistice 
ocrotite, rezervaţii naturale. 


NATURA OCROTITĂ 
Rezervații naturale, parcuri naţionale şi rezervaţii 
ale biosferei. 


Adaptare după V. Glăvan — “Geografia turismului în România, 
Editura Institutului de Management- Turism EDEN, Bucureşti, 1996 
Fig. nr. 1 Structura potenţialului turistic natural 
b) Clima -— contribuie la crearea ambianţei favorabile călătoriei prin: 
- regimul precipitațiilor; 
- temperatura şi umiditatea aerului; 
-  nebulozitatea atmosferei; 
-  brizele montane şi marine. 
Clima constiuie o condiție de bază pentru practicarea unor forme de turism: 
= sporturile de iarnă — prin prezenţa, consistentă şi menţinerea stratului de zapadă; 
= cura heliomarină; 


=  climatoterapia. 


c) Hidrografia — contribuie la sporirea atractivităţii unei zone turistice prin prezenţa 
următoarelor elemente de potenţial turistic: 

- râuri, fluvii; lacuri naturale (inclusiv cele terapeutice) şi antropice; mări, delte şi 
estuare; ape minerale şi termominerale şi favorizează practicarea turismului de sfârşit de 
săptămână, de pescuit, de cură heliomarină, de practicare a sporturilor nautice, de tratament 
balnear. 


d) Vegetaţia — reprezentată prin păduri, pajişti, arborete şi altele reprezintă: 


= o atracţie turistică în sine: exemple: parcuri naturale — ca destinaţii de vacanţă, 
parcuri dendrologice, rezervaţii ştiinţifice; 


= un element care sporeşte atractivitatea celorlalte componente ale potenţialului 
turistic. Ea prezintă un interes deosebit pentru turismul de odihnă, recreere, 


agrement. 
e) Fauna — prezintă din punct de vedere turistic, o importanță: 
= cinegetică şi piscicolă — datorită bogăției şi varietății speciilor; 
= estetică - contribuind astfel la creşterea atractivitaţii zonelor vizitate; 
= ştiinţifică — datorită existenţei unor specii rare sau pe cale de dispariţie protejate 
în rezervaţii şi parcuri zoologice şi constituie o motivaţie pentru practicarea 
turismului de vânătoare şi pescuit sportiv, ştiinţific, de cunoaştere. 
f) Rezervaţiile naturale — prezintă importanţă: 
= sub aspect estetic — ca element de atractivitate; 
=  cognitiv-ştiinţific ca bază a turismului profesional şi de cunoaştere. 


3.2.2. Componentele potenţialului turistic antropic 


România dispune de un bogat şi valoros potenţial antropic, rezultat al existenţei şi 
istoriei de peste două milenii a poporului român în acest spaţiu geografic. 


Componentele potențialului turistic antropic, care se evidenţiază prin atractivitatea şi 
valoarea lor, se grupează în: 


a) potenţialul cultural-istoric: 

]. vestigii arheologice şi monumente istorice şi de artă; 
2. elemente de etnografie şi folclor; 

3. instituții si evenimente cultural-artistice. 


b) potenţialul tehnico-economic; 


c) potenţialul socio-demografic. 

Cultural — istoric 
]. vestigii arheologice greceşti, 
dacice, romane, medievale; 
2. monumente istorice de artă şi 
arhitectură; 
3. elemente de etnografie şi 
folclor; 


STRUCTURA 
POTENŢIALULUI 
TURISTIC ANTROPIC 


Tehnico-economic 
1. amenajări hidroenergetice: 
baraje, lacuri de acumulare ş.a. 
2. canale de navigaţie, drumuri 
Şi poduri ş.a. 
3. diferite unităţi economice: 
ferme agricole, centre viticole 


Socio-demografice 


l. 
2. 


populație; 
aşezări: 
e urbane; 
e rurale 


4. instituții şi evenimente etc. 
enltural-artistice. 


Fig. 2 Structura potenţialului turistic antropic 


3.3. Produsul turistic 
3.3.1. Elemente componente ale produsului turistic 
Produsul turistic este o combinaţie în variante multiple a: 


- elementelor de atractivitate (resurse turistice naturale şi antropice) pe care le oferă o 
zonă (destinaţie dată); 


- serviciilor specifice şi nespecifice (rezultat al acţiunii forţei de muncă asupra bazei 
materiale generale şi specifice). 


În sens restrâns, prin produs turistic se înțelege totalitatea bunurilor şi serviciilor 
oferite turiştilor de către una sau mai multe întreprinderi turistice (agenţii de turism sau 
prestatori direcţi — hotel, restaurant etc.). 


Produsul turistic este deci o formă de comercializare a ofertei turistice. Elementele sale 
componente (transport, cazare, alimentaţie, agrement, tratament balnear ş.a.) putându-se 
comercializa sub forma de pachet turistic sau separat. Între componentele produsului turistic 
există o relaţie de interdependenţă, fiecare dintre acestea având un rol important în crearea 
satisfacţiei clienţilor. 

O ilustrare a componentelor produsului turistic şi a rolului acestora este prezentată în 
schema următoare: 


I. Resurse turistice 


e antropice — atracţii cultural-istorice 
şi artistice; instituţii şi evenimente 
cultural-artistice;elemente etno- 
grafice şi folclorice; elemente 
tehnico-economice; elemente socio- 
demografice. 


e naturale — poziţie geografică, 
relief, climă, hidrografie, floră, 
faună; monumentele naturii 


Rolul acestora: 


e atractivitate - ele reprezintă motivaţia 
călătoriei în cazul majorităţii formelor de 
turism; 

e “materii prime” care pentru a putea fi 
valorificate trebuie prelucrate în cadrul unor 
procese de producţie specifice. 


e unităţi comerciale, instituţii 
administrative, sanitare, financiar- 
bancare , culturale, sportive, religioase 

etc. 


e căi de acces, mijloace de transport în 
comun şi instalaţii de telecomunicaţii; 

e reţele de alimentare cu apă, gaze, energie 

electrică şi termică. 


Rolul acestora: 


- asigurarea accesului în zonele turistice; 
- asigurarea confortului şi a tuturor facilităţilor 
necesare vieţii moderne (instalaţii). 

III. Baza materială specifică turismului 


e mijloacele de transport specifice turis- 
mului, mijloace de transport pe cablu. 


e unităţi de cazare, alimentaţie, instalaţii 
de agrement, instalaţii de tratament 
balnear. 


Rolul acestora: 
- punerea în valoare a resurselor naturale şi antropice, 


valorificarea acestora depinde de nivelul de dezvoltare al 
industriei turistice. 


IV. Forţa de muncă 


e influenţează calitatea serviciilor oferite prin: 
- structura, aptitudinile, calificarea formaţiei de personal; 
- motivarea şi perfecţionarea profesională 


Rolul acesteia: 


- este de a produce servicii împreună cu baza materială . 


V. Resursele instituţionale 


facilităţi turistice şi guvernamentale; 
regimul economic, juridic şi legislaţie juridică; 
regimul paşapoartelor şi vizelor; 
reglementări valutare; 
controlul calităţii serviciilor prestate, al preţurilor şi al 
tarifelor; 
e protecţia şi securitatea turistului; 
e protecţia şi conservarea mediului şi a atracţiilor de interes 


s turistic. 
H Rolul acesteia: fe 


- este de a produce împreună cu baza materială servicii. 


Prelucrare după O.Snak, Marketing-ul turismului, Editura Academiei Române 
de Management , Bucureşti 1994. 

În funcție de motivația călătoriei, perioada (sezon, pre, post şi extrasezon) şi 
particularitățile segmentului de turişti, ponderea celor două grupe - elemente de atractivitate 
şi prestațiile de servicii, diferă. De exemplu, există produse turistice în componenţa cărora 
primează elementele de atractivitate (practicarea curei heliomarine: marea, soarele, 
temperatura apei, turismul cultural) şi altele în cadrul cărora primează serviciile (turism de 
congrese, turism ocazionat de cazinouri). 

Posibilităţile multiple de combinare a elementelor de atractivitate cu prestările de 
servicii oferă posibilitatea  diferenţierii produselor turistice contribuind şi la sporirea 
gradului de atractivitate a produselor turistice oferite chiar în cadrul aceleiaşi destinaţii de 
vacanţă sau forme de turism. 

Principalele caracteristici ale produselor turistice: 


e sunt eterogene — rezultat al dependenţei serviciilor de dotările materiale şi persoana 
prestatorului; 


e sunt complexe — rezultat al combinării în variante multiple a elementelor componente; 


e sunt nestocabile — elementele care le compun (exemplu: locurile din avion, zăpada, 
nopțile de cazare etc.) nu pot fi stocate; 


e se produc pe măsură ce se manifestă consumul; 


e au caracter sezonier, cu excepţia reuniunilor, afacerilor şi, parțial, turismul de sfârşit 
de săptămână sau cel balnear. 


3.3.2. Etapele conceperii unui produs turistic 
Conceperea unui produs turistic presupune parcurgerea următoarelor etape: 
1. Culegerea informaţiilor despre: 


- cerere: motivații de călătorie, venituri disponibile, timp liber, vârstă, categorie socio- 
profesională, gusturi turistice etc.; 


- oferta concurenţei: produsele turistice oferite, preţurile şi tarifele practicate etc.; 
- analiza propriei oferte comparativ cu cea a concurenţei; 


- componentele care vor fi incluse în propria ofertă: obiective turistice variate, baza 
materială specifică şi serviciile oferite, posibilitățile de acces în diferite zone. 


2. Selectarea obiectivelor turistice, serviciilor oferite şi unităţilor prestatoare în 
funcţie de tipologia clientelei şi particularităţile cererii. 


3. Combinarea (pornind de la rezultatele studierii cererii) şi asamblarea 


componentelor produsului turistic (organizarea preliminară) — realizate cu mult înainte de 
exprimarea cererii - în care touropreatorul alege: destinaţia, mijlocul de transport, unităţile de 

cazare, alimentaţia, alte servicii incluse în pachet, dacă grupul va beneficia de asistenţa 
turistică realizată de către ghid pe tot parcursul călătoriei etc. 


4. Asigurarea serviciilor necesare pe tot parcursul călătoriei. Pentru aceasta agenţia de 
turism: 


- încheie contracte, convenţii, minute cu prestatorii direcţi de servicii turistice; 
- emite comenzile de rezervare. 


In cazul produselor turistice de tip four, această etapă presupune alegerea itinerariului şi 
întocmirea programului turistic. 


5. Determinarea (calculul) preţului produsului turistic: 
- pornind de la costul serviciilor de transport, cazare, alimentaţie etc. 


- de la celelalte elemente de calcul conform legii (comision, TVA, asigurări, contribuţia 
de participare la fondul de dezvoltare şi promovare a turismului). 


6. Promovarea produsului turistic: 
- realizarea şi distribuirea broşurilor, pliantelor, afişelor turistice etc.; 
- publicitate prin mass-media. 


7. Lansarea produsului turistic pe piaţă — un şir de acţiuni prin care agenţia îşi face 
cunoscute produsele pe plan local şi național. 


3.3.3. Categorii de produse turistice oferite de o agenţie de 
turism şi caracteristicile lor 


Principalele categorii de produse turistice oferite de o agenţie de turism sunt: 
- circuite; 
- sejururi (pachete de vacanţă); 
- croaziere; 
- produse tematice (exemple: vânătoare sportivă, congrese etc.) 

Acestora se adaugă: rezervări pe liniile aeriene sau în hoteluri, vânzări de bilete pentru 
orice mijloc de transport terestru, marin sau aerian, servicii de primire (““meeting” sau 
“transfer”, închirieri de autoturisme, asigurări pentru plecări în străinătate etc.). 

1. Sejururile — reprezintă un pachet de servicii oferit turiştilor pentru petrecerea 
vacanței într-o staţiune turistică. Acest tip de produs turistic presupune rămânerea în această 
staţiune. 


Forme: - sejururi cu pensiune completă de tipul: 


a. formulei tradiționale pentru hotelurile din staţiunile turistice; 

b. formulei moderne propusă de cluburile de turism care adaugă un 
program de animaţie şi de sporturi. 


- sejururi comercializate în formula: demipensiune, cazare + mic dejun sau doar 
simpla cazare. 


2. Circuitele — sunt un produs turistic vândut de o agenţie de turism grupurilor 
organizate sau turiştilor individuali care presupune vizitarea pe parcursul acestora a unor 
obiective turistice, regiuni sau ţări. Alături de transport, pachetul de servicii poate include 
cazare în formula pensiune completă, demipensiune, cazare + mic dejun. Cel mai utilizat 
mijloc de transport este autocarul. 


3. Croazierele — reprezintă un tur realizat cu vaporul care include un pachet de servicii 
de vacanţă oferite de un hotel plutitor: transport, cazare, alimentaţie şi o multitudine de 
posibilităţi de divertisment: baruri, restaurante, (servirea mesei 24 de ore din 24) sală de 
fitness, cinema, cazinouri. 


Paralel cu acestea s-au dezvoltat şi multe produse noi care oferă transport şi cazare 
combinate cu servicii specializate pentru diferite grupuri: 


vacanțe sportive (sky, golf, pescuit); 

vacanțe cu sejururi de tratament pentru sănătate; 
călătorii de aventură; 

incentive; 

pentru conferinţe etc. 


O 0 0 00 


sau 


o formulele care asociază transportul cu anumite prestații; exemplu: formulele 
“fly & drive” şi “fly & hotel”, care pe lângă transport cu avionul oferă şi 
vouchere pentru hotel, care pot fi utilizate în mai multe staţiuni turistice. 


3.3.4. Preţurile produselor turistice; strategii de preţuri 


Intr-o exprimare monetară, preţul reprezintă valoarea de piaţă a unui produs sau 
serviciu, iar nivelul lui reflectă o serie de constrângeri ale pieţei. 


Există variate modalităţi de apreciere ale preţului: 


** din punct de vedere economic (al producătorului) preţul trebuie să reflecte cheltuielile 
de producţie, de comercializare, să acopere taxele şi impozitele, să acopere obligaţiile 
financiare ale agenţilor economici Şi să asigure acestora un profit. 

% din punctul de vedere al cumpărătorului preţul este apreciat funcţie de importanța 
nevoii pe care o satisface produsul sau serviciul, de utilitatea produsului/serviciului, de 
veniturile disponibile, de preţurile concurenţei, de rezultatul comparaţiei cu alte bunuri şi 
servicii. 


Prin prisma celor prezentate, preţurile produselor turistice prezintă trăsături distinctive 
între care cele mai importante sunt: 

- difereţierea; 

- caracterul inflaţionist; 

- formarea relativ independentă de raportul cerere-ofertă; 

- influenţa limitată asupra pieţei (asupra cererii şi consumului în principal). 


1. Diferenţierea preţurilor turistice în timp şi spațiu funcţie de producător şi 
consumator: 


(7 
KSA 


diferențierea în timp a prețurilor este consecința caracterului sezonier al 
activității turistice; în perioada de vârf de sezon prețurile sunt mai mari cu 30 - 
40% decât în extrasezon, situație justificată prin raportul ofertă-cerere precum şi 
prin imposibilitatea adaptării ofertei la variațiile cererii. Diferențierile de preț se 
realizează pe seama serviciilor hoteliere, de transport şi prin oscilațiile cotei de 
comision perceput de touroperator sau agenții de voiaj. 


variațiile în spațiu ale produselor turistice apar ca urmare a localizării diferite 
a echipamentelor şi stațiunilor în raport cu elemente de atracție turistică (plajă, 
pârtie de schi, izvorul mineral, lacul terapeutic), de asemenea, diferențierea 
prețurilor în spațiu se poate aprecia şi prin prisma mărimii stațiunilor turistice 
precum şi a renumelui pe care o destinaţie îl deține pe piața turistică; 


diferenţierile de preţ funcţie de producător face referire directă la categoria de 
confort folosită, în funcţie de forma de proprietate (de exemplu, în situaţia 
proprietăţii de stat, preţurile practicate sunt mai mici), după mărimea agenţilor 
economici (grupurile integrate oferă servicii la preţuri mai reduse) etc. 


diferenţierea preţurilor produselor turistice funcţie de caracteristicile 
consumatorului poate îmbrăca următoarele forme: 


- după vârstă — tinerii şi populaţia de vârsta a treia beneficiază de unele 
reduceri de tarife; 


- după categoria socio-profesională — dacă turismul este individual sau 
colectiv. 


2. Caracterul inflaţionist al preţurilor turistice se manifestă pe piaţă prin: inflaţia prin 
costuri, inflaţia prin cerere şi inflaţia importată. 


Inflaţia prin costuri se datorează creşterii preţului energiei, variaţiei nivelului salariilor, 
rarităţii forţei de muncă superior calificată în sezon, caracterului muncii sezoniere în turism, 
speculațiilor funciare în zonele turistice, acțiunii statului prin intermediul fiscalităţii etc. 


Inflaţia prin cerere reprezintă o creştere artificială a preţurilor vacanţelor datorată 
sezonalităţii (prin excesul de cerere în anumite perioade), precum şi unei oferte inelastice 
respectiv unei inadecvări ofertă-cerere. 


Importul de inflaţie (inflaţia importată) poate fi explicat astfel: costul serviciilor 
turistice în moneda naţională este superior intrărilor nete de devize din turismul internațional. 

3. Formarea preţurilor turistice relativ independent de raportul ofertă — cerere. 


În cazul pieţei turistice jocul liberei concurenţe este îngrădit, deformat, prin înţelegeri 
între producători (sub egida asociaţiilor profesionale, patronale, sindicale), prin alte forme de 
organizare a activităţii (lanţurile integrate, voluntare), şi prin intervenţia statului cu 
reglementări indirecte (politica fiscală, protejarea mediului, regimul construcţiilor). 


4. Influenţa limitată a preţurilor turistice asupra consumului poate fi explicată prin 
faptul că turistul nu poate aprecia măsura în care prețul corespunde calităţii 
practic, consumatorul potenţial de turism nu poate examina produsul turistic înainte de a-l 
cumpăra. In plus, slaba informare a cumpărătorilor cu privire la produsul în sine la nivelul 
preţurilor şi la oferta concurenţei, reduce posibilitatea unor analize comparative. 


În sfera turismului, se poate aprecia că există un comportament subiectiv, neraţional 
(determinat de factori emoționali, psihologici), de o anumită fidelitate a consumatorilor, ceea 
ce îi detaşează oarecum de componenta obiectivă, materială; în acest context, într-un mod 
evident importanţa preţului în manifestarea consumului se reduce sensibil. 


Toate aceste caracteristici, argumentează necesitatea ca preţul să reflecte cu fidelitate 
costurile de producţie şi comercializare a produselor turistice, ca oscilaţiile lui în jurul acestor 
costuri să nu fie foarte ample, indiferent de raportul ofertă — cerere. De asemenea, utilizarea 
preţului ca instrument de politică economică în domeniul turismului, trebuie făcută cu multă 
atenţie, deoarece cumpărătorii nu sunt foarte receptivi la modificările acestuia sau chiar pot 
avea reacţii adverse. 


În domeniul preţurilor şi tarifelor, practica turistică cunoaşte mai multe strategii: 

Y Strategia tarifelor forfetare (globale, “totul inclus”) în care se oferă turiștilor un 
pachet minimal de servicii obligatorii (transport, transferuri, pensiune completă, 
excursii în cadrul sejurului) etc., la un nivel determinat de confort şi un cost mai 


redus. 


Ca variante ale acestei strategii sunt aranjamentele tip demipensiune sau numai cazare şi 
mic dejun, lăsând turistului libertatea de a —şi alege unitatea de alimentaţie publică. 


V Strategia tarifului ridicat care poate fi practicată în următoarele situaţii: 
o în cazul unei oferte exclusive sau limitate din punct de vedere concurenţial, de 
exemplu: Delta Dunării, mănăstirile din nordul Moldovei, programele 


“Dracula”, tratamentele balneare care folosesc resurse naturale limitate; 


o în cazul unei oferte de lux cu un grad ridicat de confort, accesibilă numai 
anumitor categorii de turişti. 


yY Strategia tarifului scăzut, moderat, poate fi folosită ca: 


o strategie de “lansare”, “de impulsionare” — tactica de pătrundere pe piaţă fiind 
aplicată în general de agenţiile de turism pentru un produs turistic determinat şi 

pentru o perioadă limitată de timp, urmând ca atunci când poziţiile au fost 
consolidate tariful să crească la un nivel cât mai competitiv. 


Această strategie poate provoca însă şi reţineri din partea unei categorii de clientelă din 
neîncrederea în calitatea serviciilor oferite sau din considerente de prestigiu. 


o  Stategia de stimulare a cererii de servicii destinate unor anumite segmente de 
clientelă cu venituri mai modeste (ca urmare a tendinței tot mai pronunţate de 
pătrundere în circulaţia turistică a acestor categorii de consumatori). Se include 
aici: turismul de masă, turismul social, turismul de tineret; acestor turişti li se 
oferă servicii de o clasă de confort adecvată puterii lor de cumpărare datorită 
folosirii unor capacităţi complementare de cazare şi a unor meniuri standard. 


Ea se combină cu strategia diferențierii pe sezoane a tarifelor, completată cu strategia 
diferenţirerii pe segmente de turişti (persoane de vârsta a treia şi familii cu copii cărora li se 
poate acorda o serie de facilităţi la serviciile de transport, cazare, masă şi agrement). 


yY Stategia tarifelor diferenţiate — este tactica aplicării unor preţuri şi tarife care se 
diferenţiază după: 


- criterii temporale (sezon, extrasezon, pre-, post - sezon); 
- natura ofertei; 

- gradul de confort (produse turistice de lux); 

- conţinutul sau componentele pachetului de servicii. 


vY Strategia tarifelor psihologice, de exemplu 495 euro în loc de 500 euro, în care 
presupusa pierdere se compensează printr-un număr mai mare de înscrieri datorită 
situării tarifului sub pragul psihologic de 500 euro. 


V Strategia tarifului de monopol care se poate utiliza în cazul unor produse turistice 
în exclusivitate (exemple: programul “Dracula” sau tratamente geriatrice). 


yY Strategia tarifelor magice se referă la tarifele a căror valoare se termină în cifra 9, 
fiind considerate de specialişti tarifele care „ameţesc” consumatorii. 


Trebuie precizat că în vederea creşterii eficienţei utilizării bazei materiale, organizatorii 
de turism şi prestatorii de servicii acordă turiştilor o serie de facilități sub forma unei reduceri 
de tarife sau a unor gratuităţi. Aceasta are ca efect stimularea cererii unui număr mai mare de 
persoane în perioadele de pre-, post — şi extrasezon. 


Turistul zilelor noastre a devenit din ce în ce mai conştient de preţurile sau tarifele 
produsului turistic oferit spre vânzare. El a învăţat să compare preţul cu calitatea percepută a 
prestației şi să acționeze în consecinţă, solicitând sau evitând cumpărarea unui produs, în 
funcție de satisfacția avută în urma consumului. 


Intangiblitatea produselor turistice face ca în multe cazuri preţul practicat să fie 
considerat un “indicator” al calităţii serviciilor oferite. De aceea, nivelul preţurilor şi 
tarifelor practicate pentru produsele turistice trebuie să reflecte cel mai fidel calitatea 
produselor vândute. 

Se poate aprecia că un client va fi satisfăcut de serviciile primite dacă a obţinut ceea ce a 
aşteptat şi dacă a fost mulţumit de felul cum a fost servit. 


3.3.5. Canalele de distribuţie ale unui produs turistic 


Distribuţia este un ansamblu de activități prin care se realizează vânzarea produsului 
turistic (transferul prestațiilor de la prestator la consumator). 


De regulă, comercializarea produsului turistic se realizează prin două sisteme de 
distribuţie (desfacere): 


distribuţie directă de tipul: prestator de servicii turistice — turist. În acest caz, 
turistul se adresează direct prestatorului de servicii turistice, solicitarea serviciilor 
fiind facută, fie pe parcursul efectuării călătoriei, fie prin rezervarea anticipată a 
serviciilor şi confirmarea ei de către prestator. Ea este specifică formelor 
neorganizate de turism. 


distribuţie indirectă: prestator de servicii turistice — intermediari — turist, în care 
turiştii preferă să se adreseze agenţiilor de turism pentru a le organiza călătoria şi a 
le asigura serviciile dorite. Ea este caracteristică formelor de turism organizat şi 
semiorganizat. 


Lanţul de întreprinderi turistice (agenţii de turism etc.) prin care produsul turistic ajunge 
la turist prin procesul de vânzare-cumpărare se numeşte canal de distribuţie. 


Principalele canale de distribuţie a produselor turistice sunt: 


1) 


2) 


3) 


4) 


Canalul scurt de tipul: producător — consumator. Exemplu: rezervarea care poate fi 
propusă direct turistului de către hotelier, touroperator sau organizatorul unui club de 
vacanţă. 


Canalul mediu de tipul: producător — intermediar — consumator; în turism acesta 
apare sub forma: prestatori direcţi (transportatori, unități de cazare, unități de 
alimentaţie) — agenţie de turism touroperatoare — turist. 


Canal lung de tipul: producător — intermediar — intermediar — consumator. Exemplu: 
prestatori direcţi (transportatori, unități de cazare, restaurante etc.) — agenţie de 
turism touroperatoare — agenţie de turism detailistă — turist. 


Canal foarte lung de tipul: producător- intermediar — intermediar — intermediar — 


consumator. Exemplu: prestatori direcți — agenţie de turism din străinătate — agenţie 
de turism touroperatoare — agenţie de turism detailistă — turist. 

Prestatori de | Intreprinderi de Intreprindere de Alte Alte 
servicii transport cazare şi restaurant întreprinderi organizații 
turistice S turistice cooperatiste 


Organizatori Touroperatori 


de voiaje 
(angrosişti) 


Detailişti Agenţie de turism 


detailistă 


Clienţi 
(consumatori de 
servicii turistice) 


1) Canal scurt (distribuţie directă) 
2) Canal mediu (distribuţie indirectă) 
3) Canal lung (distribuţie indirectă) 


Fig.nr. 3 Prezentarea schematică a canalelor de distribuţie posibile(preluare din 
Tehnologia Turismului op.cit.) 


Întrebări de autocontrol : 


1. Definiţi noţiunea de ofertă turistică. 

2. Ce presupune oferta turistică ? 

3. Care este diferenţa dintre oferta şi producția turistică ? 
4. Definiţi termenul de potenţial turistic şi resurse turistice. 
5. Ce înţelegeţi prin potenţial turistic natural şi antropic ? 
6. Ce înţelegeţi prin canal de distribuţie ? 


Teme de reflecţie : 


1. Care sunt particularitățile relației ofertă turistică — producție turistică ? 

2. Complexitatea ofertei turistice (si a producţiei, în egală măsură), este dată de numărul 
mare de prestatori sau “fabricanți” ai produselor turistice. Explicaţi. 

3. Care sunt componentele potenţialului turistic natural? 

4. Care sunt componentele potenţialului turistic antropic ? 

= 


. Caracteristicile şi categoriile de produse turistice. 


Probleme pentru activitatea de seminar : 


. Care sunt componentele produsului turistic şi ce rol au acestea ? 
. Concepeţi un produs turistic. 
. Preţurile produselor turistice : trăsături şi strategii. 


Test de autoevaluare la nivelul modulului: 


. Intre caracteristicile specifice ofertei turistice se numără : 


a) dinamismul ; 

b) complexitatea ; 

c) efemeritatea ; 

d) creşterea diversificată ; 
e) toate acestea. 


. Relaţia dintre ofertă şi producţia turistică este exprimată printr-un raport : 


a) de egalitate ; 
b) oferta > producţia ; 
c) oferta < producţia ; 
d) altă situaţie. 


. Intre caracteristicile specifice preţurilor produselor turistice se numără : 


a) evoluţia relativ independentă de raportul cerere-ofertă ; 
b) nivelul ridicat/accesibilitate redusă ; 

c) sensibilitate ridicată la oscilaţiile pieţei ; 

d) toate acestea. 


. Din punctul de vedere al conţinutului, atracțiile (resursele) turistice pot fi : 


a) concentrate şi dispersate ; 
b) naturale şi antropice ; 
c) unice, atractive şi de creaţie ; 
_d) integrate circuitului turistic şi sălbatice. 


. Intre componentele produsului turistic există: 


a) o relaţie de interdependenţă, fiecare dintre acestea având un rol important în crearea 
satisfacției clienţilor; 
b) o relaţie de interdependenţă, fiecare dintre acestea având un rol important în creşterea 


deus. 


c) o relaţie de interdependenţă. 


. Din componenţa bazei tehnico-materiale specifice turismului fac parte : 


a) reţeaua unităţilor comerciale ; 
b) mijloacele de transport pe cablu ; 
c) instalaţiile de telecomunicaţii ; 
d) sistemul de aprovizionare cu apă. 


. Din componenţa bazei tehnico-materiale generale (infrastructura) a turismului fac parte : 


a) mijloacele de transport pe cablu ; 
b) instalaţiile de telecomunicaţii ; 
c) instalaţiile de agrement ; 

d) satele turistice ; 

e) nici unul din acestea. 


. Caracterul inflaționist al preţurilor turistice se manifestă pe piaţă prin: 


a) inflaţia prin costuri; 

b) inflaţia prin cerere; 

c) inflația importată; 

d) a+b; 

e) a+b-+c. 
9. În funcţie de motivaţia călătoriei, perioada (sezon, pre, post şi extrasezon) şi 
particularitățile segmentului de turişti, ponderea celor două grupe - elemente de atractivitate 
şi prestațiile de servicii: 

a) diferă; 

b) este aproximativ aceeaşi; 

c) nici o variantă nu este corectă. 
10. Distribuţia directă este specifică: 

a) formelor neorganizate de turism; 

b) turismului organizat şi semiorganizat,; 

c) turismului organizat. 


Notă : fiecare răspuns este evaluat la 10 puncte. 
Recomandări bibliografice : 


1. STĂNCIULESCU, G. şi colaboratorii — Tehnologia turismului — manual pentru clasele a 
XI-a şi a XII-a, Editura Niculescu ABC, Bucureşti, 2002; 

2. CRISTUREANU, C. — Economia şi politica turismului internaţional, Editura Abeona, 
Bucureşti, 1992; 

3. *** Turism — Servicii, Teste grilă pentru examenul de licenţă, Editura Uranus, Bucureşti, 
2002. 

MODULUL IV 
ORGANIZAREA ACTIVITĂȚII DE TURISM 


Obiective : 

= prezentarea organizării activităţii de turism. 

Ce ar trebui să ştiţi după parcurgerea modulului : 

= care sunt principalele modalități de grupare a ofertei turistice; 

= care sunt cele trei modalități de integrare prin concentrarea ofertei turistice; 
= care este rolul agenţiei de turism; 

= ce se înţelege prin pachet de servicii turistice; 

= cum este organizată o agenţie de turism; 


= ce sunt licenţa şi brevetul de turism şi care sunt documentele necesare pentru 
obţinerea acestora. 


Ce competenţe veţi obţine după parcurgerea modulului : 


= în condiţiile accentuării concurenţei, pe piaţa turistică a apărut şi se manifestă, mai 
intens după 1980, tendinţa de integrare a organizatorilor de vacanțe, de concentrare 
pe diferite domenii componente ale activităţii; 


= lanţurile voluntare presupun ca ofertanţii să fie uniți sub aceeaşi denumire 
comercială care reprezintă în fapt marca de producţie; 


=  franşiza hotelieră este o metodă de conlucrare reglementată juridic, în care o 
întreprindere numită franşizor extinde asupra altor întreprinderi (franşizate), 
dreptul de a efectua, conform propriilor tehnici, operaţii de producție şi 
comercializare în domeniul hotelier; 


= agenția de turism este o unitate specializată care organizează, oferă şi vinde pachete 
de servicii turistice sau componente ale acestora. 

Organizatorii de călătorii se prezintă într-o gamă foarte variată din punctul de vedere al 
conţinutului serviciului oferit, formei de organizare, statutului, mărimii, razei de acţiune etc. 
Cu alte cuvinte ei sunt specializaţi, realizarea unor produse complexe impunând o conlucrare 
a acestora. Totodată, pe măsura diversificării ofertei de călătorii, are loc o adâncire a 
specializării organizatorilor, concomitent cu sporirea numărului celor implicate în producerea 
şi desfăşurarea unei călătorii, ceea ce accentuează nevoia de cooperare a acestora. 


In acest context, în condiţiile accentuării concurenţei, pe piaţa turistică a apărut şi se 
manifestă, mai intens după 1980, tendinţa de integrare a organizatorilor de vacanțe, de 
concentrare pe diferite domenii componente ale activităţii. 


4.1. Integrarea ofertei turistice 


Cele două elemente care dau dimensiunea procesului de integrare a ofertei turistice sunt 
gruparea ofertei turistice şi concentrarea acesteia. 


1. Gruparea ofertei turistice 


Principalele modalităţi practice de grupare a ofertei turistice sunt lanţurile voluntare şi 
franşiza în turism. 


a) Lanţurile voluntare — acestea presupun că ofertanţii sunt uniţi sub aceeaşi denumire 
comercială care reprezintă în fapt marca de producție, obligaţia părților fiind legată de 
respectarea standardelor calitative şi a unei politici comerciale unitare. Lanţurile voluntare 
reprezintă un adevărat monopol în domeniul turismului internaţional. 

În tabelul următor sunt redate primele 10 lanţuri voluntare din lume după numărul de 
camere, la 1.01.1998: 


TOPUL LANȚURILOR VOLUNTARE TURISTICE LA 1.01.1998 


NUMĂR DE CAMERE LANȚUL, COMPANIA MAMĂ 

282.262 BEST WESTERN SUA 

272.224 HOLIDAY INN 

154.454 DAYS INN, HFS INC. 

124.758 SHERATON HOTELS, RESORTS, INNS 

121.055 RAMADA, HFS INC. 

111.403 MARRIOTT HOTELS & SUITES 

110.658 CONFORT,CHOISE HOTELS INTERNATIONAL 
93.504 SUPER 8, HFS INC. 
85.793 MOTEL 6, ACCOR 
79.811 RADISSON, CARLSON / RADISSON / SAS 


SURSA: G. Stănciulescu, N. Lupu, G. Țigu — Dicționar poliglot explicativ de termeni utilizați în turism, Ed. 
All Educational, București, 1998. 


Una dintre coordonatele majore ale strategiilor comerciale adoptate de grupurile 
hoteliere o constituie segmentarea ofertei şi se concretizează în realizarea unor produse 
hoteliere adaptate cerinţelor fiecărui segment de piaţă în parte, sistem prin care se urmăreşte 
obţinerea unui grad ridicat de ocupare a camerelor. Practic, segmentarea ofertei constă în 
crearea şi dezvoltarea mai multor lanţuri hoteliere integrate, care propun produse proprii, 
fiecare distingându-se de celelalte. De fapt, o astfel de strategie reprezintă una dintre opţiunile 
posibile, şi anume: 

- Grupuri hoteliere care reunesc mai multe lanţuri, potrivit opțiunii strategice enunțate; 

- Opţiuni hoteliere care dezvoltă un lanţ independent, unic; 

- Grupuri care şi-au creat o reţea de unităţi cu activitate hotelieră de tip club (ex. Club 
Mediterranee). 


Un lanţ hotelier este, în general, un ansamblu de unități operaționale (hoteluri), care se 
adresează unui segment de clientelă determinat, folosind aceeaşi marcă şi o logistică 
comercială comună. Spre deosebire de lanţurile voluntare, care constituie simple înţelegeri 
între hoteluri independente, mai mult sau mai puţin artizanale, lanţurile integrate oferă un 
produs coerent şi omogen, sub direcţia unui stat major unic. Acest stat major planifică 
extinderea lanţului, politica de înfiinţare de noi hoteluri, structura organizatorică, angajarea 
personalului, pregătirea profesională şi asigură un sistem comun de gestiune. În esenţă, 
distincţia lanţ voluntar — lanţ integrat, are la bază noţiunea de strategie: dacă strategia comună 
se reduce la un şir de acţiuni concentrate, este vorba de un lanţ voluntar; în timp ce lanțurilor 
integrate le este caracteristică adoptarea unor strategii comune, impuse cu stricteţe de către un 
centru unic de decizie de la nivelul grupului. 


În principiu, normele şi standardele specifice sunt avute în vedere încă din faza 
proiectării hotelurilor. În cazul lanțurilor de categorie superioară se înregistrează o tendinţă de 
eliminare a standardelor rigide, astfel încât fiecare hotel în parte, din cadrul lanţului, se 
particularizează prin concepţia unică de arhitectură şi amenajare interioară. Astfel, normele de 
produs sunt înlocuite prin ceea ce numim norme de serviciu. În acest fel, fiecărui hotel i se 
asigură o identitate proprie. 


La polul opus, lanţurile hoteliere de clasă economică realizează o „multiplicare” la 
indigo a arhitecturii şi a amenajării, chiar şi a capacităţii şi a tarifului care devine o normă de 
produs. 


Clasamentul mondial (1996) al celor mai mari lanţuri hoteliere integrate (mărci 
comerciale) are următoarea configuraţie. Mai facem menţiunea că între primele 20 de lanţuri, 
numai BEST WESTERN şi HYATT sunt lanţuri unice în cadrul grupurilor cu acelaşi nume, 
iar toate celelalte au o strategie de segmentare a ofertei. 


1. BEST WESTERN - aparține grupului cu acelaşi nume (cu lanţul); 

2. HOLIDAY INN — aparţine grupului cu acelaşi nume (cu lanţul); 

3. DAYS INN - aparţine grupului HOSPITALITY FRANCHISE SISTEMS (HFS); 

4. SHERATON HOTELS & RESORTS -— aparţine grupului cu acelaşi nume (cu 
lanţul); 

5. RAMADA - aparține grupului HFS; 

6. MARRIOT HOTELS & SUITES - aparține grupului cu acelaşi nume (cu lanţul); 

7. CONFORT - aparţine grupului CHOISE; 

8. SUPER 8 — aparţine grupului HFS; 

9. MOTEL 6 — aparţine grupului ACCOR; 

10. RADISSON -aparține grupului CARSON; 

11. HYATT - aparţine grupului cu acelaşi nume; 

12. QUALITY - aparţine grupului CHOISE; 

13. HAMPTON - aparţine grupului PROMUS; 

14. HOWARD JOHNSON - aparţine grupului HFS; 

15. NOVOTEL - aparţine grupului ACCOR; 

16. HILTON INTERNATIONAL - aparține grupului cu acelaşi nume; 
17. INTER - CONTINENTAL - aparține grupului cu acelaşi nume; 


18. 


ECONOLODGE - aparţine grupului CHOISE; 


19. HILTON INNS - aparţine grupului HILTON HOTELS; 
20. IBIS — aparţine grupului ACCOR. 


Grupul HFS deţine patru lanţuri hoteliere în clasamentul primelor 20. Pe lângă acestea 
mai deţine şi alte mărci — PARK INN, KNIGHTS INN, VILLAGER, WINGATE etc. Practic, 
grupul s-a constituit prin reunirea tuturor acestor entităţi. Sistemul utilizat de grup este 
franşiza. Alte două grupuri, HOLIDAY INN şi CHOISE, la rândul lor, utilizează franşiza pe 
scară largă. Ponderea hotelurilor franşizate este la HFS de 100%, la HOLIDAY INN 92% şi la 
CHOISE 98%. La polul opus se află lanţurile BEST WESTERN şi HYATT, ale căror hoteluri 
se află în procent de 100% în proprietatea grupului. Ierarhia grupurilor hoteliere este 
următoarea (1995): 


SO 00: ROD A 00 ba 


= = = =. 
VER = O 


HFS - SUA 

HOLIDAY INN WORLD WIDE - SUA 
BEST WESTERN INTERNATIONAL - SUA 
ACCOR - FRANȚA 

CHOISE HOTELS INTERNATIONAL - SUA 
MARRIOT INTL - SUA 

ITT SHERATON CORP - SUA 

HILTON HOTELS CORP - SUA 

PROMUS - SUA 


. CARLON / RADISSON / SAS - SUA 

. HYATT HOTELS / HYATT INTL - SUA 

. INTER - CONTINENTAL HOTELS - MAREA BRITANIE 
„HILTON INTL. - MAREA BRITANIE 


Grupul HOLIDAY INN este, potrivit unui studiu de piață, grupul cel mai cunoscut, 
notorietatea mărcii fiind superioară celei de Mercedes sau American Express. Grupul a fost 
preluat în 1990 de Bass, un grup britanic, cel mai mare producător de bere din lume. Grupul 
cuprinde următoarele lanțuri hoteliere, cărora le corespund tot atâtea mărci comerciale: 


= CROWNE PLAZA HOTELS / CROWNE PLAZA RESORTS - hoteluri 
de lux, pentru sejururi de lux, de afaceri; 

= HOLIDAY INN SELECT - pentru călătorii de afaceri, reuniuni care 
depăşesc 250 de persoane; 

= HOLIDAY INN SUNSPREE / HOLIDAY INN RESORTS - pentru 
vacanțe; 

= GARDEN COURT - piaţa afacerilor la preţ mediu, cu un stil personalizat; 

= HOLIDAY INN EXPRESS - serviciu rapid. 


Cea mai coerentă strategie de segmentare a ofertei este cea a grupului ACCOR, care în 
prezent utilizează 13 mărci comerciale: SOFITEL, NOVOTEL, MERCURE, HOTELS LES 


JAROINS 


DE PARIS (are 13 hoteluri în Paris), IBIS, ETAP, FORMULE 1, MOTEL 6, 


CORALIA, THALASSA, ATRIA, HOTELIA, PARTHENON. 

SOFITEL 


> Include numai hoteluri de lux, care se adresează oamenilor de afaceri, ce 
găsesc în aceste hoteluri o atmosferă intimă şi relaxantă; 
> Este cea mai importantă reţea de hoteluri de lux, cu originea în Europa; 
> Hotelurile sunt centre de întâlniri/ale lumii economice şi politice. 
NOVOTEL 
> Include hoteluri de capacitate medie, confortabile şi care oferă un produs înalt 
standardizat; 
> Toate camerele sunt identice; 
> Hotelurile sunt amplasate în centrul oraşelor şi se adresează oamenilor de 
afaceri pentru mijlocul săptămânii şi turiştilor pentru perioadele de week-end. 
MERCURE 
> Spre deosebire de Novotel, fiecare hotel Mercure are o identitate proprie, în 
funcţie de amplasament. 
> Hotelurile se caracterizează prin diversitatea arhitecturală, a decoraţiunilor 
interioare etc. 
> Aceste hoteluri sunt foarte individualizate şi se adresează clientelei care 
preferă un serviciu hotelier foarte atent şi individualizat. 
IBIS 
> Lant care aparţine categoriei de hoteluri budget şi care oferă servicii de cazare 
şi masă la preţuri rezonabile. 
FORMULE 1 
> Include hoteluri tot din categoria budget, care oferă numai servicii de bază, 
respectiv cazare şi masă, fără servicii suplimentare, la preţuri foarte scăzute; 
> Sloganul publicitar este „La moins chère des chaines d'hotels”. Tariful pentru o 
cameră standard, cu pat matrimonial şi un pat individual suprapus este de 140 
FRF. 
> Grupul sanitar este comun. 
ETAP 
> Identic cu Formule 1; singura diferență este următoarea: camerele dispun de 
grup sanitar individual. 
MOTEL 6 
> Un lanţ de moteluri americane, care în 1990 a făcut obiectul celei mai mari 
tranzacții din domeniu; 
> Lanțul a fost creat în 1962, denumirea sa provenind de la tariful pe cameră 
folosit la înființare — 6 USD; 
> In 1992 tariful mediu era de 28 USD. 

THALASSA 
> Hoteluri de cură. 
ATRIA 


> Un concept care integrează un centru de afaceri, un centru de conferinţe sau 
congrese şi un hotel Novotel sau Mercure. 


HOTELIA 


>  Rezidenţe hoteliere pentru vârsta a treia, care îmbină serviciile de gerontologie 
ale unei case de pensionari cu confortul unui hotel. 


PARTHENON 
> Lanţ de rezidenţe hoteliere. 


Grupul ACCOR, gestionează el însuşi majoritatea hotelurilor, fie în formula filială, fie 
prin contracte de management hotelier, ponderea hotelurilor franşizate este de aproximativ 
15%. 


Prezenţa lanțurilor hoteliere în România 


Este unanim acceptat faptul că afilierea la marile lanţuri internaţionale măreşte gradul de 
ocupare a hotelurilor şi implicit cifra încasărilor. Hotelierii din ţara noastră recunosc acest 
lucru, dar cum investiţiile pentru ridicarea standardelor sunt destul de mari, numărul 
hotelurilor româneşti afiliate rămâne foarte mic. 


În România, funcţionează deja patru hoteluri sub marca BEST WESTERN, şi anume 
HOTEL BALVANYOS, HOTEL PARC BUCUREŞTI, HOTEL SAVOY MAMAIA şi 
HOTEL CENTRAL ARAD. 


La nivel mondial, acest lanţ hotelier deţine 4100 hoteluri în 84 ţări. Afilierea se 
realizează în baza contractelor de franşiză, taxele achitate împărțindu-se în patru categorii şi 
anume taxa de afiliere, care variază între 12.000 — 15.000 USD; taxa pe camere — 12-15 USD/ 
cameră / lună; taxa de marketing — 3.500 USD / an — şi o taxă de 10% pentru rezervări în 
sistemul centralizat al lanţului. 


Situaţia actuală a hotelăriei româneşti se caracterizează prin prezenţa şi a altor lanţuri 
internaționale pe piaţa internă: 


> HOLIDAY INN - cu două hoteluri - HOTEL CROWNE PLAZA (fostul hotel 
Flora din Bucureşti) şi HOTELUL HOLIDAY INN din Sinaia; 


> GRUPUL ACCOR - cu hotelurile SOFITEL şi IBIS (fostul hotel Nord din 
Bucureşti), care funcţionează în baza contractelor de management hotelier; 

> HILTON - cu HOTEL ATHENEE PALACE PALACE HILTON din 
Bucureşti, gestionat tot în baza unui contract de management; 


> INTER - CONTINENETAL - cu hotelul cu acelaşi nume din Bucureşti, care 
este un hotel franşizat,; 


> MARRIOT -cu un hotel în Bucureşti - GRAND HOTEL MARRIOT. 


Imaginea prezenţei lanțurilor hoteliere internaționale este completată de existenţa în ţara 
noastră a unui lanţ hotelier intern, respectiv CONTINENTAL care conţine în prezent 11 
unități la Bucureşti, Arad, Cluj, Oradea, Sibiu, Suceava, Târgu Mureş, Târgu Severin, un 
motel la Porţile de Fier şi o vilă la Cluj. Acestora li se adaugă HOTELUL IBIS din Bucureşti, 
care se află în proprietatea lanţului CONTINENTAL, care în urma unui acord de management 
semnat cu grupul ACCOR, a obţinut dreptul de a utiliza marca IBIS. 


b) Sistemul de franşiză 


Franşiza hotelieră este o metodă de conlucrare reglementată juridic, în care o 
întreprindere numită franşizor, extinde asupra altor întreprinderi (franşizate), dreptul de a 
efectua, conform propriilor tehnici, operaţii de producţie şi comercializare în domeniul 
hotelier (s-a născut în SUA şi a căpătat o amploare deosebită mai ales în Franţa). 


Scopul franşizei este, în general, acela de a oferi unui proprietar avantajele comerciale 
ale unui lanţ important în timp ce continuă să deţină proprietatea şi controlul managementului. 
In baza sistemului de franşiză, proprietarul unui hotel sau motel, obţine dreptul de a folosi 
numele şi de a se afilia unui lanţ național sau internaţional, cunoscut sub denumirea de 
franşizor. Proprietarul hotelului, franşizatul, convine asupra aplicării politicilor de 
management ale lanţului şi să achite franşizorului plata aferentă achiziţionării drepturilor de 
franşiză, la care se adaugă un procent din vânzările brute realizate. Drepturile de franşiză se 
achiziţionează pentru aplicare într-o anumită zonă geografică, care poate avea dimensiunea 
unei ţări, regiune în interiorul țării sau zonă mică, individuală. 

Caracteristicile franşizei în turism sunt: 

e cele două părţi contractuale au independenţă juridică şi financiară; 

e întreprinderea beneficiară, utilizează marca şi „savoir — faire”-ul franşizorului; 

e colaborarea are un caracter limitativ (mergându-se pe o exclusivitate reciprocă); 

e beneficiarul remunerează dreptul de folosire a mărcii de producție, precum şi 
asistenţa tehnică acordată de franşizor prin drepturi de participare la închiderea 
contractelor şi prin plăţi periodice sub formă de cote (redevenţe). 

Ca franşizat, proprietarul hotelului / motelului are numeroase beneficii: 


=" Dreptul de a folosi un nume de marcă cunoscut de un număr mare de turişti; 


= Utilizarea unui sistem intern şi internaţional de rezervări şi marketing; 


59 


= Asistență managerială profesionistă, care este foarte importantă, mai ales în cazul 
franşizaţilor care nu au experienţă, sau cu experienţă puţină în activitatea hotelieră; 


= Asistență în stabilirea standardelor operaţionale şi în pregătirea personalului; 


= Dreptul de a achiziţiona produsele necesare de la un distribuitor central, franşizatul 
realizând economii substanţiale; 


= Controale şi revizii periodice, pentru menţinerea standardelor. 
Între dezavantajele sistemului de franşiză: 


e  Franşizatul achită o taxă inițială pentru achiziționarea drepturilor de franşiză (taxă de 
afiliere), iar lunar o redevenţă, calculată în baza unei formule de calcul stabilită; 


e Dacă franşizorul se confruntă cu probleme financiare, nu oferă asistenţa solicitată, 
franşizatul va resimţi în întregime efectele negative; 


e Franşizatul nu deţine controlul asupra managementului. În general va aplica 
politicile, procedurile stabilite de franşizor. 


Formula a înregistrat o răspândire deosebită în ultima vreme, fiind utilizată, pe scară 
largă, şi în ţara noastră. Ca exemple, în acest sens, situațiile hotelului Intercontinental 
Bucureşti, beneficiar al unui contract de franşiză cu lanţul Inter-Continental Hotels — Anglia 
sau a hotelului Mara-Sinaia cu Holiday Inn-SUA. 


c) Asociaţia profesională — reprezintă o modalitate de grupare a ofertei din domeniu 
hotelier. De exemplu, în Europa, o asemenea grupare profesională în spaţiul turistic hotelier 
se numeşte „Asociaţii naţionale pentru dezvoltarea industriei hoteliere şi aplicarea 
tehnologiilor avansate”; principala preocupare a acestei grupări o reprezintă lansarea unui 
sistem comun computerizat care să permită accesul tuturor ofertanţilor. Grupări cu preocupări 
similare există nu numai în domeniul hotelier, ci şi în domeniile privind transportul rutier, 
agrementul şi promovarea, şi informaţia turistică. Dintre cele mai reprezentative asociaţii 
profesionale care fiinţează în ţara noastră şi au corespondenţă la nivel internațional, pot fi 
menţionate: 


% Asociaţia Naţională a Agenţiilor de Turism (ANAT), membru al Federaţiei 
Universale a Asociaţiilor Agenţiilor de Voiaj/Turism (FUAAV/UFTAA); 


«e Federaţia Industriei Hoteliere din România (FIHR/AHR), membru al Asociaţiei 
Internaţionale a Hotelurilor (AIH/IHA); 


% Asociaţia Naţională a Bucătarilor şi Cofetarilor din Turism (ABC), membru al 
Federaţiei Mondiale a Bucătarilor şi Cofetarilor; 


% Asociaţia Naţională de Turism Rural Ecologic şi Cultural (ANTREC), membru 
al Federaţiei Europene de Turism Rural - EUROGITES etc. 

4.2. Concentrarea ofertei turistice 


Corespunzător ofertei şi producţiei de bunuri materiale, există trei modalităţi de 
integrare prin concentrarea ofertei turistice: concentrare orizontală (care implică integrarea 
deplină a întreprinderilor ofertante — de exemplu în lanţuri hoteliere), concentrare verticală 
(reuneşte în acelaşi timp întreprinderi complementare care intervin în diferite stadii ale 
procesului de prestare a unui produs turistic) şi, în sfârşit, conglomeratul (se realizează prin 
diversificarea activităţii pornind de la cumpărarea sau fuziunea unor întreprinderi cu activități 
înrudite din punct de vedere comercial sau industrial). 


4.3. Studiu de caz: Organizarea unei agenţii de turism 
4.3.1. Tipuri de agenţii de turism 


Agenţia de turism reprezintă o societate comercială cu rol de intermediar între agenţii 
economici prestatori direcţi de servicii turistice şi turişti. 


Activitatea sa constă în: 


- organizarea (producţia), oferirea şi comercializarea unor pachete de 
servicii turistice sau componente ale acestora; 


- vânzarea unor servicii turistice izolate. 


Prin pachet de servicii turistice se înţelege o combinaţie de cel puţin două din 
elementele următoare: cazare, alimentaţie, transport, tratament balnear, agrement, alte servicii 
suplimentare vândute sau oferite la un preţ global, atunci când aceste prestații depăşesc 24 de 
ore. Cu alte cuvinte, agenţia de turism este o unitate specializată care organizează, oferă şi 
vinde pachete de servicii turistice sau componente ale acestora. 

Preluarea după Tehnologia Turismului, op.cit. 


Fig. 4. Rolul agenţiei de turism în cadrul industriei turismului 

Agenţiile de turism care activează pe piaţa turistică din ţara noastră se pot clasifica: 
a) după destinaţia programelor turistice: 
= agentii de turism care oferă programe turistice destinate turismului intern; 
= agenții de turism care oferă programe turistice destinate turismului internațional; 


= agenții de turism mixte care oferă atât programe turistice destinate turismului 
intern, cât şi turismului extern. 


b) după numărul de angajaţi: 
= agenții mici cu până la 9 angajaţi; 
= agenții medii cu până la 49 de angajaţi; 
= agenții mari cu peste 49 de angajaţi. 
c) după natura serviciilor vândute: 
= agenții turistice; 
= agenții mixte (turistice, ticketing, asigurări de călătorie); 
d) dupa modalitatea de realizare si comercializare a produsului turistic: 
= agenții de turism touroperatoare; 
= agenţii de turism detailiste. 
Agenția de turism touroperatoare are ca obiect de activitate organizarea (producția) şi 
vânzarea pe cont propriu a pachetelor de servicii turstice sau a componentelor acestora, direct 


sau prin intermediari. 


Agenția de turism detailistă vinde sau oferă spre vânzare în contul unei agenții de turism 
touroperatoare pachete de servicii sau componente ale acestora, contractate cu aceasta. 


Aceste două tipuri de agenții de turism specificate în legislația țării noastre corespund şi 
clasificării europene a agențiilor de turism. Paralel cu acestea, pe piața turistică internațională 


şi-au făcut apariția şi noi tipuri de agenții şi variante de operare. 


Dintre aceste noi tipuri de agenții care activează pe piața internaţionala cele mai 
cunoscute sunt: 


a agenţii cu oferta de servicii complete; 


a agenţii de stimulare (incentive); 


a agenții comerciale; 

a agenții pentru croaziere; 
a agenții “implant”; 


a agenții organizatoare de circuite; 


a agenţii organizatoare de voiaje prin poştă. 


Agenţiile cu oferta de servicii complete se ocupă de toate tipurile de voiaje, dar 
mai mult de jumătate din cifra lor de afaceri provine din categoriile de voiaje de grup şi 
individuale. Exemple: American Express, Thomas Cook. 


Agenţiile de stimulare (incentive) sunt agenţii specializate în întocmirea 
programelor de voiaj pentru grupuri (religioase, de veterani) şi pentru firmele care îşi 
recompensează salariaţii cu excursii plătite pentru ei şi familiile lor (călătorii incentive). 
Exemple de agenţii care organizează voiaje incentive: American Express, Kuoni, Havas şi 
altele. 


Agenţiile comerciale sunt specializate în intermedierea afacerilor din turism şi intră 
mai puţin sau deloc în legătură cu clienţii. Acestea iau legătura telefonică cu clienţii, rezervă 
bilete de avion, camere de hotel, închiriază maşini şi aranjează (facilitează) adesea întâlniri 
între clienţii lor. Exemplu: Rosen Bluth Travel din Philadelphia. 


Agenţiile pentru croaziere sunt specializate în producerea şi comercializarea 
acestui tip de produse (croaziere). 


Agenţiile de tip “implant” sunt agenţii amplasate în sediile unor firme şi corporaţii 
mari astfel încât, clienţii lor — salariaţii acelor firme — să poată obține bilete sau aranjamente 
pe loc şi personal sau se poate instala un punct de lucru pentru imprimarea biletelor la sediul 
clientului. Ele sunt, de obicei, filiale ale agenţiilor comerciale. 


Agenţiile organizatoare de circuite produc exclusiv excursii în circuit care sunt 
vândute direct către public. Circuitele sunt vândute prin reclamă în reviste de specialitate ca 
de exemplu Travel & Leisure si the New Yorker. 


Agenţiile organizatoare de voiaje prin poştă nu au sedii propriu-zise, ele operând 
prin poştă. Ele se adresează în special persoanelor în vârstă şi grupurilor speciale cum ar fi 
persoanele invalide sau asociaţii de handicapaţi. Exemple: American Asociation of Retired 
Persons, Travel Avenue. 


Agenţiile de turism pot activa pe piaţa turistică fie independet, fie în reţele. 

Agenţiile independente funcționează ca şi întreprinderi mici şi mijlocii, majoritatea 
acestora fiind societăţi cu raspundere limitată. Rețelele de agenţii au rezultat prin regruparea 
punctelor de vânzare sub un semn unic. In general, o reţea cuprinde cel puţin zece puncte de 


vânzare. 


Există patru categorii de reţele: 

- integrate; 
- voluntare; 
-  franşizate; 
- protejate. 
Avantajele apartenenţei la o reţea sunt facilitarea imaginii de marcă şi promovarea. 


4.3.2. Organizarea internă şi structura organizatorică a unei agenţii de turism 


Organizarea este un proces de grupare a resurselor şi activităţilor întreprinderii turistice 
în scopul obţinerii unor rezultate economice şi sociale în condiţii de eficienţă. 


Concretizarea activităţii de organizare a unei agenţii este reflectată prin intermediul 
structurii organizatorice. 


Structura organizatorică reprezintă ansamblul compartimentelor existente într-o 
întreprindere şi a relaţiilor desemnate a avea loc între acestea în scopul facilitării utilizării 
resurselor şi realizării obiectivelor stabilite. 

Structura organizatorică a unei agenţii depinde de următorii factori: 

1. Numărul de angajaţi (dimensunea agenţiei de turism); 

2. Amplitudinea gamei de servicii; 

3. Obiectul de activitate; 

4. Competența managerială. 

Compartimentele întâlnite la marea majoritate a agenţiilor de turism sunt: 

o biroul de turism intern; 

o biroul de turism extern organizat pe: 
- outgoing (trimiteri de turişti români în străinătate); 
- incoming (primiri de turişti străini în România); 

o biroul transporturi; 

o ticketing; 

o contabilitate (se poate apela la un colaborator); 

o marketing 

În cazul unei agenții de turism de dimensiuni mici activitatea acestor birouri se 
desfăşoară la nivelul biroului transporturi şi biroului turism, care sunt obligatorii şi la care se 


pot adăuga şi alte birouri (tiketing, marketing, etc.), în cadrul cărora angajaţii cumulează mai 
multe atribuţii (care în cadrul structurii organizatorice „model” revin altor compartimente). 

Structura organizatorică este redată grafic prin intermediul organigramei. În cadrul 
acesteia, posturile de conducere şi compartimentele sunt reprezentate prin intermediul unor 
căsuțe dreptunghiulare. 


Modele de organizare a unei agenţii de turism in funcție de dimensiuni şi complexitatea 
activității sunt: 


a) organizarea unei agentii de turism mari (anexa nr.1); 


b) organizarea unei agentii de turism mici (anexa nr.2). 


Între componentele structurii organizatorice se pot stabili mai multe tipuri de relaţii: 


- relatii de autoritate care condiţionează buna desfăşurare a activităţii. Acestea pot fi: 


O 


O 


relaţii ierarhice care se stabilesc între cadrele de conducere şi subordonati; 


relaţii funcționale care apar între compartimentele funcţionale şi cele operative 
subordonate acestora; 


relații de stat major care se stabilesc între conducere şi compartimentele cărora 
le sunt delegate de către aceasta, anumite sarcini de soluţionare a unor probleme 
aflate în competenţa sa; 


relații de cooperare care se stabilesc între posturi situate pe acelaşi nivel 
ierarhic, dar aparținând unor compartimente diferite. Ele apar între toate 
compartimentele agenţiei şi sunt determinate de complexitatea activităţii acesteia 
şi de raporturile de intercondiţionare în care se află diferite activități. 


relații de control care se stabilesc între compartimentele specilizate de control şi 
celelalte compartimente. 

Anexa nr.2 

4.3.3. Licenţa şi brevetul de turism 


Agentul economic din turism reprezintă societatea comercială sau persoana fizică 
autorizată, care prestează sau comercializează servicii turistice. 


Agenţii economici din turism, indiferent de tipul lor, îşi pot desfăşura activitatea de 
oferire, comercializare şi vânzare a serviciilor şi pachetelor de servicii turistice numai pe baza 


unei licenţe eliberate de Ministerul Transporturilor, Construcţiilor si Turismului. 


Licenta de turism este documentul prin care se atestă capacitatea agenţilor de turism de 
a comercializa servicii turistice în condiţii de calitate şi siguranţă pentru turişti. 


Licenţele de turism (în funcţie de complexitatea obiectului de activitate) pot fi: 
e licențe de turism pentru agenţie touroperatoare; 
e licențe de turism pentru agenţie detailistă. 


Licenţele de turism se acordă diferențiat, în funcţie de posibilitatea desfăşurării 
următoarelor activităţi. 


Nr. Activităţi desfăşurate Licenţa de turism 

crt. Detailistă Touroperatoare 

1. | Organizarea de pachete de servicii în - da 
domeniul turismului internaţional 

2. | Organizarea de pachete de servicii în - da 
domeniul turismului intern 

3. | Vânzarea către turişti a pachetelor de servicii da da 


proprii şi a celor contractate cu alte agenţii de 
turism licenţiate 

4. | Rezervarea şi comercializarea serviciilor de da da 
cazare, masă, transport, agrement, tratament 
şi cură balneară, asistenţă turistică (ghizi), 
închirieri de autoturisme cu sau fără şofer, 
obtinerea de vize turistice etc. 

5. | Rezervarea şi comercializarea de bilete pentru da da 
mijloace de transport, spectacole şi 
manifestări artistice, sportive sau la alte 
activități de divertisment şi agrement în 
cadrul sejurului sau programului turistic. 


Licența de turism: 


e se eliberează de către Ministerul Transporturilor, Construcţiilor şi Turismului 
la cererea agenţilor economici; 


e se vizează de Ministerul Transporturilor, Construcţiilor şi Turismului din trei 
în trei ani; 

e agentul economic solicită vizarea cu cel puţin 30 de zile înainte de expirarea 
termenului de trei ani de la ultima viză; 


e nerespectarea condițiilor şi criteriilor în baza cărora s-a eliberat licenţa este 
sancționată cu suspendarea sau retragerea ei; 


e nu este transmisibilă; 
e se afişează, în copie autentificată, la loc vizibil în incinta agenţiei. 


Documentele pe care agentul de turism le va prezenta la Ministerul Transporturilor, 
Construcţiilor şi Turismului în vederea obținerii licenţei de turism sunt: 


a) cerere de eliberare a licenţei de turism; 


b) certificat de constatator de la Oficiul Registrului Comerţului din care să rezulte 
următoarele informaţii: 


- obiectul de activitate al societăţii; 
- structura acționariatului; 
- datele de identificare a societății ce se înscriu în certificatul de 
înmatriculare; 
- sediul punctului de lucru unde se înfiinţează agenţia de turism. 
c) copie de pe brevetul de turism al persoanei care conduce agenţia de turism; 
d) copie de pe contractul de muncă al persoanei care deţine brevetul de turism; 
e) dovada achitării contravalorii prestaţiei pentru eliberarea licenţei. 
e termenul de soluţionare este de 30 de zile; 
e eliberarea licenţei se face după consultarea cu reprezentanţii din teritoriu ai 
asociaţiei profesionale de profil şi verificarea la faţa locului a îndeplinirii criteriilor 
minime legale. 


Situaţii în care licenţa de turism se suspendă: 


= comercializarea pachetelor de servicii turistice se realizează fără respectarea 
reglementărilor legale; 


=  neasigurarea de ghizi atestaţi pentru programele turistice; 
= utilizarea de autocare neclasificate; 


= asigurarea de servicii de cazare şi alimentaţie publică în structuri de primire turistice 
care nu deţin certificate de clasificare; 


= functionarea agenţiei de turism fără ca persoana care asigură conducerea să deţină 
brevet de turism; 

= se suspendă din oficiu pe perioada în care agentul economic nu are încheiată poliţa 
de asigurare pentru riscul de insolvabilitate sau faliment al agenţiei; 


= atunci când, cu ocazia verficărilor efectuate în vederea vizării licenţei de turism se 
constată că nu mai sunt îndeplinite condițiile care au stat la baza acordării acesteia, 
licenţa se suspendă până la remedierea deficienţelor. 

Suspendarea se face de până la un an. 

Situaţii în care licenţa de turism se retrage: 

= când se repetă una din situaţiile pentru care licenţa de turism a fost suspendată; 


= agentul economic renunţă la desfăşurarea activităţii de turism; 


= când licenţa de turism este transmisă (în scopul utilizării, altui agent economic care 
nu a obținut licenţa); 


= când agentul economic nu mai îndeplineşte criteriile care au stat la baza eliberării 
licenţei; 


= se retrage din oficiu, în termen de 15 zile, prin scrisoare recomandată, dacă la 
verificarea efectuată de reprezentanţii Ministerului Transporturilor, Construcţiilor şi 
Turismului se constată că agenţia de turism nu mai funcţionează la sediul înscris în 
licenţa de turism. 


Titularul unei licenţe de turism retrase nu mai are dreptul să solicite eliberarea unei noi 
licenţe de turism timp de doi ani de la data retragerii. 


Ministerul Transporturilor, Construcţiilor şi Turismului publică periodic lista cuprinzând 
licenţele de turism suspendate sau retrase. 

Pentru a putea conduce o unitate prestatoare de activităţi turistice (hotel, motel, camping 
— cu o capacitate de peste 100 locuri cazare — sat de vacanţă, cabană) şi unităţi de alimentaţie 
publică pentru turism de categoria I şi “lux” -, cu o capacitate mai mare de 50 locuri la mese — 
o persoană fizică trebuie să beneficieze de Brevet de turism. 


%  Brevetul de turism repezintă actul prin care se atestă unei persoane fizice 
capacitatea profesională de a conduce o unitate prestatoare de activităţi turistice. 


Brevetele de turism: 

e sunt valabile pe o perioadă nelimitată; 


e dacă deţinătorul îşi schimbă locul de muncă, brevetul rămâne valabil 
pentru aceeaşi funcţie. 


% Documentaţia pe care o persoană trebuie să o prezinte în vederea obținerii 


brevetului de turism: 


a) 


b) 


d) 


e) 


8) 


h) 


i) 
)) 


cererea; 

C.V. cu declarația “Declar pe propria răspundere că datele cuprinse în 
prezentul înscris sunt reale, iar în cazul în care se costată contrariul, să îmi 
fie anulat brevetul de turism”; 

Copie de pe actul de identitate; 

Copii de pe actele care atestă pregătirea profesională; 


Copii de pe documentele de atestare a perioadei lucrate în turism; 


Atestat de limbă străină de circulaţie internațională, cu excepţia cabanierului 
şi a directorului agenţiei de turism detailiste; 


Certificat de cazier juridic; 


Dovada privind deținerea permisului de muncă în România, in cazul 
cetăţenilor străini; 


Atestat de limba română pentru cetăţenii străini; 


Dovada achitării contravalorii prestaţiei efectuate. 


Documentaţia se transmite Ministerului Transporturilor, Construcțiilor şi Turismului, 
termenul de eliberare fiind de 30 de zile. 


Funcţiile pentru care se eliberează Brevetul de turism sunt: 


a Manager în activitatea de turism 


a Director de agenţie de turism touroperatoare 

Director de agenţie de turism detailistă 
Director de hotel 

Director de restaurant 

Cabanier 

Alte funcții: 


- directorul de hotel poate asigura conducerea activităţilor unui alt tip 
de unitate de cazare; 


- directorul de agenţie de turism touroperatoare poate ocupa funcţia de 
director de agenţie de turism detailistă. 

% Situaţii în care brevetul de turism se poate retrage de către Ministerul Transporturilor, 
Construcţiilor şi Turismului: 


a) când nu mai sunt îndeplinite criteriile care au stat la baza eliberării acestuia; 


b) când, din motive imputabile titularului brevetului de turism, s-a anulat licenţa de turism 
sau certificatul de clasificare a structurii de primire turistice pe care acesta o conduce. 


Criteriile minime pentru eliberarea licenţei şi brevetului de turism se regăsesc în 
Hotărârea Guvernului nr.238/2001 privind condiţiile de acordare a licenţei şi brevetului de 
turism (Publicată în Monitorul Oficial al României, partea 1, nr. 88/21 februarie 2001). 


Întrebări de autocontrol : 


1. Ce înţelegeţi prin lanţ voluntar ? 

2. Definiţi franşiza hotelieră. 

3. Definiţi licenţa de turism. 

4. Definiţi brevetul de turism. 

5. Care sunt documentele necesare pentru eliberarea licenţei de turism ? 

6. Care sunt documentele necesare pentru eliberarea brevetului de turism ? 


Teme de reflecţie : 


1. Agentul economic din turism reprezintă societatea comercială sau persoana fizică 
autorizată care ............... 

2. Descrieţi cele două elemente care dau dimensiunea procesului de integrare a ofertei 
turistice. 

3. Prezentaţi elementele caracteristice ale licenţei de turism . 

4. Prezentaţi elementele caracteristice ale brevetului de turism. 


Probleme pentru activitatea de seminar : 


1. Întocmiţi organigrama unei agenţii de turism. 
2. Identificaţi cuvintele care completează spaţiile puctate astfel încât definițiile să fie corecte : 


- agenţia de turism touroperatoare are ca obiect de activitate ............... S pe aa pe 
cont propriu a... de servicii turistice, sau a ................. acestora direct sau prin 
- agenţia de turism detailistă care .............. = ISO o zei o ee spre vânzare în contul unei 
agenţii de turism ............... pachete de servicii, sau .............. ale acestora, contractate cu 
aceasta. 


Test de autoevaluare la nivelul modulului: 


1. Relaţii de cooperare se stabilesc între: 
a) posturi situate pe acelaşi nivel ierarhic, dar aparţinând unor compartimente 
diferite. 
b) conducere şi subordonați; 
c) posturi situate pe nivele ierahice diferite. 

2. Licenţa de turism se eliberează la cererea : 
d) agentului economic ; 
e) directorului societăţii ; 
f) Ministerului Transporturilor, Construcţiilor şi Turismului ; 
g) Romanian Convention Bureau. 
3. Licența de turism trebuie vizată de Ministerului Transporturilor, Construcţiilor şi 
Turismului : 
a) nu trebuie vizată ; 
b) din 2 în 2 ani; 
c) din 3 în 3ani; 
d) din 4în4ani. 
4. Brevetul de turism este valabil : 
a) 2ani; 
b) 3ani; 
c) Sani; 
d) pe o perioadă nelimitată. 
5. Brevetul de turism se eliberează pentru : 
a) societate comercială ; 
b) agenţie de turism detailistă ; 
c) persoană fizică ; 
d) agenţie de turism touroperatoare. 


Notă : fiecare răspuns este evaluat la 20 puncte. 
Recomandări bibliografice : 


1. FORIŞ, T., DIMA, D. (coord.) — Manual de formare managerială în turism, Editura 
Psihomedia, Sibiu, 2001; 

2. STĂNCIULESCU, G. şi colaboratorii — Tehnologia turismului — manual pentru clasele a 
XI-a şi a XII-a, Editura Niculescu ABC, Bucureşti, 2002; 

3. TURCU, V., MORARIU, D., WEISZ, J. — Turism internaţional, Editura Eurostampa, 
Timişoara, 2003 

4. *** Turism — Servicii, Teste grilă pentru examenul de licenţă, Editura Uranus, Bucureşti, 
2002. 

MODULUL V 
SERVICIILE TURISTICE 


V Obiective: 

= prezentarea serviciilor turistice : caracteristici, clasificare, calitate. 
V Cear trebui să ştiţi după parcurgerea modulului : 

= ce înseamnă noţiunea de serviciu turistic; 


= serviciile turistice pun în valoare resursele naturale şi antropice ale unei zone, 
stațiuni, făcându-le accesibile turiştilor; 


= care sunt caracteristicile principale ale serviciilor turisice; 
= care sunt categoriile de servicii turistice incluse în cadrul prestaţiei turistice. 
{ Ce competențe veţi obține după parcurgerea modulului : 


= serviciul turistic trebuie să asigure condiţii pentru refacerea capacităţii de muncă, 
simultan cu petrecerea placută şi instructivă a timpului liber; 


= în raport cu importanţa față de mobilul călătoriei şi motivaţia cererii, serviciile 
turistice pot fi: de bază şi complementare sau suplimentare; 


= veţi şti faptul că serviciul de cazare, vizează prin conţinutul său, crearea condiţiilor 
şi confortului pentru adăpostirea şi odihna călătorului; 


= alimentaţia publică determină calitatea prestaţiei turistice în ansamblul ei, 
influenţează conţinutul şi atractivitatea ofertei turistice cu multiple implicaţii asupra 


dimensiunilor şi orientării fluxurilor turistice; 


=  agrementul vizează destinderea şi reconfortarea fizică a turistului, divertismentul şi 
dezvoltarea capacităţilor sale; 


= serviciile suplimentare (complementare) reprezintă o sursă importantă de încasări 
(încasări suplimentare în valută, în cazul turismului internațional); 


= calitatea exprimă măsura în care serviciul prestat satisface cerinţele consumatorilor. 


Serviciile turistice se prezintă ca un ansamblu de activităţi ce au ca obiect satisfacerea 
tuturor nevoilor turistului în perioada în care se deplasează şi în legătură cu aceasta.O parte a 
activităților ce dau conţinut prestaţiei turistice vizează deci acoperirea unor necesităţi 

obişnuite, cotidiene, (odihna, hrana), altele prezintă caracteristici specifice turismului şi 
respectiv formelor particulare de manifestare a acestuia. 


Prin natura lui, serviciul turistic trebuie să asigure condiţii pentru refacerea 
capacităţii de muncă, simultan cu petrecerea plăcută şi instructivă a timpului liber; de 
asemenea, el trebuie astfel conceput încât, în urma efectuării consumului turistic, individul să 
dobândească un plus de informaţii, cunoştinţe, chiar deprinderi noi. Numai astfel se 
poate vorbi de un conţinut al prestaţiei turistice în concordanţă cu cerinţele epocii moderne, cu 
exigenţele turismului contemporan. În condiţiile actuale ale ţării noastre, angajată pe 
coordonatele unei noi dezvoltări o asemenea orientare a serviciului oferit oamenilor imprimă 
turismului caracterul unui important instrument în realizarea unei calități a vieții. 


O alta cerinţă a consumului turistic, la care serviciul turistic, prin conţinutul său, este 
chemat să contribuie efectiv, o constituie asigurarea unei odihne active a turistului. Ca 
rezultat al creşterii productivității muncii şi progresului ştiinţific şi tehnic, se reduce 
săptămâna de lucru, se măresc dimensiunile timpului liber, zilnic şi săptămânal. Acesta are 
drept consecință transformarea într-o constantă a timpului de odihnă pasivă şi implicit 
sporirea solicitărilor faţă de formele odihnei active, stimulate şi de efectele negative ale 
concentrării urbane, între care poluarea, stresul etc. Odihna activă tinde, astfel să devină o 
componentă tot mai importantă a serviciului turistic, ea reprezintă totodată, un procedeu 
modern, eficient de deconectare, de tratament, ameliorarea consecinţelor nefavorabile ale 
suprasolicitării nervoase. Pornind de la aceste premise, organizatorilor de turism le revine 
sarcina conceperii unor vacanțe, respectiv aranjamente turistice, cu posibilități multiple de 
desfăşurare a unor activităţi recreative: culturale, sportive, deprinderea şi practicarea unor 
meserii artizanale, stimularea unor pasiuni (“hobby”) etc. menite să diversifice agrementul 
tradiţional şi să sporească atractivitatea manifestărilor turistice, să răspundă criteriilor odihnei 
active. Aceste preocupări sporesc în intensitate odată cu transformarea turismului în fenomen 
de masă, cu creşterea frecvenţei de petrecere a timpului liber în afara reşedinţei permanente. 


Importanţa serviciilor turistice în realizarea produsului turistic este evidenţiată de: 

= ele sunt cele care pun în valoare resursele naturale şi antropice ale unei zone, 
stațiuni, făcându-le accesibile turiştilor (resursele vor lua forma produselor turistice numai 
prin intermediul prestărilor de servicii specifice: transport, cazare, alimentaţie, agrement). 
Experienţa internaţională a demonstrat că existența unor resurse naturale şi antropice 
valoroase nu este suficientă pentru a asigura dezvoltarea turismului. In absenţa serviciilor care 
să le pună în valoare, resurse de excepţie pot rămâne în afara circuitului economic; 

= prin originalitate şi creativitatea cu care serviciile turistice sunt combinate între ele şi 
cu celelalte componente ale produsului turistic se poate asigura creşterea atractivităţii şi mai 
ales individualizarea produselor turistice. 

5.1. Caracteristicile serviciilor turistice 
Serviciile turistice prezintă o serie de caracteristici (trăsături distincte) care decurg din: 


o modul particular de desfăşurare a activităţii; 


o natura proprie a producţiei şi a muncii. 

Acestea pot fi grupate: 


o caracteristici comune tuturor serviciilor (tuturor componentelor terţiarului) fapt 
ce atestă odată în plus apartenenţa turismului la sectorul terțiar având însă o 
concretizare distinctă; 


o caracteristici specifice numai serviciilor turistice determinate de caracteristicile 
ofertei şi cererii turistice. 


Caracteristicile de ordin general (specifice tuturor serviciilor) 


v Nematerialitate — serviciile turistice există în forma potenţială concretizându-se 
numai în contact cu cererea. 


y Nestocabilitate — caracterul nematerial al serviciilor turistice face ca acestea să nu 
poată fi stocate, păstrate, în vederea unui consum ulterior, fiind deci perisabile. Exemplu: 
locurile nevândute din mijloacele de transport, unităţile de cazare, de alimentaţie publică, de 
agrement etc.nu pot fi păstrate pentru a fi vândute în sezon (când cererea este mai mare decât 
oferta). 


v Intangibilitate- caracterul nematerial al prestaţiei- face ca serviciile turistice să nu 
poata fi probate, încercate înaintea cumpărării (asemeni mărfurilor clasice) ceea ce determină 
neîncredere şi reţineri în formularea deciziei de cumpărare. 


y Simultaneitatea producţiei şi consumului serviciilor turistice — prestarea acestora 
impune prezenţa în acelaşi loc şi în acelaşi timp atât a prestatorului cât şi a beneficiarului de 
produse turistice, concomitenţa execuţiei şi consumării lor. În absenţa acesteia are loc o 
pierdere de ofertă şi/sau cerere nesatisfăcută. 


v Imseparabilitatea de persoana prestatorului — în momentul încheierii acţiunii 
prestatorului, serviciile turistice încetează să existe. 


y Pondere mare a cheltuielilor cu munca vie — prezenţa prestatorilor este impusă 
atât de specificul activităţilor, cât şi de o serie de considerente de ordin psihologic. 


Caracteristici (trăsături) specifice turismului 


v Personalizarea serviciilor turistice la nivelul grupului sau chiar al individului este 
determinată de existenţa unor motivații foarte variate ale turiştilor, precum şi a unui 
comportament diferit al acestora fată de fiecare componentă a prestaţiilor. Aceasta presupune 
realizarea unor servicii adaptate specificului fiecărui segment de clientelă sau al fiecărui client 
(în cazul turiştilor care călătoresc pe cont propriu). 


Y Complexitate — serviciile turistice sunt rezultatul combinării diferitelor servicii 
(transport, cazare, alimentaţie, agrement, tratament ş.a.). Aceste combinaţii pot lua multiple 
forme atât pentru a valorifica diferitele resurse naturale şi antropice cât şi pentru a răspunde 
mai bine cerinţelor, nevoilor consumatorilor. 


yY Eterogenitatea serviciilor turistice este determinată atât de conţinutul complex al 
serviciilor turistice, cât şi de dependenţa lor de dotările materiale şi de persoana prestatorului. 

Y Participarea unui număr relativ mare de prestatori (producători) la realizarea 
produsului final (consecinţă a eterogenităţii), serviciile turistice fiind rezultatul activităţii mai 
multor prestatori distincți: 


- transportatori (companii de autocare, feroviare — SNCFR, companii aeriene, navale, 
închirieri “rent a car”, mijloace de transport pe cablu etc.); 


- unităţi de cazare de diferite tipuri (hotel, motel, vile, cabane etc.); 


- unitați de alimentaţie publică de o mare diversitate (restaurante, braserii, baruri etc.) 
care pot fi integrate în unitățile de cazare sau independente; 


- unităţi de agrement-divertisment sportiv, cultural, distracţii ş.a.; 

- organizatorii de voiaje; 

- întreprinderi care produc şi comercializează bunuri proprii turismului; 

- furnizori de servicii nespecifice. 

Prezenţa unui număr mare de prestatori care fac parte din structuri organizatorice 
diferite determină eforturi mari pentru armonizarea activităţii lor într-un pachet de vacanţă 
unitar. 

yY Substituire — multitudinea posibilităţilor de combinare şi substituire a elementelor 
constitutive ale ofertei turistice duce la diversificarea ofertei, permiţând satisfacerea nevoilor 
unor segmente diferite de turişti. 

y Dinamism înalt — serviciile turistice sunt supuse unei permanente adaptări a 
conţinutului lor datorită evoluţiei cererii turistice, cât şi schimbărilor comportamentale ale 


consumatorilor. 


yY Solicitare şi consum într-o ordine riguroasă — această trăsătură este determinată 
de specificul prestaţiei, locul şi momentul acțiunii, forma de turism etc. 


5.2. Clasificarea serviciilor turistice 
In perioada contemporană, se manifestă un proces continuu de îmbogăţire a conţinutului 
prestaţiei turistice cu noi tipuri de activităţi-procese specifice şi turismului românesc - ca 
expresie a receptivităţii şi adaptabilităţii turismului la schimbările intervenite în structura 
nevoilor de consum, a creşterii rolului în formarea şi educarea oamenilor. Ele se pot clasifica 
în grupe relativ omogene, operând cu mai multe criterii. 
Astfel, activităţile înglobate în conţinutul prestaţiei turistice se pot structura în: 


= servicii legate de organizarea voiajului şi 


= servicii determinate de sejur. 

Serviciile care asigură voiajul sunt constituite în cea mai mare parte din prestațiile 
oferite de companiile de transport: ele privesc facilitățile şi comoditățile de organizare a 
călătoriei, calitatea lor determinând opţiunea turistului pentru un anumit mijloc de transport 
sau tip de aranjament. Tot în această categorie sunt incluse serviciile de publicitate turistică 
precum şi alte servicii prestate de agenţiile de voiaj. Serviciile de sejur sunt mai complexe, ele 
vizează satisfacerea necesităţilor cotidiene ale turismului şi asigurarea condițiilor de 
agrement. Acestora li se mai pot adăuga serviciile cu carcater special, detrminate de unele 
forme particulare de turism (tratament — în cazul turismului balneomedical - traduceri în 
cazul turismului de congrese etc.). 


În raport cu importanţa faţă de mobilul călătoriei şi motivaţia cererii, serviciile turistice 
pot fi: 


= de bază (transport, cazare, alimentaţie publică, tratament sau orice altă 
activitate ce prezintă motivaţia de bază a călătoriei ca: vânătoare, hipism, 
ski, yahting etc.; 


= complementare sau suplimentare (informații, activităţi culturale — sportive, 
închirieri de obiecte ş.a). 


În general, ponderea cea mai mare o deţin serviciile de alimentaţie şi cazare, urmate de 
cele de transport şi de agrement. Raportul dintre serviciile de bază şi celelalte servicii, ca şi în 
interiorul subgrupelor între diferite prestații, este diferit în funcţie de conţinutul formelor de 
turism practicate; astfel, pentru turiştii automobilişti serviciul de transport nu este inclus în 
prestație, aceştia deplasându-se cu mijloace proprii; în cazul turiştilor care se deplasează cu 
cortul sau rulota, aranjamentele pentru cazare sunt lipsite de importanţă etc. 


O altă posibilitate de clasificare a serviciilor foloseşte drept criteriu natura şi forma de 
manifestare a cererii; din acest punct de vedere se întâlnesc servicii ferme (transport, 
cazare, programe cultural-artistice etc.), angajate anterior desfăşurării consumului 
turistic prin intermediul agenţiilor de specialitate şi servicii spontane solicitate în 
momentul în care turistul ia contact cu oferta. Caracterul spontan este specific prestaţiilor 
suplimentare dar se poate întâlni şi pentru prestațiile de bază în situaţia turistului pe cont 
propriu. Cunoaşterea conţinutului acestor categorii de servicii furnizează informaţii privind 
distribuirea cererii şi preferințelor turiştilor, favorizând organizarea şi planificarea unor 
acţiuni, orientează dezvoltarea serviciilor în vederea stimulării cererii. 


În funcţie de modalităţile de plată sau de relaţiile financiare angajate între prestatori şi 
beneficiari, serviciile pot fi cu plata (majoritatea serviciilor), acestea realizându-se 
anterior prestaţiei, simultan sau posterior acesteia şi gratuite sau sub forma unor facilităţi, 
costul lor fiind suportat din cheltuielile generale ale organizatorilor de turism (servicii de 
publicitate, de intermediere, comision) şi având drept scop stimularea circulaţiei turistice, 
asigurarea accesului larg la turism a unor categorii de solicitanţi. 


Dupa natura lor, se poate face o delimitare între serviciile specifice, generate de 
desfăşurarea propriu-zisă a activităţii turistice şi servicii nespecifice, rezultat al existeţei unei 
infrastructuri economico-sociale generale, care se adresează în egală măsură turiştilor şi 
rezidenţilor (transport în comun, telecomunicaţii, reparaţii-întreţinere, cultural-artistice etc.). 

Serviciile turistice se mai pot structura după aria de localizare a prestării lor, după forma 
de prezentare (globală sau în activități independente), după caracterul lor, după formele de 
turism şi modalitățile angajării prestaţiei, în raport cu natura prestatorilor etc. Toate acestea 
completează imaginea bogăției şi varietăţii structurale a prestație turistice (a se vedea figura 


deo. 


SERVICII TURISTICE 


SPECIFICE 


NESPECIFICE 


DE BAZA 
TRANSPORT 
CAZARE 


ALIMENTATIE 


INFORMARE ` 
- TRANSPORT ÎN COMUN 


- TELECOMUNICAȚII 


INTERMEDIERE 4 
- REPARAȚII - ÎNTRE- 

TINERE 
CULTURAL - 


ARTISTICE - GOSPODĂRIE P 
COMUNALĂ ŞI LOCALĂ 


- FRIZERIE - COAFURĂ 
SPORTIVE 


- ALTE SERVICII 


TRATAMENT RECREATIVE 


SPECIALE 


DIVERSE 


Adaptare după Foriş T., Dima D., op.cit. 


5.3. Serviciile de cazare 


În derularea prestaţiei turistice, cazarea este etapa următoare transportului, întrunind însă 
atributele unei componente cu existenţă de sine stătătoare. Serviciul de cazare, vizează prin 
conţinutul său, crearea condiţiilor şi confortului pentru adăpostirea şi odihna călătorului. El 
este produsul a ceea ce se numeşte industria turistică — sector care, în accepțiunea actuală, 
înglobează ansamblul activităţilor desfăşurate în spaţiile de cazare. 


Serviciul de cazare se prezintă ca o activitate complexă, decurgând din exploatarea 
capacităţilor de cazare, fiind alcătuit dintr-un grupaj de prestații oferite turistului pe timpul şi 


în legătură cu rămânerea lui în unitățile hoteliere. 


Dezvoltarea şi calitatea serviciului de cazare sunt dependente, în primul rând, de 
existenţa unei baze tehnico-materiale de cazare (Hoteluri, moteluri, hanuri, case de odihnă, 

cabane, popasuri turistice etc.) adecvate, cu dotări corespunzătoare, care să ofere turiştilor 
condiţii optime şi care să îndeplinească, după caz, şi alte funcţii. În al doilea rând, serviciul de 
cazare este influenţat de dotarea cu personal a capacităţilor de cazare, de nivelul de 
calificare a lucrărilor, de organizarea muncii în unităţile hoteliere. În acest context, 
insuficiența spaţiilor de cazare, echiparea lor necorespunzătoare, neconcordanţa între nivelul 
confortului oferit şi exigenţele turiştilor, ca şi numărul mic al lucrătorilor sau slaba lor 
pregătire, influenţează negativ calitatea prestației turistice şi prin intermediul acestora, 
dimensiunile circulaţiei turistice şi posibilitățile de valorificare a patrimoniului. 


Conţinutul serviciului de cazare hotelieră 


Serviciul de cazare hotelieră reprezintă, alături de cele de transport, alimentaţie şi 
agrement, una din prestațiile de bază solicitate de turist pe durata călătoriei sale şi totodată un 
factor important de stimulare a cererii turistice. 


Conţinutul acestui serviciu este determinat de faptul că obiectivul de cazare îndeplineşte 
pentru turist rolul de domiciliu temporar, trebuind deci să aibă o funcţionalitate complexă; de 
asemenea, în organizarea serviciilor de cazare se va ţine seama ca aproape jumătate din timpul 
efectiv de vacanţă este cheltuit de turist în incinta unităţii hoteliere. 


În condiţiile diversificării şi integrării obiectivelor de cazare, serviciul hotelier nu se mai 
limitează la cazarea propriu-zisă; el este completat de o serie de prestații suplimentare fiind, în 
fapt, rezultatul îmbinării unei varietăţi de activităţi. Gama acestor prestații este foarte largă şi 
greu de delimitat în raport cu funcţia de bază. Varietatea lor este dependentă de condițiile pe 
care le oferă baza tehnico-materială sub aspectul tipului de construcţie, categoriei de confort, 
gradului de dotare etc. 


Printre principalele activităţi ce dau conţinut serviciului hotelier, conceput în ideea 
satisfacerii complexe a cererii turiştilor şi călătorilor, se numără: 


o cazarea propriu-zisă şi activităţile complementare ei; 

o alimentația şi serviciile producătoare legate de asigurarea acesteia; 

o activitățile cultural-artistice şi de agrement; 

o serviciile de informare şi intermediere; 

o activitățile comerciale; 

o activități cu caracter special. 

Între aceste servicii — unii autori le numesc funcții — există relaţii de interferenţă, 

circuitele lor economice se interferează. În raport cu specificul fiecărei unităţi hoteliere, unele 
dintre aceste activități pot fi mai dezvoltate, altele mai puţin, unele pot să lipsească, după cum 


pot apare şi altele suplimentare. In totalitatea lor însă concură la acoperirea nevoilor 
consumatorilor, caracterizând activitatea desfăşurată în sectorul hotelier. 

Cazarea este funcţia principală a unităţilor hoteliere indiferent de mărimea, tipul, 
categoria de confort, gradul de dotare etc., al acestora. Ea presupune existenţa unui spațiu şi a 
echipamentului necesar asigurării conditiilor de odihnă şi de igienă ale turistului. 


Odihna turiştilor în spațiile de cazare este condiționată de amplasarea acestora, de 
însonorizarea camerelor în raport cu zonele de mare circulaţie (scări, lifturi, culoare de 
trecere, holuri de staționare) din interiorul unităţii, de mişcarea personalului etc. Condiţiile de 
igienă sunt dependente de calitatea echipamentului sanitar, de buna funcţionare şi întreţinere a 
acestora, de existenţa obiectelor de inventar destinate igienei personale şi de frecvenţa 
înlocuirii lor. Pe lângă acestea, realizarea serviciului de cazare vizează crearea condiţiilor 
pentru desfăşurarea unor relaţii sociale, este astfel necesară existenţa unor spaţii speciale 
amenajate pentru primirea turiştilor, desfăşurarea unor întâlniri cu prietenii sau de afaceri, 
realizarea unor manifestări ştiinţifice ş.a. 


Din categoria serviciilor hoteliere complementare, care întregesc funcţia de cazare, se 
pot menţiona: primirea şi distribuirea în hotel a corespondenţei turiştilor, servicii de schimb 
valutar, păstrarea obiectelor de valoare, spălatul şi călcatul lenjeriei, curățirea hainelor şi a 
încăltămintei, repararea unor obiecte din dotarea turistului, manipularea bagajelor, asigurarea 
parcării autoturismelor etc. Tot în această grupă se cuprinde dotarea camerelor, la cererea 
clienţilor, cu inventar suplimentar (perne, pături, paturi, televizoare, frigider, aparatură de 
gimnastică ş.a.). 


Serviciul de alimentaţie publică, deşi îndeplineşte o funcţie de bază, nu este 
obligatoriu prezent în toate unităţile de cazare. Acolo unde funcţionează, el presupune 
existenţa unei varietăți de compartimente şi tipuri de unităţi, care să satisfacă pentru toţi 
turiştii Şi în orice moment, atât nevoia de hrană cât şi pe cea de agrement. Prezenţa serviciului 
propriu de alimentaţie publică şi prestație hotelieră este tot mai frecventă. Mai mult, chiar şi 
în cazul obiectivelor de cazare ce nu au unități proprii de alimentaţie publică se asigură 
servirea micului dejun în cameră (room-service), ca serviciu suplimentar. 


Activităţile cultural-artistice şi de agrement se întâlnesc, cu precădere, în cadrul 
unităţilor destinate în special turistului. Realizarea acestor activităţi presupune existenţa unor 
dotări adecvate pentru petrecerea timpului şi divertismentul turistului: terenuri de sport, 
piscine, săli de gimnastică etc., ca şi un personal cu calificare de specialitate care să asigure 
instruirea sau supravegherea turiştilor. Tot în categoria acestor activități se cuprind şi 
acţiunile inițiate cu turişti, de natura serilor distractive, concursurilor ş.a., pentru care dotările 
şi personalul nu ridică probleme deosebite. Unele unități hoteliere îndeplinesc şi funcții 
cultural-artistice, organizând manifestări de acest gen: festivaluri folclorice, de cântece, de 
dansuri, reuniuni, întâlniri cu oameni de artă sau de cultură, expoziţii, spectacole ş.a. 


Activităţile de informare facilitează turistului cunoaşterea varietăţii ofertei turistice, 
a posibilităţilor de petrecere cât mai agreabilă a vacanței. Aceste servicii sunt asigurate de 
compartimente de recepţie ale unităților hoteliere şi sunt oferite verbal la cererea turiştilor 
sau sub forma unor anunţuri, pliante, afişe etc., aflate la îndemâna turiştilor sau amplasate 
în locurile de trecere. Cu caracter de exemplu, orice unitate hotelieră trebuie să informeze 
clientela în legătură cu: programul acţiunilor de agrement organizate în unitate sau localitate 
de către unitățile specializate (momentul, durata, preţul), programul manifestărilor 
cultural-artistice şi sportive, orarul de funcționare a diverselor unităţi prestatoare de 
servicii, orarele curselor mijloacelor de transport, formalităţile vamale sau de prelungire a 
vizei etc. Serviciul de informare realizat de unităţile hoteliere, este, de fapt, o componentă a 

activității de publicitate turistică şi foloseşte, de regulă, materialele documentare şi 
informaţiile vehiculate cu prilejul campaniilor promoţionale. 


Activitatile de intermediere, la fel ca şi celelate servicii suplimentare, au ca scop 
satisfacerea cât mai deplină a cerinţelor turiştilor. Unităţile hoteliere — în sensul acestei 
atribuţii — mijlocesc între turiştii proprii şi prestatorii de servicii specializaţi: închirieri de 
obiecte de uz personal pentru agrement, repararea sau întreţinerea unor obiecte din dotarea 
turistului, rezervări de locuri în mijloacele de transport sau în alte unităţi de cazare ş.a. 


Între serviciile de intermediere, de o apreciere deosebită din partea turiştilor se 
bucură mijlocirea închirierii de autoturisme (rent-a-car) de la unitățile specializate, ca şi 
mijlocirea unor activităţi cu caracter special: personal pentru supravegherea copiilor sau 
persoanelor handicapate, servicii de stenografiere şi traducere, organizarea de congrese, 
conferinţe, simpozioane şi acţiunile conexe lor. 


Unităţile hoteliere mai oferă şi servicii comerciale, de vânzare a unor produse necesare 
turistului pe perioda sejurului. 


În afara grupelor de servicii menţionate, unităţile hoteliere pot oferi şi alte categorii 
de prestații. Cu cât unitatea beneficiază de încadrare superioară, cu atât ea trebuie să ofere 
turiştilor o gamă mai bogată de astfel de servicii. Se remarcă, în general, preocuparea spre 
diversificarea serviciilor hoteliere complementare funcției de cazare, ca urmare a creşterii 
exigenţelor turiştilor, pe de o parte, asigurării funcționării permanente a bazei materiale de 
cazare şi implicit a sporirii eficienţei acesteia, pe de altă parte. 

O prezentare sintetică a conţinutului serviciului de cazare este prezentă în tabelul 


următor: 


Servicii oferite pe parcursul 
sejurului ocazionate de: 

- Primirea 

- Sejurul 

- Plecarea turiştilor 


HJN A HI Haram 


CAZAREA PROPRIU-ZISĂ 


vizează crearea condițiilor pentru satisfacerea nevoilor 
o de odihnă 

o de igienă 

privind stabilirea unor relaţii sociale 


SERVICII COMPLEMENTARE CAZĂRII 


primirea şi distribuirea corespondenţei 

preluarea şi transmiterea mesajelor 

păstrarea obiectelor de valoare 

spălatul şi călcatul lenjeriei 

curăţarea hainelor şi a încălțămintei 

transportul bagajelor 

asigurarea parcării autoturismului 

schimbul valutar 
dotarea camerelor la cererea turiştilor cu inventar 
suplimentar (paturi, televizor, frigider, pat suplimentar 
etc.) 


ALIMENTAŢIA 


SERVICII COMPLEMENTARE ALIMENTAȚIEI 


organizarea de mese festive 

asigurarea unor meniuri de regim, lacto-vegetariene, la 
cerere 

asigurarea unor pachete cu hrană rece 

room-service 


ALTE SERVICII 


de informare asupra posibilităților de petrecere a 
timpului liber, orarului diferiților prestatori de servicii, 
alte informaţii utile 

de intermediere (închirieri, rezervări, reparaţii) 

cu caracter special (organizări de congrese, simpozioane, 
expoziţii, festivaluri, supravegherea copiilor) 

cultural - artistice şi de agrement 

sportive: lecţii de înot, ski, golf, gimnastică, organizare 
de excursii etc. 

diverse asigurări, traduceri simultane 

comerciale etc. 


Adaptare după Tehnologia Turismului, op.cit. 

Prezentăm în continuare principalele forme de cazare cu servicii şi fără servicii 
folosite în turism: 


Segmente 
Sectorul cu servicii Sectorul fără servicii (self-catering) 
Sector 
Destinaţie Itinerariu Destinaţie Itinerariu 
e Hoteluri în 
oraşe (luni- e Hoteluri 
Afaceri şi alte vineri) e Hoteluri din 
scopuri decât e Hoteluri din aeroporturi Apartamente Nu se aplică 
vacanţă şi staţiuni pentru e Hoteluri budget 
recreere conferințe, e Hanuri 
expoziții 
e Universități, 
colegii 
e Hoteluri din e Hoteluri-apartament | e Hoteluri 
staţiuni e Condominium/time- pentru tineret 
e  Pensiuni/Case e Hoteluri share e Unele 
de oaspeţi e Bed & Breakfast | e Sate de vacanţă hoteluri şi 
Vacanţă şi e Pensiuni e Hanuri e Campinguri moteluri 
recreere agroturistice e Hoteluri budget e Caravane budget 
e Hoteluri din e Vile e Spaţii special 
oraşe (vineri- e Apartamente amenajate 
duminică) e Hanuri pentru 
e Unele e Unele moteluri amplasare de 
universităţi corturi, 
caravane etc. 


Preluare după Turism Internaţional, op.cit 


În acest tabel se face distincţie între cele două sectoare de cazare în funcţie de 
elementele care influențează în mod fundamental natura produselor de cazare oferite, 
respectiv destinaţia (cazarea la o destinaţie turistică) şi itinerariul (respectiv cazarea pe traseul 
unui itinerariu). De asemenea se realizează o diferenţiere şi în funcție de segmentele de 
consumatori, respectiv oameni de afaceri şi cei care călătoresc în scopuri asociate (căutarea 
unei case noi, participarea la funeralii etc.) şi cei care călătoresc pentru propria plăcere 
(vacanţieri). 


Hotelurile sunt unităţi care oferă servicii de cazare şi masă oricărei persoane care 
acceptă să plătească tariful pentru serviciile oferite, fără a fi necesară existenţa unui contract. 


În ţara noastră, hotelul este considerat o structură de primire amenajată în clădiri sau 
corpuri de clădiri, care pune la dispoziţia turiştilor camere, garsoniere sau apartamente, dotate 
corespunzător, care asigură prestări de servicii specifice, dispune de recepție şi spaţii de 
alimentaţie în incintă. 


5.4. Serviciile de alimentaţie publică 
Alimentaţia publică reprezintă una din laturile importante ale servirii turistice, 
încadrându-se aşa cum s-a arătat, în categoria serviciilor de bază. Deşi ca activitate economică 


alimentaţia publică nu este destinată să satisfacă în exclusivitate nevoia consumatorului turist, 
ea se asociază tot mai frecvent activităților de turism, iar dinamica ei este din ce în ce mai 

influenţată de evoluția circulaţiei turistice. Dependenţa strânsă dintre alimentația publică şi 
activitatea turistică este evidenţiată, printre altele, de asocierea lor într-un sector de sine 
stătător în ţările consacrate pe plan turistic. O astfel de tendinţă este prezentă şi în țara noastră 
în contextul reaşezării şi modernizării structurilor organizatorice din turism. De asemenea, 
raporturile de intercondiţionare sunt evidențiate şi de efortul permanent al alimentaţiei 
publice de a se alinia mutaţiilor intervenite în volumul, structura şi exigenţele cererii, rezultat 
al dezvoltării turismului intern şi internaţional, al diversificării şi multiplicării formelor de 
turism. 


Alimentaţia publică - componentă de bază a prestaţiei turistice 


Privită prin prisma calităţii sale de component al produsului turistic, respectiv a 
serviciilor de bază, alimentaţia publică determină calitatea prestației turistice în ansamblul ei, 
influențează conţinutul şi atractivitatea ofertei turistice cu multiple implicaţii asupra 
dimensiunilor şi orientării fluxurilor turistice. 


Totodată, ea trebuie să întrunească şi câteva trăsături specifice: 


1) este necesar să fie prezentă în toate momentele — cheie ale consumului turistic: 
puncte de îmbarcare, mijloace de transport, locuri de distracţie şi sejur, de agrement. Numai 
astfel, serviciul de alimentaţie publică va răspunde sarcinii de a asigura ansamblul condițiilor 
pentru ca turistul, aflat temporar în afara reşedinţei permanente, să-şi poată procura hrana 
necesară. Aceasta cu atât mai mult cu cât el reprezintă principala cale de satisfacere a nevoii 
cotidiene de hrană pentru toate categoriile de turişti, indiferent de modul în care au angajat 
prestaţia turistică şi de particularităţile acesteia. 


2) necesitatea prezenţei unei tipologii largi de unităţi de alimentaţie publică, 
capabile să satisfacă o paletă diversificată de trebuinţe. În afara unei adaptări a reţelei de 
unități la momentul şi locul desfăşurării programului turistic, structura tipologică a acesteia 
trebuia să răspundă deopotrivă nevoilor de hrană şi divertisment, să-l poată servi pe turist în 
orice imprejurare (se au în vedere, în mod deosebit, acţiunile cu caracter special). 


Cerinţe aparte stau în faţa serviciului de alimentaţie publică în cazul turismului 
balneo-medical. El este chemat să contribuie nemijlocit la reuşita tratamentului, reuşită 
adeseori dependentă de calităţile şi rigurozitatea regimului de hrană (de exemplu, tratamente 
ale aparatului digestiv, cardiovascular etc.). 


3) necesitatea de a răspunde în egală măsură, cerinţelor turiştilor autohtoni şi 
străini. Astfel, în structura produselor comercializate trebuie să fie prezente preparate din 
bucătăria naţională şi internaţională, din cea specifică anumitor ţări sau zone. Proporția 
elementelor specifice, promovarea anumitor produse etc., se definesc în raport cu formele de 
turism, cu locul şi momentul de desfăşurare a activităţii. 


Legătura dintre serviciile de alimentaţie publică şi oferta turistică este profundă, de 
intercondiționare reciprocă, de dezvoltare sincronă. Ea dovedeşte noi valenţe în condițiile în 
care gastronomia devine element de selecţie a destinaţiilor turistice, când celelalte 
componente ale ofertei turistice sunt sensibil apropiate si comparabile. 


De altfel, produsul turistic având drept principală motivaţie gastronomia este o 
realitate din ce în ce mai prezentă şi a generat o formă nouă de vacanţă, cunoscută sub 

denumirea de “vacanţă gastronomică” (perscărească, vânătorească etc.), cu activitate unanim 
recunoscută. 


Diversitatea şi originalitatea gastronomică se constituie, prin urmare, ca element de 
atracție principală sau complementară, fapt ce se explică şi justifică atenţia, acordată acestui 
domeniu de servire turistică. 


Componenta de prim ordin în structura unei oferte turistice elevate, alimentaţia 
publică se recomandă, pe zi ce trece, ca un sector cu multiple şi noi posibilităţi în ce priveşte 
ridicarea calității servirii turistice în condiții de înaltă frecventă. Se tinde din ce în ce mai 
mult, ca alimentaţia publică, pe lângă funcţia fiziologică propriu-zisă, să îndeplinească şi 
unele funcţii de agrement, odihnă, recreere — în general, de petrecere a timpului liber. Ținând 
cont de faptul că turistul cheltuieşte o parte însemnată din bugetul său de timp (după unele 
calcule, 20-25%) în unităţile de alimentaţie publică, o atenţie deosebită se acordă atracției pe 
care acestea o exercită, contactelor sociale ce se pot realiză în cadrul lor. 


Cunoaşterea tuturor aspectelor ce evidențiază relația alimentaţie publică — turism 
reprezintă o cerinţă importantă pentru orientarea eforturilor de perspectivă menite să 
direcționeze dezvoltarea sectorului respectiv, cu atât mai mult cu cât este ştiut faptul că 
nivelul dezvoltării alimentaţiei publice se numără printre indicatorii de apreciere a măsurii în 
care pot fi satisfăcute cerinţele turiştilor. 


Dezvoltarea şi perfecţionarea serviciilor de alimentaţie publică 


Analizat în globalitatea lui, respectiv avănd ca obiectiv satisfacerea deopotrivă a 
nevoilor populaţiei rezidente şi ale turiştilor, sectorul alimentaţie publică a înregistrat un curs 
ascendent. Această evoluţie, rezultat al acţiunii unui complex de factori, atestă rolul tot mai 
important pe care alimentaţia publică îl îndeplineşte în viaţa economică şi socială, 
multiplicarea funcţiilor sale. 


În acest context, dezvoltarea şi perfecţionarea activităţii de alimentaţie publică 
reprezintă una din coordonatele definitorii ale prezentului şi viitorului, constituindu-se într-o 
preocupare permanentă a agenţilor economici în sfera comerţului şi turismului, a organelor ce 
gestionează acest sector de activitate. Integrată organic procesului transformarilor înnoitoare 
din economia noastră, alimentaţia publică va cunoaşte importante mutații calitative şi 
cantitative. 


În privinţa evoluţiei cantitative se poate vorbi de o creştere semnificativă a 
volumului activităţii, pe seama sporirii cererii rezidenţilor — în acest sens se anticipează o 
apropiere față de nivelul solicitărilor din alte ţări — şi a intensificării circulaţiei turistice, 
dublată de repoziţionarea diferitelor grupe de mărfuri. 


Pe plan calitativ, modificările, vizând adaptarea la exigenţele şi tendinţele cererii, se 
desfăşoară în direcția modernizării şi perfecționării producţiei, a îmbunătățirii şi diversificării 
formelor de comercializare şi servire. 


În domeniul producţiei se manifestă o accentuată preocupare pentru concentrarea şi 
industrializarea procesului de pregătire a preparatelor culinare. Satisfacerea cererii în continuă 
creştere, folosirea rațională a resurselor materiale şi umane, sporirea activităţii sunt, fără 
îndoială, condiţionate de modul de organizare a producţiei culinare, de nivelul industrializarii 


90 


acesteia. Preluarea de către unităţi specializate a producţiei de preparate culinare, tendința 
regăsită în aproape toate tările dezvoltate, prezintă numeroase avantaje dar presupune şi 
rezolvarea unor probleme de natură tehnică şi organizatorică. 


Una din formele moderne de industrializare a producţiei culinare o reprezintă 
“sistemul de catering” „extins pentru o gamă largă de sortimente şi în țara noastră. Acest 
sistem propune separarea funcțiilor de aprovizionare şi prelucrare de cele legate de 
comercializarea şi servirea preparatelor. Se asigură astfel, mecanizarea sau chiar 
automatizarea procesului de fabricație, utilizarea unor tehnologii elaborate pe baze ştiinţifice, 
controlul permanent al producției cu efecte benefice asupra proprietăților nutritive ale 
alimentelor. Dintre avantajele cateringului pot fi menționate: lărgirea sortimentului şi relativa 
independență fața de sezonalitatea materiilor prime; calitatea constantă şi superioară a 
preparatelor sub aspect nutrițional, igienico-sanitar, organoleptic, folosirea ratională şi 
permanentă a forței de muncă; reducerea pierderilor generate de fluctuația cererii; 
economisirea de spații de producție la unitățile comerciale şi satisfacerea în mai bune condiții 
a cererii în perioada de vârf. 


Perfecționarea activității de alimentație publică vizează, de asemenea, componenta sa 
comercială. În această direcție se înregistrează modernizarea rețelei comerciale din punct de 
vedere structural şi al distribuirii în teritoriu, precum şi diversificarea formelor de servire. 
Astfel, în ce priveşte structura reţelei, se remarcă tendinţa de realizare a unor unități cu 
funcții complexe care să răspundă unor cerinţe variate (de exemplu, în stațiunile turistice să 
satisfacă nevoia de hrană şi agrement). De asemenea, apar noi tipuri de unităţi — cafeteria, 
snack-barul, bistro-ul, drugstore, restoroute etc. — mai bine adaptate particularităților 
diferitelor segmente de clientelă. 


În cadrul sistemelor moderne de comercializare în alimentaţia publică se regăsesc 
unităţile de autoservire şi “fast food”, foarte răspândit astăzi în lume, (se practică în trei 
variante de organizare: drive-in, eat-in, take-home) reprezintă o formulă de adaptare la 
cerințele automobiliştilor, unitățile oferind, de regulă, un sortiment limitat dar la preţuri 
accesibile, realizate prin viteza mare de rotaţie a clientelei şi confortul relativ redus. 


Paralel cu modernizarea formelor de comercializare şi servire are loc şi o 
diversificare a prestaţiilor cu caracter complementar oferite de uniăţile de alimentație publică, 
servicii diferenţiate structural în funcție de beneficiari (turişti sau populaţie rezidentă). 


Materializarea acestor obiective va asigura participarea sporită a alimentaţiei publice 
la satisfacerea nevoilor consumatorilor, creşterea rolului său economic şi social. 


5.5. Serviciile de agrement 


Intensificarea preocupărilor pentru relizarea dezideratului de odihnă activă — 
caracteristica esenţială a vacanţelor în societatea contemporană — stimulează eforturile de 
dezvoltare a acelor activităţi (servicii) care să contribuie la satisfacerea nevoilor fizice şi 
psihice ale turistului, creând cadrul necesar petrecerii plăcute şi instructive a timpului liber. 
Aceste activităţi sunt cunoscute sub denumirea generică de agrement - domeniu ce poate fi 
definit prin ansamblul mijloacelor şi formelor capabile să asigure individului sau unei grupări 


* Gabriela Stănciulescu op.cit. - catering — industrializare a producţiei de preparate culinare. Preparatele gata 
pregătite realizate în secţii industriale specializate sunt comercializate (după o convertire termică) prin unităţi de 
alimentaţie publică. 

sociale o stare de bună dispozitie, de plăcere, să dea senzaţia unei satisfacţii, a unei împliniri, 
să lase o impresie şi o amintire plăcută. Această accepţiune, evidențiază, pe de o parte, 
varietatea activităților de agrement şi multitudinea planurilor pe care acționează, iar pe de altă 
parte, faptul că agrementul se constituie ca un element fundamental pentru satisfacerea 
nevoilor turiştilor, ceea ce îi conferă statutul de componentă de bază a prestaţiei turistice. De 
altfel, acest punct de vedere este frecvent argumentat în literatura de specialitate şi întâlnit în 
limbajul organizatorilor de turism din ţările cu tradiţie în acest domeniu. 


Privit în calitate de componentă de bază a serviciului turistic alături de transport, cazare, 
alimentaţie, agrementul îndeplineşte o serie de funţii particularizate în raport cu nevoile 
turistului sau ale organizatorilor. 


Astfel, în concordanță cu cerinţele turistului, agrementul vizează destinderea şi 
reconfortarea fizică a acestuia, divertismentul şi dezvoltarea capacităţilor sale. În cazul 
acoperirii nevoilor fizice, activitățile sportive, cele care pun în mişcare organismul — de la 
simpla plimbare până la realizarea unor performanţe — deţin un loc important. În ceea ce 
priveşte latura psihică, activităţilor cultural — distractive şi celor instructiv-educative le revine 
un rol hotărâtor: ele au ca obiectiv crearea unei atmosfere de destindere, amuzament şi 
comunicare, contribuind la îmbogățirea bagajului de cunoştinţe ale turistului. 


Pe plan economic, dezvoltarea agrementului răspunde exigenţelor de creştere a 
atractivităţii staţiunilor turistice. Totodată, agrementul reprezintă mijlocul principal de 
individualizare a ofertei turistice, de diversificare a produselor. În consecinţă, el stimulează 
circulaţia turistică, fiind o sursă importantă de încasări, de creştere a eficienţei economice a 
activităţii. De asemenea, dezvoltarea agrementului reprezintă un mijloc de asigurare a 
competitivităţii staţiunilor turistice. 


Creşterea rolului agrementului în caracterizarea localiăţilor turistice, în satisfacerea 
nevoilor turistilor a determinat transformarea sa în motivaţie turistică propriu-zisă, 
conducând la apariţia unor noi tipuri de vacanțe: vacanţa de schi, alpinism, yachting, tenis, 
hipism, vânătoare, turism cultural etc. 


Pe alt plan, agrementul reprezintă un element important de care trebuie să se ţină seama 
în amenajarea zonelor turistice. Tot mai frecvent se vorbeşte — în procesul de amenajare — de 
o strategie a agrementului, care să valorifice componenta economică a fiecărei zone, să 
realizeze o planificare în ansamblu şi pe termen lung a raporturilor om-natură, să asigure o 
dimensionare ponderat-raţională a dotărilor, o adaptare a acestora la configuraţia spaţiilor şi 
peisajelor. 


Recunoscute ca o componentă de bază a serviciilor turistice, activităţile de agrement se 
structurează în funcţie de locul unde se desfăşoară, de nivelul de organizare (unitate de cazare 
şi alimentaţie publică, stațiune, sau de către terți pentru întreaga activitate turistică), de forma 
de participare a turiştilor etc. Cel mai frecvent, organizarea agrementului se particularizează 
pe forme de turism: de litoral, montan de vară şi/sau de iarnă, balnear ş.a.m.d., iar mijloacele 
şi formele de agrementare se diferențiază în interiorul acestora după numeroase caracteristici 
dependente de specificul zonei sau grupurilor de turişti. De exemplu, în cazul turismului de 
litoral — a cărui motivaţie o reprezintă cura helio-marină şi/sau practicarea sporturilor nautice 
— organizarea agrementului înseamnă: amenajarea plajelor pentru o cură activă (topogane, 
jocuri, concursuri); existenţa unor centre de inițiere în practicarea sporturilor nautice şi puncte 
de închiriere a materialului sportiv (bărci, hidrobiciclete, schiuri, role, surfuri etc.); realizarea 

unor porturi de agrement, cluburi de vacanţă ş.a. Aceste componente se întâlnesc şi în dotarea 
litoralului românesc iar lor li se mai pot adăuga alte mijloace de agrement ca: parcuri de 
distracţii, săli de spectacol, terenuri de sport etc. 


O formă particulară de agrement şi corespunzător, de vacanţă în care ţara noastră are 
vechi tradiții şi care se bucură de aprecierea turiştilor o reprezintă călăria; existenţa unor 
herghelii renumite — cum sunt cele din Mangalia, Izvin, Lucina etc. — favorizează dezvoltarea 
acestei forme de agrement, căreia 1 se asociază plimbările cu trăsura, sania şi alte mijloace 
hipo. 


În general, strategia de dezvoltare a grementului va ţine seama, pe de o parte, de 
motivațiile, aspiraţiile şi aşteptările turiştilor iar, pe de altă parte, de profilul, structura şi 
specificul stațiunilor. Corespunzător, desfăşurarea activităţii de agrement presupune existenţa 
unor echipamente adecvate (porturi de agrement, puncte de închiriere, mijloace de transport 
pe cablu, piscine, centre de achiziţie, terenuri şi săli de sport etc.), personal cu pregătire de 
specialitate (animatori), programe (excursii, concursuri, expoziţii, festivaluri, activitate 
artizanală ş.a.). Un alt aspect ce trebuie avut în vedere în elaborarea concepţiei de organizare a 
agrementului este asigurarea implicării efective a turistului în desfăşurarea programelor de 
divertisment. Are loc astfel o trecere a acestuia de la calitatea de “spectator” la cea de 
“participant activ”, acesta constituind o caracteristică a concepției moderne de agrementare a 
stațiunilor. 


In concluzie, se poate afirma că dezvoltarea activităţilor de agrement influenţează 
direct orientarea fluxurilor turistice şi implicit desfăşurarea unei activităţi eficiente. 


5.6. Serviciile turistice suplimentare 


Serviciile turistice suplimentare au rolul de a contribui la creşterea succesului acţiunilor 
turistice. Ele cuprind în general activităţile ce au ca obiect stimularea confortului vacanței, a 
odihnei active, distraţiei, petrecerii agreabile a timpului liber fără a se substitui celor de 
agrement. Unele dintre acestea pot fi cunoscute anticipat de către turişti, fiind incluse în 
costul inițial al prestaţiei iar cu altele (majoritatea) turistul ia contact doar la destinaţie, 
consumul rămânând numai la latitudinea lui, plata efectuându-se separat pe măsura solicitării 
şi obţinerii lor. 


Serviciile suplimentare (complementare) reprezintă o sursă importantă de încasări 
(încasări suplimentare în valută, în cazul turismului internațional), fapt pentru care 
organizatorii de turism trebuie să asigure o bună pregătire a lor în vederea stimulării 
cererilor. 


Ele se caracterizează prin varietate şi pot fi asociate serviciilor de baă care pot avea o 
existenţă independentă. 


Principalele categorii de servicii suplimentare sunt: 


serviciile de informare a clientelei turistice; 

serviciile de intermediere (de închirieri, de rezervări etc.); 

serviciile cu caracter special (organizarea reuniunilor, evenimentelor speciale etc.); 
servicii cultural-artistice (participare la spectacole); 

serviciile şi activitățile cu caracter sportiv; 

- serviciile de cură şi tratament balneo-medical; 
- serviciile diverse: financiare (schimburi valutare, operaţiuni legate de cărțile de 
credit, asigurări, comercializarea unor mărfuri). 


Serviciile de informare intervin atât în perioada pregătirii şi angajării prestaţiei turistice, 
cât şi pe parcursul desfăşurării călătoriei. Ele pot fi grupate: 


* informaţii oferite de către organizatorii de turism (touroperatorii şi agenţii 
detailiste) care vizează: 


- informații privind conţinutul programelor oferite de o agenţie (pe care 
turistul intenţionează să le cumpere); 


- informații privind unele aspecte ale organizării (programele de zbor, 


mersul trenurilor, conexiuni posibile, facilitate de preţ etc., condiţii 
obligatorii de călătorie). 


(7 


% informaţii oferite de către prestatorii direcți de servicii privind: oferta de 
produse şi servicii, preţurile, posibilitățile de divertisment sau alte activităţi 
etc. 

Ele au un rol important în luarea deciziei de cumpărare şi pot fi oferite: 


- oral -— anunţuri, sfătuirea turiştilor ş.a. 


- în scris, prin pliante, broşuri, afişe, cataloage etc. (mijloace clasice ale 
publicităţii scrise). 


Serviciile de intermediere care se pot grupa în: 
«e servicii de rezervări: 
- bilete de călătorie pentru mijloacele de transport (avion, tren, vapor); 
- bilete pentru spectacole (artistice, culturale, sportive); 
- de locuri în alte unităţi (hoteluri, restaurante etc.). 
«e servicii de intermediere: 


- obținerea vizelor necesare călătoriilor în străinătate; 


- mijlocirea serviciilor efectuate de alți prestatori specializaţi: service 
pentru întreţinere şi reparaţii de autoturisme, developări de filme ş.a. 


* servicii de închiriere: 
- de autoturisme cu sau fără şofer (rent — a - car); 


- de inventar, echipament şi materiale sportive; 

- inventar pentru plajă; 
- ambarcațiuni, biciclete etc. 


Serviciile cu caracter special — sunt ocazionate de natura particulară a turismului 
asociindu-se cu formele de manifestare ale acestuia în cadrul unor segmente bine determinate: 


= pentru oameni de afaceri: servicii de secretariat: traduceri, dactilografie, 
tehnoredactări, listări etc. 


= pentru persoanele autorizate: partide de vânătoare şi pescuit; 

= pentru copii mici: supravegheri (baby-sitter), terenuri de joacă cu dotările 
aferente, grădinițe, programe artistice pentru copii, unități de alimentaţie 
pentru copii; 

= pentru persoane handicapate — asistență medicală şi îngrijire; 

= pentru animalele turiştilor — asistență medico-veterinară, plimbări; 

= asigurarea securităţii turiştilor şi salvarea acestora (salvamont, salvamar); 


= serviciul de ghid însoțitor, interpret, dispecer. 


Serviciile cultural-artistice au rolul de a contribui la petrecerea agreabilă a timpului 
liber rămas după satisfacerea motivaţiilor de bază ale călătoriei prin: 


- participarea la diverse spectacole (teatru, film, operă, concerte) sau evenimente / 
festivaluri, serbări populare; 


- vizite de muzee, expoziţii, galerii de artă, case memoriale; 


- vizitarea unor obiective cultural-istorice ştiinţifice (cetăti, palate, edificii religioase, 
grădini botanice şi zoologice). 


Serviciile sportive — includ toate manifestările sportive la care participă turiştii ce 
practică diferite ramuri sportive atât ca începători, cât şi ca experimentați. 


Prestarea acestora presupune existența unui personal de specialitate care să asigure 
inițierea, îndrumarea, şi supravegherea desfăşurării acţiunilor, precum şi a unor dotări 
adecvate: săli, terenuri de sport, piscine, bazine de înot, pârtii de schi, bob, săniuţe, puncte de 
închiriere a materialelor sportive. 


Serviciile de cură şi de tratament balneo — medical 


In prezent, pe plan mondial, se manifestă tendinţa de creştere a cererii pentru aceste 
servicii. 


Această tendință este rezultatul: 

- reconsiderării mijloacelor terapeutice naturale şi a soluţiilor pe care turismul balnear 
le oferă pentru a face faţă bolilor cu caracter de uzură: afecțiuni reumatismale, posttraumatice, 
cardiovasculare, metabolice, ale aparatului respirator ş.a.; 


- diversificării ofertei staţiunilor balneare ca urmare a apariţiei conceptului de turism 
de sănătate. 


Turismul de sănătate poate fi definit ca un produs ce urmăreşte realizarea unei “stări 
de bine” a populaţiei incluzând atât tratamente în special curele profilactice şi recuperatorii, 
cât şi turismul de recreere şi odihnă. 

Aria de acţiune a turismului balnear este foarte largă, aceasta vizând: 

- curele profilactice care se adresează persoanelor sănătoase şi aparent sănătoase, dar 
cu predispoziţii spre îmbolnăvire. La acestea se adaugă obiceiurile de viață defectuoase: 
stresul, alimentaţia necorespunzătoare, lipsa mişcării fizice; 

- curele terapeutice pentru a trata, cu ajutorul factorilor naturali o gamă variată de 
afecţiuni ale aparatului locomotor, respirator, digestive, renal, hepato-biliar, cardiovascular, 


afecţiuni dermatologice, ginecologice, ale sistemului nervos etc.; 


- curele recuperatorii utilizate în cazul unor afecțiuni ca artrita, arteroscleroza 
periferică, ale aparatului locomotor şi de natură reumatismală. 


Caracteristicile acestor servicii derivă din însaşi definiția curelor — “modalităţi de 
tratament” care se bazează pe: 


> folosirea repetată a mijloacelor terapeutice naturale după prescripţii medicale; 
> corelarea cu schimbarea mediului obişnuit în care trăieşte turistul. 

Pentru tratarea turiştilor se folosesc o serie de proceduri terapeutice care devin 
servicii asociate (de exemplu: inhalaţii, pulverizaţii, împachetări cu nămol, gimnastica 
medicală, geriatrie, electrofizioterapie, saună, masaj, cure de slăbire, diete ş.a.). 

Pe toată durata tratamentelor sau curelor prescrise, curanţii beneficiază de asistenţă 
medicală ceea ce face ca asistenţa şi consultaţiile medicale să reprezinte o formă specifică de 
servicii balneomedicale. 


5.7. Calitatea serviciilor 


Calitatea este un element definitoriu particular al produsului turistic. Ea exprimă 
măsura în care serviciul prestat satisface cerinţele consumatorilor. 


Pornind de la cadrul în care are loc interactivitatea prestator-consumator, aceste 
elemente pot fi grupate în trei categorii: 


- ambianţă; 
- elemente matriale (echipamentele); 

- personal de servire. 


Ambianţa reprezintă totalitatea elementelor care asigură cadrul în care se realizează 
contactul prestatorului cu clientul: clădirile şi mobilierul, decorul, caracterul funcţional al 
condiţiilor organizatorului. 


Calitatea serviciilor este judecată diferit de prestatorul serviciilor şi de client. Astfel, 
prestatorul de servicii apreciază calitatea tehnică calitativ-obiectivă, respectarea tehnologiei 
de obţinere a unui serviciu, în timp ce un client va fi satisfăcut de serviciile primate, dacă a 
obținut ceea ce a aşteptat şi dacă a fost mulțumit de felul în care a fost servit (calitate 
subiectivă). 


Un prestator nu poate fi sigur că va satisface clientul numai pentru că a prestat un 
serviciu tehnic de bună calitate, el trebuie să fie conştient de importanţa interacțiunii 
compărător-vânzător, atitudinea cu care au fost oferite serviciile. Percepția calitaţii variază 


deci de la un client la altul şi nu are aceeaşi importanţă pentru compărător şi pentru prestator. 


Calitatea unui serviciu va fi percepută diferit după cum un serviciu este nou sau deja 
răspândit, după cum clientul îl descoperă pentru prima dată sau l-a mai folosit deja. 


Calitatea serviciilor este apreciată în final de consumator care compară aşteptările 
sale cu experienţa câştigată în timpul prestării. 


Rezultatul acestor comparații poate fi prezentat schematic şi anume: 

Aşteptările în momentul precumpărării + Procesul prestării serviciilor + 
Rezultatul prestărilor serviciilor = 


servicii 
excelente 


dacă aşteptă- 
rile clientului 
au fost depă- 
şite. 


servicii de bună 
calitate 


dacă aşteptările 
clientului con- 
cordă cu promi- 
siunile prestato- 
rului sau cu ni- 
velul calitativ al 
serviciilor de 
care a beneficiat 
în alte situaţii din 
trecut. 


servicii satisfă- 
cătoare calitativ 


clientul acceptă ca 
satisfăcătoare calita- 
tea mediocră a servi- 
ciilor dacă serviciile 
prestate se înscriu în 
limitele admisibile ale 
unei zone de toleranță 
şi pentru client este 
importantă una sau 
mai multe din 
utilităţile oferite de 
serviciile respective 
(în anumite situații 
personale de urgență). 


servicii 
necorespunză- 
toare calitativ 


dacă serviciile 
prestate se situ- 
ează sub nivelul 
aşteptărilor sale. 


Adaptare dupa Tehnologia Turismului,op.cit. 


Spre deosebire de calitatea produselor, calitatea serviciilor este mai greu de definit şi 
determinat din cauza intangibilității acestora. 


Deci soluția, în problema măsurării calității serviciilor, o constituie determinarea 
modului în care evalueazăş consumatorii, prestațiile de care au beneficiat. 


Specialiştii au ajuns la concluzia că asupra calității unui serviciu influențează un 
ansamblu de factori determinanţi: 


1.Corectitudinea: 


- prestarea serviciilor la timp şi în cele mai bune condiţii; 


- corectitudinea întocmirii notei de plată (facturii). 


2.Receptivitatea: 


- oferirea cu promptitudine a serviciului; 


- dorința de a răspunde la solicitările consumatorilor. 


3.Siguranţa, capacitatea prestărilor de a inspira încredere consumatorului prin: 

- competența, politeţea, respectul şi amabilitatea cu care sunt prestate 
serviciile; 


- siguranța fizică/lipsa oricărui pericol (risc), precum şi confideţialitate. 
4.Individualizarea (personalizarea): 

- preocupările prestatorului pentru înţelegerea nevoilor specifice; 

- oferirea unor servicii adaptate segmentului de clientelă; 

- personalizarea relaţiilor. 
5.Elementele tangibile să fie cât mai atractive (clădiri, mobilier, decor, confort etc.). 
În materie de servicii, calitatea este totală sau nu este deloc, deoarece clientul 


evaluează impresia de ansamblu, nu componentele. Clientul se opreşte la acel detaliu care 
are cea mai slabă calitate, chiar dacă deficienţa generată de acesta este minoră. 


Întrebări de autocontrol : 


1. Definiţi noţiunea de serviciu turistic. 
2. Evidentiaţi importanţa serviciilor turistice. 


Teme de reflecţie : 


1. Enumeraţi şi explicaţi caracteristicile de ordin general; 
2. Enumeraţi şi explicaţi caracteristicile specifice turismului. 
3. Care sunt factorii determinanţi care influenţează calitatea unui serviciu? 


Probleme pentru activitatea de seminar : 


1. Realizaţi un eseu cu titlul „Rolul serviciilor turistice în valorificarea potenţialului turistic al 
unei zone.” 


Test de autoevaluare la nivelul modulului: 


1. Din punctul de vedere al naturii lor, serviciile turistice sunt: 
a) de bază şi suplimentare; 
b) specifice şi nespecifice; 
c) legate de voiaj şi de sejur; 
d) plătite şi gratuite; 
e) proprii turismului intern şi/sau internațional. 
2. Între principalele caracteristici ale serviciilor turistice se includ: 
a) complexitate, omogenitate, nemateriabilitate; 
b) eterogenitate, substituire, simplitate; 

c) complexitate, nematerialitate, intangibilitate. 
3. Între caracteristicile specifice serviciilor turistice se numără: 
a) nematerialitatea; 
b) intangibilitatea; 
c) efemeritatea; 
d) substituibilitatea; 
e) toate acestea. 
4. În categoria serviciilor de bază se includ: 
a) servicii de informare şi intermediere; 
b) serviciile de alimentaţie şi informare; 
c) serviciile de cazare şi alimentaţie. 
5. Din categoria serviciilor turistice suplimentare fac parte: 
a) transportul; 
b) închirierea de automobile; 
c) tratamentul — în anumite condiţii; 
d) agrementul; 
e) alimentaţia. 
6. Serviciile turistice specifice sunt numai: 
a) asistenţa medicală, telecomunicaţii, distribuţia apei, gazelor, energiei electrice; 
b) agrement, intermediere, informare; 
c) telecomunicaţii financiare, intermediere. 
7. Din categoria serviciilor de cazare hotelieră fac parte: 
a) transportul; 
b) închirierea de automobile; 
c) organizarea de excursii; 
d) asistenţa medicală; 
e) nici unul dintre acestea. 
8. În conţinutul serviciilor de alimentaţie se regăseşte o activitate de: 
a) aprovizionare şi stocare; 
b) comercializare şi servire; 
c) producţie, comercializare şi servire; 
d) producţie şi comercializare; 
e) aprovizionare, producţie şi comercializare. 
9. În calitate de componentă a prestaţiei turistice, alimentaţia prezintă caracteristicile: 
a) este rapidă; 
b) se desfăşoară cu respectarea principiilor gastrotehniei moderne; 
c) are un conţinut complex; 
d) este un motiv de călătorie; 
e) toate acestea. 
10. Agrementul turistic, prin funcţiile sale, contribuie la: 
a) creşterea competitivităţii stațiunilor ; 
b) ocuparea mai bună a forţei de muncă; 
c) realizarea echilibrului pietei; 
d) perfecționarea activităţii turistice; 
e) toate acestea. 


Notă : fiecare răspuns este evaluat la 10 puncte. 

Recomandări bibliografice : 


1. MINCIU, R. — Economia Turismului, Editura Uranus, Bucureşti, 2000. 

2. STĂNCIULESCU, G. şi colaboratorii — Tehnologia turismului — manual pentru clasele a 
XI-a şi a XII-a, Editura Niculescu ABC, Bucureşti, 2002; 

3. TURCU, V., MORARIU, D., WEISZ, J. — Turism internaţional, Editura Eurostampa, 


Timişoara, 2003 
4. *** Turism — Servicii, Teste grilă pentru examenul de licenţă, Editura Uranus, Bucureşti, 


2002. 

MODULUL VI Ă 
ASPECTE PRIVIND EFICIENȚA IN 
DOMENIUL TURISMULUI 


V Obiective: 
= prezentarea eficienţei economice şi a eficienţei sociale în domeniul turismului. 
V Cear trebui să ştiţi după parcurgerea modulului : 
= care sunt indicatorii eficienţei activităţii de cazare; 
= care sunt indicatorii eficienţei activităţii de alimentaţie publică; 
= care sunt indicatorii eficienţei activităţii de transport turistic; 
= elementele prin care turismul se impune ca un fenomen social-economic. 
V Ce competențe veţi obţine după parcurgerea modulului : 
= în activitatea hotelieră propriu-zisă (numai servicii de cazare ) cheltuielile reprezintă 
60-69% din volumul încasărilor, ceea ce se reflectă într-o rată a rentabilităţii (36- 


40%); 


= rata profitului în alimenţia publică are în medie valoarea de 15%, mai mică decât în 
activitatea de cazare, dar mai mare decăt cea înregistrată în comerţul cu amănuntul; 


= transporturile influenţează prin calitatea lor, rezultatele întregii activitaţi turistice; 


= satisfacerea necesităţii stringente de refacere a forţei de muncă prin practicarea 
diferitelor forme de turism devine posibilă, ca urmare a ridicării nivelului de trai 
material al populaţiei atestată de creşterea veniturilor individuale, mărirea timpului 
liber şi grija faţă de om manifestată în politica turismului intern. 


6.1. Eficienţa activităţii de cazare 


Cazarea ocupă în actuala structură a prestaţiei turistice cel mai important loc, cu o 
pondere de circa 40%. Alături de aceasta, cazarea are numeroase implicaţii asupra celorlalte 
elemente ale produsului turistic constituindu-se ca suport material al desfăşurării activităţii 
turistice. Ca atare, calitatea şi eficiența acestui serviciu se doreşte hotărâtoare pentru 
determinarea rezultatelor întregii activităţi turistice. 

Eficienţa serviciului de cazare poate fi apreciată şi evaluată prin intermediul criteriilor 
şi indicatorilor generali, precum şi pe baza unor elemente ce ţin de specificul acestei activități. 
Astfel, se operează cu indicatori de efort ca: numărul mediu al personalului, valoarea medie 
a activelor fixe, cheltuielile activității de cazare, capacitatea disponibilă exprimată în locuri- 
zile etc., şi indicatori de efect: încasări din prestații hoteliere, încasări din prestații 
suplimentare (veniturile), profitul etc. 


Veniturile sunt date de mărimea încasărilor din prestațiile hoteliere, aflându-se în 
corelaţie directă cu volumul activității exprimat prin numărul turiştilor, cu calitatea serviciilor 
(surprinsă prin categoria de confort a unităţii de cazare şi nivelul tarifelor), cu gama 
prestaţiilor suplimentare oferite (închirieri, curățirea hainelor, servicii speciale etc.). 


Cheltuielile reflectă, prin conţinutul şi structura lor, specificul activităţii: cheltuielile cu 
salariile reprezintă aproximativ 40% din totalul cheltuielilor, cheltuielile cu chiriile la 
mijloacele de cazare deţin 10-15%, cheltuielile generale aproximativ 10%, cheltuielile de 
întreținere 5%, amortizările 5% etc., în timp ce cheltuielile cu transportul, depozitarea lipsesc 
sau sunt neînsemnate ca pondere. 


În activitatea hotelieră propriu-zisă (numai servicii de cazare ) cheltuielile reprezintă 
60-69% din volumul încasărilor, ceea ce se reflectă într-o rată a rentabilităţii (36-40%). Faţă 
de acest nivel mediu există abateri semnificative determinate de categoria de confort, 
ocuparea cu turişti români sau străini, amplasarea unităţii într-o zonă de mare circulație 
turistică sau dimpotrivă. 


In sistemul indicatorilor de eficienţă a activităţii de cazare, cei mai utilizaţi în practica 
economică sunt: 


1) Productivitatea muncii (W), exprimată valoric (W,) prin raportarea volumului 
încasărilor (I) la numărul personalului (N,), sau fizic (W+), prin raportarea numărului de 
înnoptări anual (N) la numărul personalului: 


2) Incasarea medie pe unitatea de prestație (im) este un indicator specific acestei 
activităţi, rezultat prin raportarea încasărilor la capacitatea de cazare, exprimată în locuri sau 
locuri-zile: 


I . I 
= sau i, =—— 
p 7 


C 


m 


3) Cheltuielile medii pe unitatea de prestație (Cm), reprezintă un indicator specific ce 
reflectă consumul de resurse pe loc sau loc-zi. 


3") Nivelul relativ al costurilor (n) exprimă cheltuielile la 100 (1000) lei CA. 

4) Rata rentabilităţii (r) este unul dintre indicatorii sintetici de eficienţă. În funcţie de 
baza de raportare, rata rentabilității poate fi: 


- rata rentabilităţii comerciale: 


Re =——:100 
CA 


- rata rentabilităţii economice: 


e 


R aP io 
A 


t 
- rata rentabilității financiare: 


+= —P_—-100 
kk, 


5) Coeficientul de utilizare a capacităţii de cazare (Cuc) este un indicator important 
de apreciere a eficienţei cazării. El se calculează ca raport între capacitatea de cazare efectiv 
utilizată într-o perioadă dată (numărul de înnoptări sau numărul de zile-turist) Nzt şi 
capacitatea maximă posibilă, teoretică Cm (Număr locuri x 365 zile, 90 zile, 120 zile ... în 
funcție de perioada de funcţionare a unității): 


N 
Cue = 100 


În condiții normale acest coeficient ia valori cuprinse în intervalul [0,1] 
6.2. Eficiența activității de alimentație publică 


Eficiența activității de alimentație publică se poate aprecia atăt cu ajutorul unui indicator 
sintetic (rata rentabilității), cât şi prin intermediul unor elemente ce țin de specificul acestui 
serviciu. Ca indicatori ai eforturilor putem utiliza: volumul cheltuielilor totale, volumul 
cheltuielilor de circulație, numărul mediu al personalului operativ, fondul de salarii etc., iar ca 
indicatori ce reflectă efectele: volumul desfacerilor de mărfuri prin unitățile de alimentație 
publică, producția culinară, profitul etc. 


Cheltuielile în alimentația publică au un conținut complex determinat de varietatea 
proceselor din acest domeniu. Intre principalele elemente se remarcă: cheltuielile cu salariile 

(60%), cheltuielile cu reparaţiile şi întreţinerea unităţii (15%), cheltuielile cu transportul, 
depozitarea şi pregătirea desfacerii mărfurilor (15%), cheltuielile speciale de servire 
(scobitori, şerveţele etc.). 


Rata profitului în alimentaţia publică are în medie valoarea de 15%, mai mică decât în 
activitatea de cazare, dar mai mare decât cea înregistrată în comerțul cu amănuntul. 


Cei mai semnificativi indicatori de eficienţă sunt: 


1) Productivitatea muncii (W), exprimată valoric prin raportul volumului desfacerilor 
de mărfuri (D) la numărul personalului (N,): 


n căt 
N 


p 


2) Valoarea desfacerilor pe loc la masă: 


3) Incasarea medie pe consumator: 
: D 


c = 


cons 


4) Afluxul de consumatori la masă: 


A — N sa 


loc 


5) Numărul consumatorilor ce revin unui lucrător operativ: 


C — IN ra 
N 


lucr 


6) Profitul mediu pe lucrător: 
D P 
N 


p 


7) Rata rentabilității calculate în mai multe variante: 

r= 5.100 
D 


Ch 
TERE 
Fd 


Trebuie menționat că aceşti indicatori se calculează şi servesc determinării eficienței 
activității de alimentație publică indiferent că este privită ca un serviciu de sine stătător, 
adresându-se consumatorilor rezidenți sau în calitate de componentă a prestației turistice. 


6.3. Eficiența activității de transport turistic 


Componentă a prestației turistice, transporturile influențează prin calitatea lor, 
rezultatele întregii activități turistice. 


Mijloacele de transport utilizate în turism se află fie în administrarea Ministerului 
Transporturilor, Construcțiilor şi Turismului (este vorba de mijloacele rutiere — autocare, 
microbuze, autoturisme) sau a fiecărei unități prestatoare de servicii turistice (parcul propriu), 
fie în administrarea altor sisteme economice, în acest caz exploatarea realizându-se prin 
intermediul închirierilor. 


Sistemul de indicatori, evidența lor şi mai ales determinarea se diferențiază pe forme de 
exploatare. 


- In cazul parcului propriu, se utilizează următorii indicatori: 


1) Coeficientul de utilizare a parcului (Cup) determinat ca raport procentual între 
numărul zile-active-maşină (Za) şi numărul zile-calendaristice-maşină (Zi), 


2) Coeficientul de utilizare a capacităţii de transport (Cuc) se determină ca raport 
procentual între numărul de călători/km (Cum) ce exprimă capacitatea efectiv folosită şi 
numărul de locuri-km (Lkm) ca expresie a capacităţii teoretice. 


3) Parcursul mediu zilnic (Pm) se calculează ca raport între parcursul total (Pò 
efectuat într-o perioadă de timp mijloacele de transport ale parcului şi numărul maşini-zile în 


activitate (M34). 


- In cazul mijloacelor destinate închirierii (autoturisme în sistemul “rent — a - car”) pe 
lângă indicatorii menţionaţi se mai urmăreşte şi: 


1) Incasarea medie pe automobile, pe zi-maşină-inventar (în valută sau în lei); 


` Foriş D.,Dima T, op.cit - numărul de zile-calendaristice-maşina se stabileste ca diferență între numărul de zile- 
calendaristice ale perioadei (luna, an) şi numărul de zile destinate reparațiilor, reviziilor etc. 

2) Cursul de revenire, calculat ca raport între tariful intern, în lei (în care intră 
cheltuieli cu uzura maşinii, salariile personalului, combustibil, reparaţii, întreţinere) şi 
încasarea valutară din închirieri sau din schimbul valutar necesar obținerii sumei în lei pentru 
achitarea serviciului; 


3) Pentru mijloacele de transport închiriate de la alte organisme sau societăţi 
comerciale, măsurarea eficienţei se asigură prin intermediul indicatorilor comuni: coeficient 
de utilizare a capacităţii, număr turişti transportaţi, număr curse efectuate, plățile şi încasările, 
cursul de revenire, în situaţia încheierii de la firme (companii) străine. 


Particularitaţi apar în cazul exploatării vaselor sau garniturilor feroviare în sistem 
charter. În aceste condiţii, organizatorul de turism plăteşte tarif global de închiriere, indiferent 
de modul şi indicele de folosire. Ca urmare, realizarea unei eficienţe cât mai ridicate înseamnă 
utilizarea capacităţii cât mai aproape de nivelul ei maxim. 


6.4. Eficienţa socială a turismului 


Satisfacerea necesităţii stringente de refacere a forței de muncă prin practicarea 
diferitelor forme de turism (omul este puternic suprasolicitat din cauza stresului vieţii 
moderne) devine posibilă ca urmare a ridicării nivelului de trai material al populaţiei atestată 
de creşterea veniturilor individuale, mărirea timpului liber şi grija faţă de om manifestată în 
politica turismului intern. 


Turismul se impune ca un fenomen social-economic prin: 
e caracterul de masă, rezultat din puternica creştere a numărului participanţilor; 


e dezvoltarea turismului social (începută în perioada interbelică) prin participarea unor 
grupuri cu posibilităţi materiale reduse; 


e participarea la fenomenul turistic a turiştilor aparţinând grupelor de vârstă tinere şi 
vârstnice; 


e  serioasele implicaţii pe care le are asupra vieţii economice din numeroase ţări fiind 
una dintre ramurile cu cele mai mari perspective de dezvoltare, cu rol foarte 
important în lupta împotriva şomajului, utilizând mult personal şi necesitând un larg 
evantai de competenţe. 


Aceasta rezultă şi din faptul că, pe plan mondial, sunt promovate unele politici menite 
să asigure integrat în strategiile de combatere a şomajului şi alocare de investiţii în vederea 
creşterii nivelului de educare şi formare a aptitudinilor profesionale şi a calităţii personalului. 


e efectul multiplicator. 


Participarea la fenomenul turistic, în măsură din ce în ce mai mare, a celor vârstinici (de 
peste 65 de ani) se explică prin: 


- creşterea duratei medii a vieţii la peste 68-70 de ani în ţările dezvoltate din punct de 


vedere economic (care sunt şi principalele ţări emițătoare de turişti); 
- existența timpului liber care permite practicarea diferitelor forme de turism; 

- creşterea veniturilor (existenţa pensiilor de bătrâneţe care le asigură independenţa 
financiară). 


Întrebări de autocontrol : 


1. Care este ponderea cheltuielilor în activitatea de cazare propriu-zisă? 
2. Care sunt elementele prin care turismul se impune ca un fenomen social-economic? 


Teme de reflecţie : 


1. Sistemul indicatorilor de eficienţă a activităţii de cazare. 
2. Indicatorii de eficienţă în activitatea de alimentaţie publică. 
3. Sistemul de indicatori de eficienţă a activităţii de transport. 


Probleme pentru activitatea de seminar : 


1. Să se determine şi analizeze CUC în staţiunea turistică „X” ştiind că: staţiunea dispune la 1 
ianuarie de o capacitate de cazare de 2000 de locuri, din care 40% cu funcţionare sezonieră 
(pentru unitățile sezonieră, perioada de funcționare este 1 mai — 31 octombrie); în cursul 
anului, respectiv la 1 mai intră în funcţiune 3 bungalouri a câte 10 locuri fiecare (acestea au 
funcționare sezonieră); de asemenea, la 1 august, se dau în exploatare şi 2 vile, una cu 22 de 
locuri, cealaltă cu 30 de locuri; la 1 octombrie intră în reparaţie un hotel cu 100 de locuri iar 
la 1 noiembrie şi o vilă cu 24 de locuri. În anul de referinţă, în staţiune s-au înregistrat 
101.000 sosiri de turişti cu o durată medie a sejurului de 2,3 zile. 


Rezolvare: 


N 
Cue = 22100 


m 


5, - Q NZT 
T 


© nr. zile turist = 2,3 x 101.000 = 232.300 


Din cele 2 000 de locuri inițiale: 
- 40% sunt sezoniere, adică: 40% x 2 000 = 800 locuri x 180 de zile de 
funcționare (6 luni) = 144 000 
- 60% sunt permanente: 60% x 2 000 = 1 200 locuri (sau 2 000 - 800) x 
360 zile = 432 000 
Intră în funcţiune (se adaugă deja celor existente): 
-  bungalouri: - 30 locuri (3 x 10) x 180 zile = 5 400 
- vile — 55 locuri (22 + 30) x 150 zile = 8 250 
Intră în reparaţie (se scad din cele existente): 
- hotel — 100 locuri x 90 zile = 9 000 
- vilă — 24 locuri x 60 zile = 1 440 

232 300 
=> CUC = L x 100 = 40% 
(144 000 + 432 000 + 8 250 + 5 400) — 9 000 — 1 440 


ceea ce înseamnă un grad redus de ocupare. 
(Preluare după N.Neacşu, A.Cernescu,op.cit.) 


Test de autoevaluare la nivelul modulului: 


1. Calitatea şi eficienţa serviciului de cazare se doreşte hotărâtoare pentru: 
a) determinarea rezultatelor întregii activități turistice; 
b) determinarea rezultatelor la nivel de întreprindere turistică; 
c) nici o variantă. 
2. Eficienţa turismului în sens foarte larg se referă la: 
a) efect/efort = maxim; 
b) efort/efect = minim; 
c) ambele situaţii sunt corecte; 
d) nici una dintre situaţii nu este corectă. 
3. Cazarea ocupă în actuala structură a prestaţiei turistice cel mai important loc, cu o pondere 
de: 
a) minim 30%; 
b) circa 40%; 
c) peste 60%. 
4. Eficienţa serviciului de cazare poate fi apreciată şi evaluată prin: 
a) intermediul criteriilor şi indicatorilor generali; 
b) intermediul unor elemente ce ţin de specificul acestei activităţi; 
c) indicatori specifici acestei activităţi; 
d) a+b; 
e) a+b +c. 
5. Rata profitului în alimentația publică: 
a) este în medie de 15%, mai mică decât în activitatea de cazare, dar mai mare decât cea 
înregistrată în comerțul cu amănuntul; 
b) este în medie de 35%, mai mică decât în activitatea de cazare, dar mai mare decât cea 
înregistrată în comerțul cu amănuntul; 
c) este în medie de 15%, mai mică decât în comerțul cu amănuntul, dar mai mare decât 
cea înregistrată în activitatea de cazare. 


Notă : fiecare răspuns este evaluat la 20 puncte. 
Recomandări bibliografice : 


1. FORIŞ, T., DIMA, D. (coord.) — Manual de formare managerială în turism, Editura 
Psihomedia, Sibiu, 2001. 

2. NEACŞU, N., CERNESCU, A. — Economia turismului - Studii de caz, Reglementări, 
Editura Uranus,Bucureşti, 2002. 

3. TURCU, V. — Economia întreprinderii de turism, Editura Eurostampa, Timişoara, 2003. 

3. *** Turism — Servicii, Teste grilă pentru examenul de licenţă, Editura Uranus, Bucureşti, 
2002. 

MODULUL VII l 
MIJLOACE DE PLATĂ UTILIZATE ÎN TURISM 


V Obiective: 
= prezentarea mijloacelor de plată utilizate în turism. 

V Cear trebui să ştiţi după parcurgerea modulului : 
= care sunt mijloacele de plată utilizate în activitatea turistică; 
= care sunt metodele de depistare a falsurilor. 

VY Ce competențe veţi obține după parcurgerea modulului : 


= Cec-ul se prezintă ca un ordin scris, necondiționat, dat unei bănci de a plăti în 
favoarea unor persoane fizice sau juridice o sumă de bani; 


= Voucherul este un document specific turismului individual şi grupurilor mici şi 
constă într-un înscris, emis de agenția de voiaj parteneră; 


= Cardul este un instrument de plată care permite deținătorului său achiziționarea unor 
mărfuri sau servicii printr-un sistem de prelucrare electronică (evitând numerarul). 


Aceste instrumente de plată sunt utilizate în turism pentru achitarea serviciilor oferite 
de unitățile de prestări servicii din turism, prezentând o mai mare siguranță pentru turist decât 
în cazul gestionării unor sume cash. 


7.1. Cecul, cecurile de călătorie, Eurocecurile 
Cecul — este un instrument de plată utilizat pe scară largă, a cărui denumire provine de 
la cuvintele to check care înseamnă a verifica. Acesta se prezintă ca un ordin scris, 
necondiționat, dat unei bănci de a plăti în favoarea unor persoane fizice sau juridice o sumă 
de bani. 


Părțile implicate în plata unui CEC sunt: 


> Trăgătorul — emitentul este cel care ordonă plata unei sume, cel care are de 
achitat contravaloarea serviciilor oferite. 


> Trasul — banca la care trăgătorul are cont deschis sau banca ce urmează să 
efectueze plata. 

> Beneficiarul — persoana fizică sau juridică indicată de trăgător, în favoarea căreia 
se efectuează plata. 


Cele mai importante tipuri de cecuri sunt: 
e  Cecul personal 
e  Cecul bancar 


e  Cecul de călătorie — particularitatea lor constă în faptul că beneficiarul le achită 
băncii de la care le cumpără, băncile care cumpără cecuri de călătorie le achită 
imediat şi suma o recuperează trimițând cecul bancar de la care au fost cumpărate. 


Cecurile de călătorie — au cea mai mare diversitate, ele fiind vândute de bănci dar şi de 
companii de transport, de turism, de aceea s-a încercat tipizarea lor. Acestea au valori fixe 10, 
20, 100 imprimate pe ele, sunt vândute ce către bănci clienţilor pentru a înlocui banii lichizi 
în efectuarea plăţilor pentru cheluielile de călătorie. Cecurile de călătorie au aspectul unei 
bancnote şi au imprimate denumirea de CEC de călătorie în limba în care au fost emise 
(Traveller cheque, cheque de voyage). 


Avantajele folosirii cecurilor de călătorie: protejarea turistului de furt (se verifică 
semnătura dată la cumpărare cu cea dată de banca unde se solicită achitarea cecului şi cu 
semnătura din paşaport). 


Dezavantajele folosirii cecurilor de călătorie: beneficiarul cecului nu are certitudinea că 
trăgătorul are suma respectivă în contul băncii emitente, există riscul pierderii, riscul furtului, 


riscul falsificării. 


Eurocecurile — sunt o categorie specifică a cecurilor de călătorie ce se prezintă sub 
forma unei tipizate cu un grad mare de securitate. 


** Particularităţile lor sunt: 
= au limită de sumă în valoarea disponibilă existentă la banca emitentă; 


= nu au imprimată suma (se prezintă sub forma unui carnet de cecuri în alb care sunt 
completate cu sumele necesare în limita disponibilului existent ); 


= banca emite şi o carte de garanţie ce măreşte credibilitatea lor, fiind în acelaşi 
timp şi o protecţie împotriva furturilor. 


Visa — sunt utilizate relativ recent şi au apărut ca o concurenţă la Eurocard. Avantajele 
lor constau în faptul că ele sunt garantate cu sumele existente în contul posesorului la banca 
emitentă, nefiind achitate la eliberarea lor. Permit încasarea dobânzii pentru depozitul existent 
până la data utilizării lor pentru achitarea serviciilor. 

7.2. Voucherul 


Voucherul este un document specific turismului individual şi grupurilor mici şi constă 
într-un înscris, emis de agenţia de voiaj parteneră. 


Conţinutul voucher-ului constă în: 


numele şi adresa agenţiei de voiaj; 

sigla agenţiei; 

numele şi adresa furnizorului de servicii turistice; 

tipul serviciilor turistice oferite; 

tarifele serviciilor turistice detaliate; 

ştampila firmei; 

data; 

numele clientului, semnătura celui ce a întocmit voucher-ul; 
pe verso pot exista condiţii de vânzare a serviciilor turistice; 
adnotări necesare pentru eliminarea neînțelegerilor. 


O 0 0 0 000000 


Caracteristicile voucher-ului sunt: 
= este în egală măsură comandă şi mijloc de plată; 


= reprezintă servicii turistice şi nu bani (ceea ce înseamnă că serviciile turistice nu 
pot fi convertite în bani); 


= pot fi emise în moneda naţională pentru serviciile oferite în ţară sau în monedă 
străină pentru cele oferite în exterior. 

©@ TICKETING AND TRAVEL AGENCY 


CLUJ-NAPOCA 
Sir. A. Şaguna 34-36, Tel. (0264}-433569, E-mail: trave@eximtur.ro 


EXIMTUR = 
Piaţa Victoriei nr, 2, Tal. ata -492958, E-mail: timisoarafeximtur.ro 
SIBIU 
PR Str. Nicolae Bălcescu nr. 8, Tel, (0269)-245508, E-mail: sibiuGBexirntur.ra 
D =E Ba. Tam. F 5, Tel. (0262)-222395, E-mai!: baiamareQeximtur.ra 
Tourism licence no. 1191 LATA www.eximtur.ro 
TO (SERVICES PROVIDER) NO. 1 [i 3 1 
ADDRESS VOUCHER 
TEL / FAX E-MAIL 
CONTACT PERSON 
PLEASE PROVIDE 
NO. PERSONS 
WITH THE FOLLOWING SERVICES BOOKING NO. 
DESTINATION (ROUTE) IN OUT NO. NIGHTS 
ACCOMODATION AT NUMBER / TYPE OF ROOMS 
MEALS AT TYFE OF MEALS 
TRANSPORT 
TOURISTIC PROGRAM 
SPECIAL REQUESTS 
NOTE 
ISSUED IN ON- SIGNATURE 
AND STAMP 


POAC L 


4 TIMISOARA, C.D.LOGAAVE 2, TEUFAX: 0047056/201 200, 198604; 195013; 194074 $ BUCURESTI, REGINA ELISABETA AVE 3, TEL/FAX:400)1-3150411,3150417;3150418 


COLIBRI TRAVEL AGENCY 


REF: 


rd 
4 DATE: _ 


e. 


um 


NAME OF CUSTOMERS/NUME CLIENȚI 


PERSONS TO: 
CĂTRE: 


-+ 


PLEASE PROVIDE THE FOLOWING SERVICES FOR paoe CLIENTS * SA 
VĂ RUGĂM ASIGURAȚI URMĂTOARELE SERVICI! GLENTOR NOSTRI E i 


RESERVATION BY 
REZERVAT DE: 


A, SIGNATURE 


OUR REF: w _|| SEMNĂTURA 


CONFIRM BY 
CONFIRMAT DE: 


YOUR REF: 


VOUCHERN” i 


FORM OF PAINMENT/FORMA DE PLATĂ 


Fazele de valabilitate ale voucher-ului sunt: 


Emisia voucher-ului constă: 


= în rezervarea anticipată a serviciilor turistice 


= întocmirea voucher-ului se face în 5 exemplare şi indicarea tarifului prestat; 


Y originalul la client; 
v duplicatul transmis furnizorului; 

Y copia contabilă pentru casierie; 

Y copia pentru biroul plătitor; 

Y copia agenţiei emitente care se păstrează în dosarele acesteia. 
= încasarea totalului sumei respective. 


Onorarea voucher-ului înseamnă: 


o prestarea serviciilor pentru client; 
o semnarea de către client pe verso pentru confirmarea serviciilor primate. 


Prezentarea la plată se tace astfel: 

o furnizorul pretinde agenţiei de turism suma corespunzătoare serviciilor oferite; 

o furnizorul emite factura pe care o trimite agenţiei împreună cu originalul luat de la 
client sau duplicatul primit direct de la agenţie. 

Faza de plată: 

o biroul însărcinat cu plata facturilor după primirea facturii şi verificarea actelor 
(compararea cu originalul clientului, duplicatul furnizorului şi copia biroului de 
plată) expediază un CEC în favoarea furnizorului. 

7.3. Cărţile de credit 
Cardul este un instrument de plată care permite deţinătorului său achiziţionarea unor 
mărfuri sau servicii printr-un sistem de prelucrare electronică (evitând numerarul). De aceea 
se extinde rapid, însă presupune cheltuieli suplimentare pentru cei ce o folosesc (în turism 
consumul este de 10% pentru emitenţi). Cardul este, în esenţă, o cheie de acces la contul 


deţinătorului de card. 


Există în circulație diferite tipuri de carduri, emise de diferite bănci sau organizaţii, dar 
anumite caracteristici sunt comune pentru toate sistemele. 


e Toate cardurile sunt realizate din material plastic şi au aceeaşi dimensiune (54 mm 
x 86 mm). 


e Pe fața fiecăruia se află numele şi sigla emitentului de card (o bancă sau o altă 
organizaţie). 


e În partea de jos se află incluse numărul de cont al deţinătorului de card, numele 
acestuia, precum şi data de expirare. 


e O hologramă tridimensională pe faţa cardului. 
e O bandă magnetică pe verso-ul cardului. 


e Un spațiu destinat semnăturii aflat sub banda magnetică. 

Unul dintre principiile de bază ale acestor sisteme de plată este acela conform căruia 
cardurile sunt proprietatea emitentului şi nu a deţinătorului, deci acesta trebuie să se supună 
regulilor impuse de către emitent. 


Fiecare card va fi folosit exclusiv de către persoana al cărei nume este ştanţat pe faţa 
cardului şi a cărei semnătură se află în spaţiul destinat semnăturii, de pe verso-ul cardului. 


VALID ONLY IN ROMANIA 


BANCA ROMANA 
PENTRU DEZVOLTARI 


GROUPE SOCIETE GENERALE 


4790 3730 D042 3634 21 


BANCA ROMANA 
PENTRU DEZVOLTARI 


D y yh 9522 
OCIETE GENFRAI J516; Fax: (01) 320 9532 


Pentru informarea clienţilor, toți comercianții care acceptă carduri, ca instrument de 
plată pentru bunurile vândute/serviciile prestate, au obligaţia de a afişa în locuri vizibile 
însemnele organizaţiilor emitente. 


Cele mai importante tipuri sunt: Dinners Club; American Express; Cartea albastră; 
Eurocardurile; Intercart; Traveller CEC. 


Tichete restaurant — pentru plata serviciilor de alimentaţie. 


Credite pentru vacanțe — dau posibilitatea de a călători chiar dacă turiştii nu au toată 
suma necesară în momentul efectuării călătoriei. 

7.4. Metode de depistare a falsurilor valutare 


Agentul de turism este obligat să cunoască principalele caracteristici ale bancnotelor 
autentice în vederea eliminării celor false. 


Moneda cea mai expusă falsificării este dolarul American. 
Principalele elemente de depistare a falsurilor sunt: 


1. Hârtia: la cele autentice are o calitate deosebită; unele ţări folosesc inserţia de fire 
metalice; grosimea, foşnetul, elasticitatea, culoarea şi structura sunt specifice; 


- desenele trebuie să fie în relief; 

- portretele deţin detalii de identificare; 

- imprimarea seriei se face cu spaţii egale; 

- au imprimate cifre corespunzătoare băncilor emitente. 


2. Aspectul: vechimea hârtiei să fie corespunzătoare anului imprimării; să nu conţină 
zone încărcate cu cerneală, ciupituri şi puncte albe. 


Falsificările curente făcute la dolarul SUA sunt cele de la bancnotele autentice de 1$, 2$ 
ce au fost transformate în 10$, 20$ şi 100$. 


Procedeele folosite: 
- mecanice (răzuire); 
- chimice (spălare, albire); 
-  decuparea cifrelor; 
- lipirea peste hârtii a unei folii cu cifre desenate. 


Bancnotele americane au imprimate pe faţă portretele unor personalităţi (personalitate), 
astfel că cele falsificate nu mai corespund portretelor iniţiale. 


Contrafacerile — cel mai greu de detectat sunt cele realizate foto, mecanic. Pentru a veni 
în ajutorul agenţilor de turism, Banca Comercială Română S.A. a realizat un catalog cu 
specimene de bancnote ce permit identificarea mai rapidă a falsurilor. 

Intrebări de autocontrol : 

1. Definiţi voucher-ul şi arătaţi elementele componente. 


2. Enumeraţi caracteristicile voucher-ului. 
3. Numiţi părţile participante la plata unui CEC. 


Teme de reflecţie : 


1. Prezentaţi avantajele şi dezavantajele utilizării cecurilor de călătorie. 
2. Prezentaţi fazele de valabilitate ale voucher-ului. 

Probleme pentru activitatea de seminar : 
1. Faceţi o analiză comparativă a avantajelor şi dezavantajelor utilizării mijloacelor de plată. 
Test de autoevaluare la nivelul modulului: 


1. Faza de prezentare la plată a unui voucher presupune: 

a) prestarea serviciilor înscrise pe voucher; 

b) întocmirea facturii şi expedierea ei împreună cu voucher-ul; 

c) întocmirea cec-ului. 
2. Mijlocul de plată care se prezintă sub forma unui carnet de CEC în alb şi este însoţit de o 
carte de garanţie este: 

a) Eurocecul; 

b) Cartea de credit; 

c) Cecul VISA. 
3. Mijlocul de plată care nu poate fi convertit în bancă reprezentând doar o garanţie a achitării 
contravalorii serviciilor prestate este: 

a) Cecul VISA; 

b) Voucherul; 

c) Cardul. 
4. Cecurile care au aspectul unei bancnote pe care sunt tipărite valori fixe de 10, 20, 100 
unităţi monetare sunt: 

a) Cecurile de călătorie; 

b) Cecurile VISA; 

c) Eurocecurile. 
5. Trăgătorul este : 

a) o bancă; 

b) beneficiarul; 

c) cel care ordonă plata (emite cecul). 


Notă : fiecare răspuns este evaluat la 20 puncte. 

Recomandări bibliografice : 
1. STĂNCIULESCU, G. şi colaboratorii — Tehnologia turismului — manual pentru clasele a 
XI-a şi a XII-a, Editura Niculescu ABC, Bucureşti, 2002. 


2. STĂNCIULESCU, G. — Managementul operaţiunilor de turism, Editura All — Back, 
Bucureşti, 2002. 

TERMENI UTILIZAȚI ÎN 
ECONOMIA TURISMULUI 


1. Forma de turism -rezultat al segmentării circulaţiei turstice, în funcție de un anumit 
criteriu (proveniența turiştilor, motivaţia deplasării, gradul de mobilitate a turistului, etc.). 

2. Motivația turistică — imbold, stimul psihologic capabil să-i determine individului dorinţa 
de a practica turismul; 

3. Sejur — durata de timp petrecută în scop turistic într-o anumită destinaţie turistică sau pe 
un itinerar; 

4. Sezonalitatea — variaţie a activităţii turistice asociată sezoanelor anului, care se repetă în 
aceeaşi formă de la an la an. Sezonalitatea naturală este asociată climatului, iar cea 
instituțională este asociată planificării vacanţelor şcolare şi a concediilor. 

5. Cererea turistică — ansamblul persoanelor care-şi manifestă dorinţa de a se deplasa 
periodic şi temporar în afara reşedinţei proprii, pentru alte motive decât prestarea unor 
activităţi remunerate la locul de destinaţie; 

6. Cura — ansamblu de mijloace, procedee şi tehnici utilizate pentru tratamentul, într-o 
perioadă şi într-un loc anume, a unei afecţiuni acute sau cronice; 

7. Salinitate — conţinut în săruri minerale ale unei ape sau al unui sol, influențând în mare 
măsură efectul curativ al acestora; 

8. Agenţie de turism — firma specializată în lucrări care se ocupă cu producerea şi 
comercializarea produselor turistice; 

9. Touroperator - firma specializată în turism, care se ocupă cu vânzarea “en gros” a 
angajamentelor turistice către agenţiile detailiste; 

10. Agenţie de voiaj — are ca obiect de activitate comercializarea biletelor de călătorie — 
pentru toate mijloacele de transport; 

11. Ticketing — rezervarea şi vânzarea biletelor de avion prin sisteme computerizate; 

12. Birou, compartiment, oficiu - componente ale structurii organizatorice ale unei firme; 

13. Organigramă - structura organizatorică a unei firme în reprezentare grafică. 

14. Agent de turism — persoana, care în cadrul agenţiei, se ocupă cu vânzarea produselor 
turistice; 

15. Agent de ticketing — persoana care se ocupă cu vânzarea şi apoi comercializarea biletelor 
de avion; 

16. Incentive — călătorii recompensă (stimulent) oferite de firme salariaţilor merituoşi; 

17. Comision — suma calculată şi de obicei plătită de un agent economic unui intermediar ca 
răsplată pentru vânzarea produselor sau serviciilor sale. O agenţie de turism este plătită 
printr-un comision pentru vânzarea unui pachet de vacanţă al unui touroperator; 

18. Elasticitatea cererii — sensibilitatea cererii în volum şi structură la modificările diferiților 
factori determinanţi (venituri, timp liber, preţuri, tarife); 

19. Politica de preţ — practica de stabilire a evoluţiei preţului pentru un produs sau gama de 
produse, în contextul obiectivelor generale ale firmei; 

20. Tarif — valoarea pe piaţă a unui serviciu; 

21. Ghidul de turism -persoana care, în baza atestatului obţinut, poate asigura desfăşurarea 
în bune condiții a programelor turistice. El conduce turiştii, prezentându-le obiectivele de 
interes cultural, artistic, monumente ale naturii sau alte elemente de interes pentru turişti 


6 Prelucrare şi adaptare după Tehnologia Turismului — Stănciulescu, G., Editura Niculescu ABC, Bucureşti 
2002 (n.a.). 

comunicând acestora importanţa şi istoria lor, oferind informaţii generale despre ţara 
vizitată; 

22. Grup — un număr minim de 17 persoane sosite pe aceeaşi rezervare, cu acelaşi mijloc de 
transport, beneficiind de aceleaşi programe sau servicii turistice, având plecare la aceeaşi 
dată şi considerat de ambele părţi contractuale (agenţia de turism şi unitatea prestatoare de 
servicii) ca o unitate; 

23. Rezervarea — reținerea prealabilă a unui serviciu; reținerea unei camere/loc într-un spaţiu 
de cazare, mijloc de transport pentru o anumită zi, cu/fără acordarea unei garanţii de către 
clienţi; 

24. Pensiune turistică — unitate cu activitate hotelieră, cu capacitate de 3-20 camere, 
funcţionând într-o clădire independentă sau în locuinţa unui cetăţean care asigură cazarea 
turiştilor şi pregătirea şi servirea mesei la preţuri moderate. 

25. Viza - document de călătorie care acordă permisiunea unui străin să intre, sau în anumite 
cazuri, să părăsească o bază. Este, de regulă, marcată pe paşaportul călătorului; 

26. Lanţ voluntar — uniune benevolă de hotelieri independenţi, care, sub aceeaşi marcă, oferă 
un produs relativ omogen din punct de vedere al confortului şi serviciului, dar nu şi al 
arhitecturii şi amenajării. 

27. Producţie turistică — ansamblu de servicii care mobilizează forța de muncă, 
echipamentele turistice şi bunurile materiale şi care se materializează într-un consum 
turistic efectiv; 

28. Oferta turistică — ansamblul elementelor care motivează deplasarea în scop turistic; în 
sens larg ea se identifică cu patrimoniul turistic; 

29. Voiaj forfetar - voiaj organizat de o agenţie de turism, plătit în avans la un preţ forfetar 
şi care cuprinde mai multe servicii turistice cum ar fi: biletul de avion, cazarea la hotel, 
transportul local, o asigurare; 

30. Calitate — totalitatea caracteristicilor proprii unui produs sau serviciu care îi conferă 
acestuia capacitatea de a satisface necesităţile exprimate sau implicite; 

31. Durata sejurului — numărul de zile petrecute de un turist într-o anumită destinaţie (zonă) 
sau într-o unitate turistică; acesta depinde de mai mulţi factori, printre care: motivaţia 
deplasării, nivelul veniturilor disponibile pentru turist, atracțiile destinaţiei, nivelul 
serviciilor prestate etc. 

32. Demipensiune - preţ cuprinzând cazarea, micul dejun şi una dintre cele două mese 
principale (dejun sau cina); 

33. Pensiune completă — aranjament cu o unitate hotelieră, în principiu pentru cel puţin 3-5 
zile, cuprinzând cazarea şi toate cele trei mese; 

34. Excursie — plimbare sau călătorie făcută de obicei în grup, pe jos sau cu un mijoc de 
transport, cu scop educativ, recreativ etc.pe un traseu prestabilit; 

35. Fast — food — mâncare preparată, servită şi consumată rapid în local sau pentru acasă. 
Preparatele cel mai des oferite sunt pizza, hamburger-ul, cartofi prăjiţi etc.; 

36. Stațiune turistică — localitate (sat sau oraş) situată într-o regiune cu un potenţial turistic 
deosebit şi dotată cu diverse echipamente pentru primirea turiştilor; 

37. Animaţie - însufleţirea, înviorarea unei colectivităţi, provocând buna dispoziţie; 

38. Animator — persoana responsabilă cu organizarea de competiţii sportive, spectacole, seri 
dansante, reuniuni, aniversări, etc. pentru turişti; 

39. Carte de credit — document emis de bănci şi alte organizaţii financiare, care dă 
posibilitatea de creditare deţinătorului ei pe o perioadă de timp. Ele pot fi folosite şi 
pentru rezervarea vacanţelor, a locurilor în avion ş.a. 

